
LICENŢA  ACADEMIILOR  TEOLOGICE 

Intre  desideratele  cuprinse  în  moţiunea  recentului 
congres  al  „Frăţiei  Ortodoxe  Române”  este  şi  acesta :  „Ca 
cel  puţin  la  una  din  Academiile  teologice  din  Mitropolia 
noastră  să  se  poată  da  examen  de  licenţă,  drept  recunoscut 
şi  Academiei  teologice  din  Blaj". 

Problema  nu  este  nouă.  In  „Revista  Teologică"  am 
cerut  de  repejite  ori  acest  drept  firesc  pe  seama  Aca¬ 
demiilor  noastre  teologice.  L-au  cerut  şi  autorităţile  noastre 
bisericeşti,  precum  şi  Asociaţia  clerului  „Andreiu  Şaguna". 
Iar  dacă  acum  să  sesizează  de  această  chestiune  şi  orga¬ 
nizaţia  religioasă  a  „Frăţiei  Ortodoxe  Române"  din  mitro¬ 
polia  Ardealului,  este  dovada  cea  mai  bună  că  problema 
reclamă  o  urgentă  şi  echitabilă  deslegare. 

La  dreptul  vorbind  problema  trebuia  deslegată  de  mult, 
fiindcă  cererea  „Frăţiei  Ortodoxe  Române"  are  toate  teme¬ 
iurile  unei  cereri  şi  bune  şi  drepte.  Dacă  totuşi  ea  n’a  fost 
împlinită  până  acuma,  faptul  se  datoreşte  atmosferei  nefa¬ 
vorabile  pe  care  au  izbutit  să  o  creeze  în  jurul  Academiilor 
teologice  din  Ardeal  câţiva  neîmpăcaţi  şi  neînţeleşi  adversari 
ai  acestor  şcoli  teologice  printr’o  şi  mai  neînţeleasă  cam¬ 
panie  inaugurată  acum  câţiva  ani  de  părintele  profesor  I. 
Popescu  Mălăeşti  prin  faimoasa  broşură  a  Sfinţiei  Sale 
despre  „Bureţii  învăţământului  teologic". 

Desigur,  eu  nu  cred  că  această  campanie  a  fost  dusă 
totdeauna  cu  rea  voinţă  din  partea  celorce  şi-au  cheltuit  în 
ea  pasiunea  pe  care  o  puteau  plasa  cu  mai  mult  folos  aiurea. 
Susţinătorii  acestei  campanii  au  purces  la  luptă  de  multeori 
cu  defectuoasele  informaţii  ce  le  aveau  despre  şcoalele 

teologice  din  Ardeal.  Indiferent  însă  de  motivele  şi  sco¬ 
purile  acestei  campanii,  trebue  să  constatăm  că  ea  a  izbutit 
să  creeze  în  jurul  Academiilor  teologice  o  atmosferă  pe 
care  acestea  nu  o  merită  prin  nimic  şi  care  abia  acum 
începe  a  se  risipi  pe  urma  dreptăţii  pe  care  o  face  dreptul 
judecător :  timpul.  Nu  este  locul  să  arătăm  amănunţit  în 
acest  articol  inferioritatea  nedreaptă  în  care  sunt  ţinute  încă 
Academiile  teologice  din  Ardeal  faţă  de  situaţia  şcoalelor 
similare  de  altă  natură  (Academiile  de  comerţ,  de  agricultură, 
de  educaţie  fizică  chiar)  din  cuprinsul  ţării.  Ne  mulţumim 
de  astădată  să  arătăm  numai  crunta  nedreptate  ce  li  se  face 
acestor  şcoale  prin  faptul,  că  nu  li  s  a  acordat  până  acum 
din  partea  statului  dreptul  de  a  libera  diplome  de  licenţă. 

Să  vedem  cari  sunt  postulatele  legii  învăţământului 
superior  în  privinţa  diplomei  de  licenţă.  Articolul  68  din 
această  lege  cere  pentru  examenul  de  licenţă  3  ani  de  studiu 
la  o  şcoală  superioară,  candidaţii  având  la  baza  acestor 
studii  bacalaureatul  sau  diploma  de  capacitate  seminarială. 
Ei  bine,  Academiile  teologice  din  Ardeal  împlinesc  cu  vârf 
condiţiile  prevăzute  în  legea  învăţământului  superior,  întrucât 
Ia  aceste  şcoale  învăţământul  obligator  pentru  absolvenţă 
durează  4  ani,  studenţii  având  la  baza  studiilor  lor  teologice 
diploma  de  bacalaureat  sau  de  capacitate  seminarială,  ba 
uneori  chiar  o  diplomă  de  licenţă  în  Litere  sau  Drept. 

Ştiu  că  Academiilor  teologice  li  s’a  făcut  obiecţiunea, 
că  în  ele  nu  se  propun  studiile  în  extensiunea  şi  în  pro¬ 
funzimea  în  care  se  propun  aceste  studii  la  Facultăţile  teo¬ 
logice.  Ba  mai  mult,  un  preot  din  capitală  nu  s’a  sfiit  să 
arunce  de  curând  Academiilor  din  Ardeal  insulta,  că’n  aceste 
şcoale  se  propun  doar  „noţiunile  elementare  religioase"  cari 
se  propun  în  seminariile  teologice  inferioare.  Pentruca  ci¬ 
titorul  să  se  convingă  în  ce  măsură  violentează  realitatea 
ceice  susţin  unele  ca  acestea,  amintesc  doar  faptul,  că  unii 
absolvenţi  ai  Academiilor  teologice  cari  s'au  hotărît  să-şi  ia  li¬ 
cenţa  la  o  Facultate  teologică  au  fost  în  stare  să  dea  toate 
examenele  regulamentare  pentru  această  diplomă  într’un 
singur  an,  ba  mai  mult,  unul  dintre  aceşti  absolvenţi 
şi-a  luat  licenţa  la  o  Facultate  teologică  ortodoxă  din 
străinătate  cu  cea  mai  mare  notă  posibilă,  invitat  fiind 
să-şi  ia  şi  diploma  de  doctorat  la  aceeaşi  Facultate. 

Că  în  aceste  şcoli  nu  se  face  „ştiinţă  pentru  ştiinţă", 
ci  teologie  şi  cultură  aplicată  la  nevoile  religioase  şi  cul¬ 
turale  ale  poporului  nostru?  Este  adevărat.  Fiindcă  mai  ales 
în  domeniul  teologiei  nu  trebue  să  se  facă  „ştiinţă  pentru 
ştiinţă",  ci  ştilntă  pentru  uiafă.  Şi  eu  sunt  convins  că  Fa¬ 
cultăţile  de  teologie  se  conduc  de  acelaş  postulat.  Ucenicii 
teologiei  sunt  chemaţi  să  devină  misionari.  Eitrebuesc  crescuţi 
pentru  a  lua  o  atitudine  personală  faţă  de  problemele  reli¬ 
gioase,  o  anume  atitudine,  pe  care  s’o  mărturisească  în 
viaţă,  dacă  se  poate  chiar  cu  pasiune.  Căci  dacă  ei  rămân 
indiferenţi  cu  inima  faţă  de  probleme,  catalogând  în  mintea 
lor  doar  date  şi  păreri  de  ale  altora,  făcând  deci  „ştiinţă 
pentru  ştiinţă",  nu  se  mântuesc  nici  ei  —  şi,  fireşte,  cu  atât 
mai  puţin  vor  putea  conduce  pe  alţii  la  mântuire. 

Cunosc  şi  falsele  păreri  pe  cari  le  au  unii  adversari  ai 
Academiilor  despre  corpul  didactic  al  acestor  şcoli.  Amin¬ 
tesc  în  această  privinţă  părerea  bizară,  ca  să  nu-i  zicem 
altfel,  a  aceluiaşi  preot  din  capitală,  care  a  crezut  că 
spune  un  lucru  adevărat  scriind  într’o  revistă,  că  profesorii 
Academiilor  teologice  nu  au  nici  titlurile  pe  care  e  obligat 
să  le  aibă  un  profesor  din  învăţământul  secundar.  In  reali¬ 
tate  cei  mai  mulţi  din  aceşti  profesori  au  două  titluri  aca¬ 
demice,  plus  activitate  publicistică ;  iar  ca  să  amintim  o  pildă 
elocventă  în  această  privinţă,  din  cei  8  profesori  ai  Aca¬ 
demiei  teologice  din  Sibiu,  numai  doi  nu  au  şi  studii  de 
specializare  făcute  în  străinătate. 

In  faţa  acestei  realităţi  clare  ne  întrebăm  cu  firească 
nemulţumire,  pentruce  Statul  nu  recunoaşte  cel  puţin  unei 
Academii  teologice,  dacă  nu  tuturora,  dreptul  de  a  libera 
diplomă  de  licenţă,  rectificând  astfel  nedreapta  situaţie  în  care 
sunt  ţinuţi  absolvenţii  acestor  şcoli  şi  prin  ea  clerul  Bisericii 
ortodoxe  din  Ardeal? 

Crunta  nedreptate  trebue  să  înceteze  cu  un  ceas  mai  cu- 
rând.  A  cerut-o  autoritatea  noastră  bisericească  în  repeţite 
rânduri.  Şi  o  cere  acum  „Frăţia  Ortodoxă  Română"  con¬ 
dusă  de  cei  mai  luminaţi  cărturari  ai  neamului  românesc  de 
dincoace  de  Carpaţi  şi  cei  mai  distinşi  fii  ai  sfintei  noastre 
Biserici.  Şi  o  cere,  pe  deasupra  tuturora,  cea  mai  elementară 
legalitate  şi  iubire  frăţească.  Preoiui  nicolae  colan 

MIRON  COSTIN  ŞI  CONCEPŢIA  LUI 
FILOSOFICĂ-RELIGIOASĂ  ASUPRA 
ISTORIEI* 

i 

Invitat  din  partea  despărţământului  Sibiu  al  Asocia- 
jiunii  să  inaugurez  ciclul  de  conferinţe  pentru  iarna  1933 — 34, 
am  ales  un  subiect  care  —  întrucât  îmi  pot  aminti  —  nu 
a  fost  niciodată  prezentat  publicului  sibian  în  vre-una  din 
numeroasele  conferinţe,  ce  s’au  rostit  aci. 

Prin  deosebita  sa  importantă  literară-istorică,  persona¬ 
litatea  marelui  cronicar  moldovean  Miron  Costin  va  reuşi 
să  trezească,  sper,  atenţiunea  şi  interesul  onor.  auditoriu 
cu  atât  mai  mult,  cu  cât  ceeace  voiu  comunica  de  astădată 
în  legătură  cu  viata  şi  opera  lui,  poate  să  atingă  şi  sfera 
unor  preocupări  de  actualitate. 

Nota  de  actualitate  o  dă  împrejurarea  că  în  anul  acesta 
s’au  împlinit  trei  secole  deia  naşterea  lui  Miron  Costin. 
Aniversarea  bicentenară  a  naşterii  lui  s’a  comemorat  astă- 
vară  în  capitala  tării  printr’o  conferinţă  istorică  a  dlui  prof. 
universitar  P.  P.  Panaitescu  la  Fundaţia  Carol  şi  prin  re¬ 
citări  din  scrisul  cronicarului,  în  limba  română  şi  în  cea 
polonă.  Se  ştie  că  talentul  lui  Miron  Costin  a  spqrit  cu 
serioase  contribujii  nu  numai  literatura  istorică  română,  ci 
în  parte  şi  literatura  poetică  polonă.  Versurile  lui,  scrise 
în  limba  polonă  la  1684  despre  istoria  Moldovei  şi  a  Ţării 
Româneşti,  sunt  socotite  de  meritosul  istoric  literar  Alex. 
Briickner  între  cele  mai  bune  versuri  de  acest  fel,  cu  cari 
se  poate  lăuda  literatura  polonă  a  secolului  XVII. 

Se  cuvine  deci,  să-i  închinăm  şi  noi  aici,  în  metro¬ 
pola  culturii  româneşti  ardelene,  o  conferinţă  comemorativă 
cercând  a  sublinia  în  timpul  limitat,  ce  ne  stă  Ia  disposiţie, 

1  Conferinţă  comemorativă,  rostită  in  Sibiu  la  8  Noemvrie  1933. 

câteva  momente  mai  importante  din  viaţa  şi  activitatea  lui 
Miron  Costin. 

• 

Miron  Costin  s’a  născut  Ia  1633  dintr’o  familie,  care 
aparfinea  maltei  aristocraţii  moldovene,  având  rol  politic  de 
întâiul  rang  în  timpul  dinastiei  Movileştilor.  Tatăl  său  lancu 
Costin,  căsătorit  cu  o  nepoată  a  lui  Miron  Vodă  Barnow- 
schi,  ocupase  demnitatea  de  hatman  al  Moldovei  în  timpul 
lui  Moise  Movilă,  fiind  ca  şi  acesta  în  bune  relaţiuni  de 
prietenie  cu  Polonii,  cărora  a  reuşit  să  le  facă  un  excelent 
serviciu  chiar  în  anul  1633,  când  fură  surprinşi  de  atacul 
oştilor  turceşti  ale  lui  Abaza  paşa  din  Silistra,  sporite  şi  cu 
trupe  moldovene  şi  muntene.  Acestea  —  deşi  nevoite  să 
urmeze  porunca  turcească  —  se  sileau  totuş  să  fie  de 
ajutor  Polonilor  creştini.  Spre  a-i  scăpa  din  starea  strâm- 
torată,  în  care-i  împinsese  năvălirea  neaşteptată  a  Iui  Abaza 
paşa,  răspândiră  în  tabăra  turcească  zvonul,  că  vin  Cazacii 
în  ajutorul  Polonilor.  Abaza  paşa  se  retrase  spăimântat  ra¬ 
portând  sultanului  din  Constantinopol,  că  ar  fi  învins  pe 
Poloni.  Dar  dupăce  a  ieşit  adevărul  la  iveală,  Abaza  paşa 
fu  ucis  în  chip  de  pedeapsă  că  a  provocat  în  mod  inutil 
conflictul  turco-polon  şi  a  încercat  să-şi  înşele  stăpânul. 

Pentru  serviciul  acesta  nepreţuit  fu  ridicat  hătmanul 
lancu  Costin  la  rangul  de  nobil  al  regatului  polon  în  anul 
1638.  Şi  cum  asemenea  distincţii  nu  se  limitau  la  persoana, 
ale  cărei  merite  se  cereau  răsplătite,  ci  se  răsfrângeau  şi 
asupra  succesorilor,  fiii  lui  lancu  Costin :  Alexandru,  Miron 
şi  Poîomir  intrară  şi  ei  în  societatea  privilegiată  a  nobi¬ 
lilor  poloni.1 

Astfel  Miron,  soarta  căruia  ne  interesează  aci  mai  de 
aproape,  ajunge  din  frageda  vârstă  a  copilăriei  în  contact 
cu  fiii  nobililor  poloni,  studiind  împreună  cu  ei  în  colegiul 
iezuit  din  Bar  (Podolia),  unde  învăţământul  era  îndrumat 
spre  o  cunoştinţă  cât  mai  temeinică  a  limbei  latine.  Intre 
elevii  acestui  colegiu  e  amintit  Miron  Costin  la  1647,  deci 
în  vârsta  de  14  ani,  iar  cu  4  ani  mai  târziu,  la  1651,  îl 
aflăm  în  oastea  polonă. 

1  cf.  P.  P.  Panaltescu,  Influenta  polonă  tn  opera  şi  personalitatea  croni¬ 
carilor  Grigore  Ureche  şl  Miron  Costin,  Bucureşti  1925  p.  107. 

Tatăl  său,  persecutat  de  Vasilie  Lupu,  nu  îndrăzni  a  se 
mai  întoarce  în  Moldova,  ci  îşi  sfârşi  zilele  pribegind  prin 
Polonia.  Fiii  săi  Alexandru  şi  Miron  se  întorc  însă  spre 
sfârşitul  domniei  lui  Lupu,  care  ştiind  să  preţuiască  buna 
pregătire  şi  destoinicia  celui  din  urmă  îl  trimite  în  misiune 
diplomatică  la  castelanul  Cameralei  Petru  Potocki,  să-i  ceară 
ajutor,  şi  îi  încredinţează  postul  de  pârcălab  al  Hotinului,'  în 
care  demnitate  putea  fi  util  pentru  întreţinerea  legăturilor 
dintre  Moldova  şi  Polonia.  Dar  nu  numai  în  privinţa  legă¬ 
turilor  cu  Polonii  era  în  stare  Miron  să  servească  intere¬ 
sele  Moldovei,  ci  şi  în  cele  cu  Turcii.  La  1672,  după  că¬ 
derea  cetăţii  Camerala,  poftind  vizirul  turcesc  să  i  se  tri- 
meată  pentru  tratative  „un  boier  care-i  mai  de  treabă”.  Ştefan 
Peiriceicu  Vodă  socoti  că  „din  toţi  boerii  ţărei  mai  de  treabă 
la  voroavă"  nu  este  altul  decât  Miron  Costin .  Pe  el  l-a  irimis 
deci  în  cortul  vizirului.  In  cronica  lui  Neculce  găsim  o  re¬ 
dare  plasiică  a  convorbirii  înţeleptului  Moldovean  cu  vizirul 
turcesc.  La  întrebarea  acestuia,  dacă  se  bucură  Moldovenii 
că  Turcii  au  cucerit  Cameniţa,  Miron  a  răspuns  „că  se 
teme  a  spune  drept”.  Vizirul  zimbind  l-a  îndemnat  să  gră¬ 
iască  fără  nici  o  teamă.  Încurajat  astfel,  Miron  Costin  a 
mărturisit:  „Suntem  noi  Moldovenii  bucuroşi  să  se  lăţească 
împărăţia  în  toate  părţile  cât  de  mult,  iar  peste  ţara  noa¬ 
stră  nu  ne  pare  bine  să  se  lăţească”.  Atunci  vizirul  a  râs 
şi  i-a  zis:  „Drept  ai  grăit”. s 

Dar  în  anul  următor,  când  Petriceicu  Vodă  Ia  Hotin 
trecu  în  tabăra  Polonilor,  punându-şi  toată  încrederea  într’o 
apropiată  şi  definitivă  izbândă  a  lor  asupra  Turcilor,  Miron 
Costin,  mai  prevăzător  —  oricât  de  filopolon  era  în  senti¬ 
mentele  sale  —  nu  a  putut  fi  înduplecat  să-l  urmeze,  ci  a 
răspuns  cu  hotărîre:  „Ori  să  fie  voia  Măriei  tale,  ori  să  nu 
fie,  noi  nu  vom  lăsa  casele,  să  le  iee  Tătarii”.  Şi  s’a  în¬ 
chinat  şi  a  zis:  „Să  fii  Măria  ta  sănătos  şi  a  ieşit  afară. 
Şi  aşa  toţi  boerii  şi  căpitanii  au  purces  cela  după  cela  pe 
rând  a  se  închinare  şi  au  ieşit  afară.  Şi  cum  au  ieşit  afară, 
au  începui  a  încălecare  pe  cai  şi  au  purces  cu  toţii  în  gios. 

1  Şi  mai  târziu,  la  1663  în  4  Ianuarie  ii  găsim  pe  Miron  Costin  semnând 
un  hrisov  el  lui  Eusiratie  Dabije,  ca  martor  in  calitate  de  pârcălab  al  Hotinului 
cf.  Teodor  Băian,  Documente  bucooinene,  Cernăuţi,  1933,  p.  54. 

2  Cronica  lui  loan  Neculce,  ed.  Al.  Procopovici,  Craiova  1932,  p.  5-1. 

Iară  Petriceicu  Vodă  au  rămas  numai  singur,  numai  cu  Hă- 
băşescul  hatmanul  şi  cu  casa  Iui.  Şi  au  început  a  plângere 
şi  a  blăstămare  pe  Miron  şi  pe  aijii  şi  a  zicere,  la  ce 
l-au  adus".  1 

Luând  în  căsătorie  pe  llina,  fiica  lui  Ioan  Movilă  şi  ne¬ 
poata  lui  Isac  Balica,  a  cărui  soţie  Anastasia  era  soră  cu 
Origorie  Ureche  vornicul,  în  felul  acesta  ajunge  Miron 
Costin  în  raporturi  de  înrudire  cu  familia  celuice  îl  precedase 
în  pasiunea  de  a  se  îndeletnici  cu  cercetarea  trecutului 
Moldovei. 

Cu  rivalul  şi  urmaşul  lui  Vasilie  Lupu,  cu  Gheorghe 
Ştefan  trăea  Miron  Costin  în  bune  relaţiuni  familiare,  fiindu-i 
acesta  naş.  Cariera  lui  politică  s’a  putut  desfăşura  deci  în 
condiţiuni  prielnice  atât  în  timpul  celor  4  ani  de  domnie  a  lui 
Gheorghe  Ştefan,  cât  şi  mai  târziu,  urcând  până  Ia  înal¬ 
tele  trepte  de  mare  vornic  al  ţării  de  jos  şi  mare  logofăt 
în  timpul  lui  Gheorghe  Duca. 

Fiul  Iui  Miron,  Nicolae  Costin  se  căsători  cu  una  din  fiicele 
lui  Duca  Vodă.  Pe  acesta  îl  urmă  Miron  Costin  şi  în  faimoasa 
expediţie  dela  1683  sub  zidurile  Vienei,  unde  s’a  petrecut  o 
scenă  cu  urmări  nefaste  mai  târziu,  pentru  Costineşti.  Pre- 
zentându-se  înaintea  lui  Duca  Vodă,  Constantin  Canfemir 
şi  cerând  voie  a  se  întoarce  în  Moldova,  să-şi  apere  avutul 
primejduit  de  năvălirea  Cazacilor,  după  ce  i  s’a  dat  această 
permisiune  şi  a  fost  admis  la  sărutatul  mânii,  Miron  Costin 
a  rostit  o  cuvântare  spunând,  ca  vede  cu  uimire  pe  unii 
(între  care  era  şi  Cantemir)  părăsindu-şi  Domnul  în  clipe  grele. 
Aceasta  o  fac  probabil  în  speranţa  că  nici  Domnul,  nici  cei 
ataşaţi  lui  nu  se  vor  mai  întoarce  în  patrie  şi,  pierind  aci, 
ei  vor  rămânea  singuri  stăpânitori  ai  moşiilor  celor  periţi 
departe  de  ţară.  Atitudinea  aceasta,  ostilă  lui  Constantin 
Cantemir,  nu  uită  fiul  Dimitrie  s’o  însemneze  mai  târziu  în 
biografia  tatălui  său.2 

Intorcându-se  dela  Viena,  Miron  Costin  a  poposit  îm¬ 
preună  cu  Duca  Vodă  în  Alba-Iulia,  la  curtea  principelui 
Mihail  Apafi,  care  a  înţeles  a-i  ospăta  din  belşug,  cum 
arată  Neculce  scriind :  „şi  i-au  făcut  craiul  masă  frumoasă 

1  Ibîdem  p.  64. 

*  D.  Cantemir  Vita  Constantini  Cantemir,  ed.  Acad.  Rom.  p.  29 — 30. 

Ducăi-Vodă  şi  l-au  cinstit  tare.  Şi  au  giucat  amândoi  şi  cu 
foţi  boerii“. 1  Dar  jocul  şi  veselia  dela  curtea  Iui  Apafi  urma 
să  se  întoarcă  repede  în  jale  şi  suferinţă.  In  capitala  Mol¬ 
dovei  n’au  putut  ajunge,  fiind  ocupată  de  Petriceicu  Vodă,  care 
îndată  ce  prinse  veste  de  biruinţa  protectorului  său  Ioan  So- 
bieschi  sub  zidurile  Vienei,  năvăli  cu  trupe  polone  în  Mol¬ 
dova,  să-şi  reocupe  tronul.  După  ce  au  sosit  la  Iaşi,  trupele 
de  Poloni  şi  de  Cazaci  s’au  răspândit  prin  tară  prădând. 

Boierii  l-au  părăsit  pe  Duca  Vodă  trecând  în  Muntenia, 
unde  le  pribegiseră  familiile.  Numai  Buhuş  hătmanul.  Con¬ 
stantin  postelnicul  Ciobanul  şi  Miron  Costin  logofătul  au 
rămas  cu  Duca.  Dar  văzând  că  nu  e  chip  a  străbate  spre 
Iaşi,  s’au  oprit  la  Domneşti.  Când  au  simjit  că  se  apropie 
Polonii,  Buhuş  sfătuia  pe  Duca  să  se  coboare  Ia  Focşani, 
unde  îl  aştepta  Doamna  Anastasia,  întoarsă  din  pribegie 
dela  Brăila.  Miron  era  însă  de  altă  părere  sfătuindu-1  „să 
nu  se  clintească  nicăiri  din  Domneşti,  că  acei  ce  vin  sânt 
nişte  tâlhari".  Spre  a-şi  întări  sfatul,  adause  aceste  cuvinte 
patetice:  „Ce  putere  au  ei  să  vie  asupra  Măriei  Tale?  Să  nu 
dăm  locul,  că  pământul  acesta  este  frământat  cu  sângele 
moşilor  şi  strămoşilor  noştri!"  2 

Cuvintele  sunau  frumos,  dar  efectul  lor  a  fost  fatal. 
In  ziua  de  Crăciun,  tocmai  când  se  aflau  la  masă  în  Dom¬ 
neşti,  Polonii  năvălind  asupra  lor,  i-au  luat  în  prinsoare  şi 
„desbrăcându-i,  i-au  lăsat  cu  pieile  goale".3  In  drum  spre 
Polonia,  la  un  sat  aproape  de  Suceava  Duca  Vodă,  cerând 
puiinlel  lapte  primi  răspunsul  drastic  al  unei  femei  din  popor : 
„n’avem  lapte,  să-ţi  dăm,  că  au  mâncat  Duca  Vodă  vacile  din 
(ară,  de  I  ar  mânca  viermii  iadului  cei  neadormiţi".  Duca  Vodă 
auzind  aceste  cuvinte  —  dupăcum  scrie  Ioan  Neculce  1  — 
„a  început  a  suspinare  şi  a  plângere  cu  amar.  Că  el  se 
finea  şi  vorovea  în  casa  lui  şi  se  ispitea  să  fie  craiu  în 
Ţara  Ungurească  şi  un  fecior  al  lui  în  Ţara  Moldovii  Domn 
şi  alt  fecior  Domn  în  Ţara  Muntenească  şi  ginere-său 
hătman  în  Ucraina.  Că  el  îşi  t'nea  lucrul  pre  sus:  curtea 
lui,  masa  lui,  cheltuiala  lui  ca  un  craiu  finea.  Şi  când  ieşia 
afară  în  norod,  toi  posomorât  căuta,  ca  să  ieie  oamenii 
de  frică". 

1  Cronica  lui  Ioan  Neculce,  ed.  cil.  p.  91. 

2  ibidem  pag.  95.  3  Ibidem  pag.  98.  *  Ibidem  pag.  99 

Dar  cu  cât  erau  aspiraţiile  Iui  mai  mari,  cu  atât  i-a 
fost  mai  anevoie  de  suportat  suferinţa  în  prinsoarea  po¬ 
lonă.  Blestemul  Moldovei,  exprimat  prin  cuvintele  femeii 
necăjite,  n’a  întârziat  a  se  descărca  asupra  lui,  accele- 
rându-i  sfârşitul  zilelor  în  ţară  străină,  departe  de  ai  săi. 

Pe  Miron  Costin  I-a  ocrotit  însă  norocul  mai  bine,  în 
această  împrejurare.  Aflându-se  în  ceata  năvălitorilor,  un 
prietin  polon  l-a  recunoscut  şi,  luându-1  sub  protecţia  sa,  l-a 
cruţat  de  jaful  şi  de  batjocurile,  cărora  au  rămas  expuşi  cei¬ 
lalţi  tovarăşi  de  suferinţă,  desbrăcaţi  împreună  cu  jupâ- 
nesele  lor  de  „toate  hainele  şi  odoarele  podobite,  în  ziua 
de  Crăciun".1  Ajuns  în  Polonia,  fu  ocrotit  de  însuşi  regele 
loan  Sobieschi,  pe  care  îl  cunoştea  personal  din  primăvara 
anului  1674.  Atunci  fusese  trimis  de  Dumitraşcu  Vodă  Can- 
tacuzino  în  misiune  diplomatică  în  Polonia  şi,  trecând  prin 
Transilvania  şi  Maramurăş,  fu  primit  de  hatmanul  So¬ 
bieschi,  pe  care-1  rugă  să  retragă  oştile  polone  dela  Hotin, 
Neamţ  şi  Iaşi.  Acum,  cu  zece  ani  mai  târziu,  îi  prindea  bine 
această  cunoştinţă  veche.  In  temeiul  ei,  dar  probabil  şi  în 
urma  stăruinţei  lui  Ştefan  Petriceicu,  Miron  Costin  fu  găz¬ 
duit  la  Daszow,  lângă  Stryi,  şi  tratat  în  mod  corăspunzător 
cu  situaţia  sa  socială  într’o  casă  de  vânătoare  a  regelui 
Sobieschi,  căruia  ii  dedică  în  Iulie  1684  o  „istorie  în  ver¬ 
suri  polone  despre  Moldova  şi  Ţara  Românească"  moti- 
vându-şi  această  scriere  într’o  precuvântare  de  următorul 
cuprins : 

„Mă  ruşinez  de  muza  mea  sarmată  în  faţa  majestăţii 
voastre  regale  prea  senine  şi  neînvinse,  domnul  meu  cel 
milostiv,  nu  pentrucă  muza  n’ar  fi  la  înălţimea  celor  mai 
înalte  subiecte  şi  a  geniului  celui  mai  adânc,  dar  din  pri¬ 
cina  neîndemânării  mele  în  această  limbă...  Neîndemânarea 
mea  în  această  limbă  vine  din  rara  întrebuinţare  a  polonei 
de  către  mine  de  zeci  de  ani  încoace.  Dar  precum  Dum¬ 
nezeu  în  cer,  ai  cărui  locţiitori  aci  pe  pământ  sunt  mo¬ 
narhii,  primeşte  atât  oraţia  întinsă  şi  aleasă  a  oratorilor 
mari  şi  sfinţi,  cât  şi  un  kirie  eleison  spus  cu  suflet  curat 
de  orice  om  simplu,  aşa  şi  măria  ta,  domnul  meu  cel  mi¬ 
lostiv  şi  binefăcător,  binevoieşte  cu  milă  domnească  să 


1  cf.  Letopiseţul  Ţării  Moldovei  de  Nicolae  Cos  Un,  Kog.  ed.  II.  voi.  II.  p.  31. 

primeşti  cu  indulgentă  sub  umbra  numelui  tău  celui  mare, 
care  se  întinde  cât  lumea  aceasta  întreagă,  o  scurtă  istorie 
în  stil  neîndemânatec  despre  o  tară  mică". 

„Am  fost  îndemnat  să  mă  apuc  de  acest  lucru  maî 
întâiu  de  geniul  prea  înalt  al  măriei  tale,  domnul  meu  cel 
milostiv  şi  binefăcător,  care  cauţi  să  afli  atât  despre  ţările 
mari  şi  înlinse,  cât  şi,  nu  mai  pu(in,  despre  cele  mai  mici. 
Al  doilea  îndemn  mi-a  venit  din  faptul  că  istoricii  vestiţi 
din  Jările  măriei  tale,  binefăcătorul  meu,  descriind  istoria 
preaslăvitului  regat  al  măriei  tale,  pomenesc  ceva  şi  despre 
tara  Moldovei  şi  menţionează  că  poporul  român  se  trage 
din  Italia.  Ei  au  tăcut  însă  ori  n’au  ştiut  nimic  asupra 
vremii,  când  s’a  aşezat  la  Nistru,  la  Dunăre  şi  la  Marea 
Neagră.  In  această  privinţă  trebue  să  ne  mirăm  mai  mult 
de  istoricii  unguri,  cari  ştiu  de  coloniile  lui  Traian  şi  au 
scris  despre  ele.  Ei  nu  se  mulţumesc  numai  să  spună  că 
poporul  moldovean,  muntean  şi  Românii  cari  sunt  la  dânşii  în 
tară,  sunt  aduşi  în  aceste  păr(i,  din  Italia  de  Traian,  dar 
chiar  se  împotrivesc  acelora  cari  scriseseră  aslfel  despre 
acest  popor.  Totuşi  ei  înşişi  măriurisesc  că  nu  ştiu,  când 
s'a  aşezat  acest  popor  la  Nistru  şi  la  Dunăre".1  Scriind  un 
capitol  „despre  a  doua  descălecare  a  Moldovei  şi  Mun¬ 
teniei  după  alungarea  Tătarilor",  spune  Costin:  „De  acum 
vor  fi  de  o  parte  Moldovenii,  de  alta  Muntenii  şi  s’a  arătat 
mai  sus  de  unde  vin  aceste  numiri.  In  această  de  a  dcua 
descălecare  cele  două  ţări  şi-au  schimbat  numele  de  Rumâni, 
dar  trăgându-şi  originea  dela  Roma,  nu  pierdură  cu  totul 
acest  nume.  Rumân  înseamnă  Romanus  şi  unul  când  în¬ 
treabă  pe  celălalt  despre  limbă  zice  până  în  ziua  de  azi: 
ştii  rumâneşie?  ceace  e  aproape  scis  romanice?  nu  zice 
„ mo/doveneşte “  ?  Şi  numai  acei  cari  au  trecut  în  aceste 
două  ţări  şi-au  schimbat  numele  în  Muntean  şi  Moldovean, 
dar  cei  rămaşi  pe  Ioc  în  Ardeal  au  păstrat  neschimbat 
numele  cel  vechiu  şi  se  numesc  şi  azi  Rumâni,  iar  Ungurii 
îi  numesc  Olahi,  care  nume  vine  dela  Wlochy  (Italia)... 


1  Dedicaţia  e  semnată  la  Daşov,  in  casa  de  vânătoare  regală.  Anul  1684 
luna  Iulie  de  Miron  Costin  mare  logofăt  al  ţării  Moldovei,  cf.  P.  P.  Panailescu, 
Istorie  In  versuri  polone  despre  Moldova  şi  Ţara  Româuească.  An.  Ac.  Rom., 
Bucureşti  1929  p.  85—89. 

Şi  până  azi  ei  sunt  mult  mai  numeroşi  ca  Ungurii,  începând 
din  Bacica  Sârbilor  timişoreni,  peste  tot  Murăşul,  în  Haţeg, 
în  jurul  Bălgradului  (capitala  principilor  Ardealului),  Ţara 
Oltului  şi  în  tot  Maramurăşul;  aşa  de  tare  s’a  înmulţit  po¬ 
porul,  ca  şi  cum  n’ar  fi  descălecat  nici  unul  din  Maramureş 
şi  dela  Olt.  Şi  azi  Maramurăşenii  au  o  limbă  mult  mai 
frumoasă  şi  mai  apropiată  de  cea  italiană,  ei  nu  sunt 
supuşi  nimănui,  liberi,  nu  slujesc  până  azi  nici  unui  stăpân, 
numai  când  merge  şi  principele  în  persoană,  încalecă  şi 
ei  la  războiu  şi  ţin  pe  cheltuiala  lor  garnizoana  cetăţii  Hust. 
Au  privilegii  deosebite  şi  sunt  până  azi  neîntrecuţi  în  tre¬ 
burile  ostăşeşti. 1 

Exilul  polon  al  lui  Miron  Costin  a  durat  până  la  sfârşitul 
anului  1685, 2  când  i-a  permis  Constantin  Vodă  Cantemir  să 
se  întoarcă  în  Moldova,  aruncând  ori  prefăcându-se  că  aruncă 
vălul  uitării  asupra  ostilităţilor  din  trecut.  S’a  învoit  chiar 
să-l  aşeze  într’o  slujbă,  dar  ca  să  nu  fie  prea  aproape  de 
Poloni,  cari  îl  supărau  prin  repetatele  lor  încercări  de  pe- 
nelraţiune  în  cuprinsul  Moldovei,  l-a  numit  pe  Miron  Co¬ 
stin  staroste  de  Putna.  Legăturile  acestuia  cu  vechii  lui 
prietini  din  Polonia  au  continuat;  el  începuse  a  fi  socotit 
chiar  ca  şeful  partidului  filopolon  în  Moldova.  Se  pusese 
în  circulaţie  svonul,  că  ar  fi  avut  veleităţi  de  domnie. 

Pentru  Constantin  Cantemir,  care-şi  sprijinea  domnia 
pe  Turci,  orientarea  politică  filopolonă  a  Costineştilor, 
evident  că  era  foarte  suspectă.  Ostilitatea  o  mai  sporea  şi 
atitudinea  vornicului  Velicico,  fratele  lui  Miron  Costin. 
Despre  Velicico  scrie  Neculce  că  adeseori  se  „sfădea  tare" 
cu  Cantemir  Vodă  şi  cu  vistiernicul  acestuia,  cu  lordache 
Rusăt.  „li  zicea  lui  Cantemir  Vodă  la  masă :  Mai  des  cu 
păhărele  Măria  Ta  şi  mai  rar  cu  orânduielile,  că  birul 
Ţării  este  iertat  dela  Poartă.  Şi-i  vra  să-ţi  dai  Măria  Ta 
samă  odată  şi  nu-i  putea". 3  Despre  această  atitudine  a 
Costineştilor  faţă  de  Constantin  Cantemir  scrie  Radu  Rosetti 
în  Amintirile  sale  (voi.  I  pag.  7) :  „Când  ziceau  Miron  şi 
Velicica  Costin  lui  Cantemir :  „mai  des  cu  paharele.  Măria 

1  Ibldem  peg.  702—705. 

2  Cf.  I.  Moga  Rivalitatea  polono-austriacă  şi  orientarea  politică  a  Ţârilor 
Române  la  sfârşitul  secolului  XVII.  Cluj  1933,  p.  138. 

3  Cronica  lui  Neculce  p.  126. 


379 


REVISTA  TEOLOGICĂ 


Ta,  şi  mai  rar  cu  orânduielile",  suntem  în  drept  a  nu  atribui 
acest  sfat  numai  durerii  de  (ară,  căci  sub  Duca  Vodă,  cel 
mai  lacom  şi  cel  mai  crud  dintre  toţi  Domnii  greci,  orân- 
duielile  asupritoare  erau  neasemănat  mai  dese  şi  mai  grele 
decât  sub  blajinul  Cantemir,  totuş  Miron  Costin  — -  în 
slujbă  tare,  mare  şi  în  măsură  de  a  vorbi  Domnului  cu 
greutate,  —  tăcea  mulcom  şi  cumpăra  sate  după  sate . . . 

Se  pusese  la  cale  un  complot  boeresc  cu  intenţia  de  a 
cere  ajutor  lui  Constantin  Brâncoveanu  şi  chellueală  de  drum, 
să  meargă  câţiva  inşi  la  Consfantinopol  cu  pâri  contra  lui 
Cantemir,  cerând  înlocuirea  lui  cu  Velicico.  Dar  llie  Ţifăscul 
(„Frige  vacă")  a  tradal  complotul  boierilor,  a  căror  supărare 
o  explică  Neculce  prin  faptul  că  la  curtea  domnească  erau 
„boeraşi  tot  feciori  de  mojici",  ridicaţi  de  Cantemir  din 
familii  de  rând,  dintre  Codreni  şi  Gălăjeni.  „Şi  zicea  Can¬ 
temir  Vodă,  că  domnul  face  neamurile,  domnul  le  stânge".1 

La  sfatul  şi  stăruinţa  Cupăreşiilor,  bătu  Cantemir  cu 
buzduganul  pe  vornicul  Velicico  şi  1  aruncă  la  închisoare, 
de  unde  l-a  scos  noaptea  şi  i-a  tăiat  capul.  La  îndemnul 
aceloraşi  intriganţi  trimise  apoi  pe  Macri,  vătavul  păhărni- 
ceilor  după  Miron  Costin,  care  se  afla  tocmai  la  înmor¬ 
mântarea  sofiei  sale  în  satul  Bărboşi,  în  apropierea  Roma¬ 
nului.  I  s’a  dat  sfatul  să  fugă  spre  Neamţul,  dar  el  ştiin- 
du-se  drept  şi  nevinovat,  n’a  voit  să- 1  urmeze.  „Gândea  că 
l-or  duce  Ia  Iaşi  şi  se  va  îndrepta".  Dar  s’a  înşelat.  A  fost 
dus  la  Roman,  unde  i  s’a  tăiat  capul,  cu  toate  că  mult  se 
rugase  lui  Macri  „să-l  ducă  până  la  Iaşi,  iară  Macri,  ca 
un  om  rău  şi  de  nimică,  nu  i-au  fost  milă  de  sufletul  stă- 
pânu-?ău.  Şi  s’au  grăbit  de  l-au  omorât.  Că  de  l-ar  fi  dus 
în  Iaşi,  poate  s'ar  fi  îndreptat  şi  n’ar  fi  perii".2 

Astfel  ne  înfăţişează  cronicarul  Neculce  împrejurările 
în  cari  a  căzut  Miron  Costin,  Ia  vârsta  de  58  de  ani,  victimă 
fiorosului  omor  politic,  pus  la  cale  de  neasiâmpăratii  intri¬ 
ganţi  dela  curtea  lui  Constantin  Vodă  Cantemir.  A  pierit 
deci,  fără  nici  o  vină,  întrucât  despre  el  nu  s’a  putut  dovedi, 
că  ar  fi  participat  la  complot  ca  fratele  său  Velicico.  Dar 
Cupăreştii,  femându-se  de  vre-o  răzbunare  din  partea  lui 
Miron  Costin,  după  uciderea  fratelui  său,  au  îndemnat  pe 

1  Ibfdem  pag.  136.  *  Ibidem  p.  158. 

Cantemir  să-l  ucidă  şi  pc  el,  fapt  pentru  care  bătrânul  Domn 
al  Moldovei  a  avut  mai  târziu  remuşcări  sufleteşti. 

11 

In  ce  priveşte  activitatea  literară  a  lui  Miron  Costin  e 
de  menţionat,  că  n’a  scris  numai  versuri  polone  de  cuprins 
istoric,  ci  şi  versuri  româneşti  de  cuprins  religios-filosofic, 
cum  sunt  cele  din  poemul  „Viaţa  lumii",  în  cari  se  găsesc 
pe  lângă  reminiscenţele  biblice,  foarte  frecvente  în  scrisul 
lui  Miron  Costin,  şi  accente  de  vădită  provenienţă  clasică, 
horaţiană. 

Dar  principala  lui  activitate  literară  o  găsim  în  proza 
istorică,  pe  care  a  ştiut  s’o  ridice  în  desvolfarea  scrisului 
românesc  la  înălţimi  neatinse  până  la  dânsul.  In  ordine 
cronologică  a  scris: 

1.  Letopiseţul  Ţării  Moldovei  dela  Aron  Vodă  între  anii 
1675 — 7.  2.  Cronica  polonă  între  1676 — 1683  dedicată  lui 
Marcu  Maiczynski.  3.  Poema  polonă  Ia  1684,  dedicată  regelui 
Ioan  Sobieschi,  şi  monografia  istorică  neterminată :  De  neamul 
Moldovenilor,  între  1686 — 1691.  Letopiseţul  Moldovei  s’a 
păstrat  şi  în  traducere  latină:  „Chronicon  Terrae  Moldavicae 
ab  Aarone  Principe",  descoperită  de  Eugen  Barwinski,  biblio¬ 
tecarul  Universităţii  din  Lemberg,  care  a  şi  publicat-o  în 
edi|ia  comisiunii  istorice  a  României  Ia  Bucureşti  în  1912, 
recunoscând  în  prefaţă,  că  Miron  Costin  este  cel  dintâi 
istoric  modern  al  Moldovei  (primus  rerum  Moldavicarum 
scriptor,  ut  nune  voci  subicitur  notio),  că  diferă  mult  de  isto¬ 
ricii  medievali,  cari  au  scris  anale,  fiind  deplin  conştient, 
ce  este  şi  cum  frebue  să  fie  istoria,  ce  trebue  să  numim 
izvor  istoric  şi  care  este  autoritatea  lui  (plane  sibi  conscius 
est,  quid  sit  historia  qualisque  esse  debeat,  quid  fons  histo- 
riae  appellandum  sit  quaque  sit  eius  auctoritas  p.  XXIII). 

• 

In  monografia  „De  neamul  Moldovenilor"  se  ocupă 
Miron  Costin  de  problema  dificilă  a  originii  Românilor,  sub¬ 
liniind  stăruitor  atât  ideea  unităţii  naţionale  cât  şi  aceea  a 
descendenţii  romane  şi  a  purităţii  sângelui,  în  care  nu  ad¬ 
mitea  nici  un  amestec  de  al  Dacilor  autohtoni.  „Lăcuitorii 
ţării  noastre  Moldovei  şi  ţării  Munteneşti  şi  Românii  din 

ţările  ungureşti  tot  un  neam  şi  odată  descălecaţi  sânt" 
ştiut  fiind  că  „Traian  împărat  pre  aicea  au  venit  şi  au 
încunjurat  această  parte  de  lume,  cum  s’au  pomenit,  şi  el 
au  descălecat  neamul,  seminţia,  limba,  care  trăeşte  până 
acum  în  Moldova,  în  Ţara  Muntenească  şi  cât  norod  este 
în  Ardeal  cu  acest  nume  Român".  Despre  Daci  crede  Miron 
Costin  că,  îndată  ce  a  pierit  regele  lor  Decebal  „tot 
neamul  Dacilor  a  purces  în  risipă  de  pe  aceste  ţări...  Câtă 
ţară  au  şi  rămas  pre  loc,  prostime,  ţărani,  toată  o  au  scos 
Traian  de  pre  aceste  locuri  peste  munţii,  cari  despart  Ţara 
Ungurească  despre  noi"  (p.  30 — -31).  Dând  o  entusiastă  de¬ 
scriere  a  Italiei,  despre  care  va  fi  auzit  adeseori  aprecie¬ 
rile  elogioase  ale  foştilor  săi  profesori  iezuiţi  dela  colegiul 
din  Bar,  o  numeşte  „scaunul  şi  cuibul  a  toată  dăscălia  şi 
învăţătura,  cum  era  într’o  vreme  Atena  la  Greci,  acum  Pa- 
dova  în  Italia"  (p.  13).  Apoi  exclamă  satisfăcut:  „Caută-te 
dară  acum,  cet'torule,  ca  înfr’o  oglindă  şi  te  priveşte,  de 
unde  eşti,  lăpădând  dela  tine  toate  celelalte  basme  câte 
unii  au  însemnat  de  tine  de  neştiinţă  rătăciţi,  alţii  de  zavi¬ 
stie,  care  din  lume  între  neamuri  n’au  lipsit  niciodată,  alţii 
din  buiguite  scripturi  şi  deşerte.  Iară  nu  numai  numele 
acesta,  precum  ai  înţeles  că  este  lot  unul  la  toate  ţările  şi 
al  tău  şi  al  Italiei,  ci  şi  dintr’altele  te  vei  cunoaşte:  obice¬ 
iuri,  hire,  graiul  şi  până  astăzi,  că  eşti  drept  Vloh  adecă 
Italian  şi  Râmlean"  (p.  14). 

Scopul  acestei  scrieri  a  fost  să  combată  afirmaţiile  gre¬ 
şite  ale  interpolatorilor  Iui  Ureche :  Simion  dascălul  şi  Misail 
călugărul,  dupăcum  mărturiseşte,  însuş  că  ocările  lor  „nu 
puţină  îndemnare  i-au  fost“.  S’a  gândii  însă  şi  la  istoricii 
străini,  căutând  să  aducă  argumente  convingătoare  şi  pentru 
ei.  Cu  sinceritate  mărturiseşte,  că  şi-a  dat  silinţa  să  scrie 
astfel,  încât  să  nu-i  fie  „grijă  de  ar  cădea  această  carte 
ori  pre  a  cui  mână,  şi  din  streini,  cari  de  amănuntul  cearcă 
smintelile  istoricilor"  (p.  7). 

Cartea,  scrisă  la  bătrâneţe,  când  autorul  era  strâm- 
torat  şi  de  timp  şi  de  vrăjmăşiile  politice,  cari  urmau  să-i 
curme  în  curând  firul  vieţii,  a  rămas  neterminată. 

• 

Cea  mai  serioasă  scriere  istorică  a  lui  Miron  Costin 
este  letopiseţul  Moldovei,  continuând  povestirea  dela  Aron 

Vodă,  de  unde  rămăsese  întreruptă  a  vornicului  Grigore 
Ureche.  Din  cuprinsul  acestui  letopiseţ,  care  mai  ales  in 
partea  a  doua  este  ţinut  în  ton  de  memorii,  putem  cunoaşte 
mai  amănunţit  concepţia  istorică,  religioasă,  filosofică  şi  po¬ 
litică  a  lui  Miron  Costin,  obiectivitatea  şi  iubirea  lui  de 
adevăr,  felul  cum  înţelegea  să  utilizeze  izvoarele  şi  să  în¬ 
făţişeze  evenimentele  sau  personalităţile  mai  de  seamă,  iz¬ 
butind  adeseori  să  eternizeze  prin  cuvinte  simple,  dar  ex¬ 
presive  icoana  lor  sufletească. 

III 

Concepţia  istorică  a  lui  Miron  Cosim  este  cea  obici¬ 
nuită  la  umaniştii  din  epoca  renaşterii,  concepţie  împrumu¬ 
tată  dela  scriitorii  clasici  din  antichitate.  îndeosebi  doi  dintre 
clasicii  latini  au  lămurit  rostul  istoriei  prin  definiţii,  larg  ră¬ 
spândite  din  timpul  renaşterii  până  în  zilele  noastre,  incât 
ele  au  ajuns  a  fi  îndeobşte  cunoscute.  Una  este  a  lui  Sa- 
lustius  care  pretindea  ca  faptele  mari  ale  înaintaşilor  să  Ie 
înfăţişeze  istoria  astfel,  încât  să  poată  servi  drept  lumină 
călăuzitoare  pentru  urmaşi  (posteris  lumen  esto).  Iar  cea¬ 
laltă  e  de  provenienţă  ciceronianâ.  Celebrul  orator  roman  pre¬ 
ciza  că  istoria  este  îndrumătoarea  vieţii  şi  făclia  adevărului 
(magistra  vitae  el  lux  veritatis). 

Ca  fost  elev  al  colegiului  latinesc  din  Bar,  Miron  Costin 
va  fi  cunoscut  aceste  definiţii  clasice,  pe  cari  profesorii  lui 
italieni  şi  poloni  le  vor  fi  repetat  adeseori  în  lecţiile  lor. 

Spirit  comprehensiv  şi  cu  pronunţate  porniri  spre  inde¬ 
pendenţă  în  cugetare,  ca  şi  în  felul  de  a  se  exprima,  când  i 
se  iveşte  ocazia  să-şi  spună  părerea  cu  privire  la  rostul  istoriei, 
Miron  Costin  mărturiseşte  adevărul  cuprins  în  cele  două 
definiţii  clasice,  dar  nu  reproduce  în  mod  slugarnic  cuvin¬ 
tele  latineşti  auzite  sau  cetite,  desigur,  adeseori  în  cursul 
studiilor  sale  din  Polonia.  Ci  în  graiu  neaoş  moldovenesc 
şi  într’o  formă  personală  ţine  să  arate  concepţia  sa  istorică 
scriind  că  „letopiseţele  nu  sunt  numai  să  le  cetească  omul 
să  ştie  ce  a  fost  în  vremile  trecute,  ci  mai  mult  să  fie  de 
învăţătură,  ce  este  bine  şi  ce  este  rău  şi  de  ce  să  se  ferească 
şi  ce  va  urma  fiecine". 

Cunoştinţa  binelui  şi  a  răului,  îndemnul  de  a-1  urma 
pe  cel  dintâi  şi  de  a  se  feri  de  cel  din  urmă  —  iată  sâm- 

burele  concepţiei  istorice  a  talentatului  Moldovean.  Nu  este 
concepţia  strict  ştiinţifică  a  zilelor  noastre,  care  impune 
istoriei  obligaţia  limitată  de  a  reînvia  trecutul  prin  desco¬ 
perirea  adevărului,  fără  a-i  mai  spori  această  grea  sarcină 
şi  prin  rolul  de  a  ţine  scaun  de  judecată  asupra  faptelor 
din  trecut  sau  de  a  căuta  în  cuprinsul  lor  îndemnuri  pentru 
prezent  şi  pentru  viitor.  Dar  e  o  concepţie  utilitaristă  în¬ 
deobşte  admisă  şi  în  timpul  de  faţă  de  căfră  toţi  ceice,  în- 
deletnicindu-se  cu  studii  istorice,  nu  vor  să  piardă  din  ve¬ 
dere,  alături  de  scopul  pur  ştiinţific,  nici  pe  cel  educativ, 
o  concepţie  pe  care  la  sfârşitul  secolului  XVIII  o  exprima 
aproape  la  fel  vestitul  istoric  elveţian  johann  von  Miiller 
din  Schaffhausen,  care  a  dat  definiţia  că  istoria  este  pomul 
cunoştinfii  binelui  şi  al  răului.  De  câtă  reputaţie  se  bucura 
acest  istoric,  arată  inscripţia  de  pe  sfatuea  lui,  în  care  se 
spune  că  ceeace  a  fost  Thukydides  pentru  Grecia  şi  Ta- 
citus  pentru  Roma,  a  fost  Miiller  pentru  patria  sa.  Celorce 
au  înălţat  în  amintirea  lui  Miron  Costin  monumentul  din 
Iaşi,  nu  le-a  trecut  însă  prin  gând  să  facă  vre-o  asemănare 
între  el  şl  Thukydides  nici  între  el  şi  Tacitus. 

Polonul  Barwinski  arăta,  cu  drept  cuvânt,  în  studiul  in¬ 
troductiv  la  Chronicon  Terrae  Moldavicae  că  Miron  Costin 
îşi  putea  da  seama  de  rostui  şi  de  autoritatea  izvoarelor 
istorice,  pe  cari  a  înţeles  să  Ie  utilizeze  cu  prudenţă  şi  discer¬ 
nământ,  afară  de  unele  cazuri,  când  a  acceptat  prea  re¬ 
pede  opinia  necontrolată  îndeajuns  a  vre-unui  contemporan, 
cum  s’a  întâmplat  d.  ex.  să  creadă  ceeace  scrisese  Laurenţiu 
Toppeltini  din  Mediaş  despre  Saşii  din  Transilvania,  că  ar  fi 
urmaşi  ai  Dacilor.  Pentru  scrierea  De  neamul  Moldovenilor, 
ca  şi  pentru  partea  mai  veche  a  letopiseţului  său  a  avut  la  înde¬ 
mână  izvoare  istorice  indigene  şi  străine,  din  cari  şi-a  cules  cu 
osârdie  informaţiile  mărturisind  însuş  că  numai  „Dumnezeu 
ştie,  cu  ce  dragoste  era  pururea  la  istorie"  în  tot  cursul 
vieţii  lui,  până  la  bătrâneţă.  Celorce  îl  întrebau,  cum  se 
vor  putea  şti  „istoriile  adevărate  de  atâtea  veacuri?"  —  le 
răspundea:  „lăsat-au  puternicul  Dumnezeu  iscusită  oglindă 
minţii  omeneşti :  scrisoarea,  dintru  care,  dacă  va  nevoi  omul, 
cele  trecute  cu  multe  vremi  le  va  putea  „şti  şi  oblici  . 
Despre  scrisoare  spunea  că  este  „un  lucru  vecinie".  De 
aceea  mărturisea,  că  s’a  silit  să  scrie  documentat,  încât  „să 

nu-i  fie  grijă*  nici  de  „streini  caii  deamănunful  cearcă 
smintelile  istoricilor*  şi  să  poată  oricând  răspunde  pentru 
scrisul  său. 

Nu-i  lipsea  deci  sentimentul  responsabilităţii  morale 
pentru  cuvântul  transmis,  prin  scrisoare,  posterităţii.  Dim¬ 
potrivă  era  stăpânit  in  deplină  măsură  de  acest  sentiment, 
încât  i  se  părea  că,  lămurind  în  scrierile  sale  trecutul  nea¬ 
mului,  îndeplineşte  un  oficiu  sacerdotal  în  slujba  adevă¬ 
rului  şi  „sub  specie  aeternitatis*. 

Dar,  dacă  era  atât  de  mare  evlavia  lui  pentru  cu¬ 
vântul  scris,  nu  desconsidera  Miron  Costin  nici  valoarea 
tradiţiei  orale,  ci  credea  în  puterea  ei  dăinuitoare  peste 
veacuri  şi  apela  uneori  la  informaţiile,  ce-i  putea  oferi 
pentru  opera  sa  istorică.  Vorbind  despre  neamul  Cantacuzi- 
nilor,  îşi  mărturisea  astfel  părerea :  şi  „ fără  scrisoarea  mea 
crez  că  va  trăi  numele  lor  în  veci  în  tara  aceasta,  de  po¬ 
menirea  oamenilor,  din  om  in  om*. 

Admitea  deci  o  dăinuire  vecinică  şi  pentru  tradiţia 
orală,  în  stare  a  se  perpetua  din  generaţie  în  generaţie, 
chiar  fără  ajutorul  scrisorii. 

Dar,  când  făcea  apel  la  această  tradiţie  orală  ca  la 
un  izvor  istoric,  era  destul  de  prudent,  cum  arată  în  cap.  II 
al  letopiseţului,  în  care  înfăţişează  uciderea  lui  Mihai  Vi¬ 
teazul:  „spun  oamenii  bătrâni  de  pe  acele  vremi,  cum  să 
fie  ajuns  cu  daruri  Ieremia  Vodă  (Movilă)  la  Basta  Giorgi, 
pentru  ca  să  omoare  pe  Mihai  Vodă;  care  lucru  poate  să 
hie,  că,  ce  nu  lucrează  în  lume  avuţia!  Banii  răscolesc  în 
lume  împărăţiile  şi  mari  cetăti  surpă,  cum  zice  un  cuvânt 
leşesc:  sula  de  aur  zidul  pătrunde...  Şi,  aşa  s’au  plătit  lui 
Mihai  Vodă,  pentru  slujbele  ce  au  făcut  Nemţilor*...  Aşa 
dar,  ceeace  a  auzit  din  oameni  bătrâni,  Miron  Costin  evită 
să  accepte  numai  decât  ca  adevăr  istoric,  mulfumindu-se 
a  scrie  în  letopiseţul  său,  că  s’ar  fi  putut  întâmpla  şi  aşa 
cum  spune  tradiţia  din  bătrâni,  dar  iubirea  lui  de  adevăr 
îl  îndemna  să  nu  dea  crezământ  necondiţionat,  câtă  vreme 
nu  va  putea  fl  ştirea  aceasta  verificată  şi  prin  alte  dovezi. 

Când  se  apropia  cu  povestirea  de  evenimentele  tim¬ 
pului  său,  Miron  Costin  credea  că  i  se  uşurează  sarcina, 
fără  a-şi  da  seama,  că  a  scrie  istorie  contemporană  este 
adeseori  mai  dificil  şi  mai  primejdios  decât  a  te  adânci  în 

cercetarea  trecutului  îndepărtat.  Fireşte,  nu  pierdea  din  ve¬ 
dere  datoria  istoricului  de-a  se  informa  cât  mai  exact,  ca 
să  poată  rămânea  în  limitele  adevărului  şi  când  era  vorba 
de  înfăţişarea  evenimentelor  şi  personalităţilor  contempo¬ 
rane.  Proceda  cu  metodă  scrupuloasă,  după  cum  arată 
mărturisirea,  ce  o  face  povestind  despre  domnia  lui  Ghe- 
orghe  Ştefan:  „Din  cinci  simţiri  ce  are  omul,  anume:  ve¬ 
derea,  auzirea,  mirosirea,  gustul  şi  pipăitul,  mai  adevărată 
este  vederea;  că  prin  auz,  câte  aude  omul,  nu  se  poate 
aşeza  deplin  cu  gândul,  este  aşa  ce  se  aude  au  nu  este, 
căci  nu  toate  sunt  adevărate,  câte  vin  prin  auzul  nostru... 
Iară  vederea  însăş  dă  toate  aşezate  în  adevăr  gândului  no¬ 
stru,  şi  ce  se  vede  cu  ochii,  nu  încape  să  fie  îndoială  în 
cunoştinţă.  Aşa  şi  nouă,  iubite  ceiitorule,  cu  mult  mai  lesne 
a  scriere  de  aceste  vremi,  în  cari  mai  Ia  toate  ne-am  pri- 
lejit  singuri"...  Era  în  drept  să  facă  această  mărturisire,  în¬ 
trucât  demnităţile  politice  administrative,  ce  a  ocupat,  le¬ 
găturile  familiare,  ce  le-a  avut  prin  părinţii  săi  ori  prin  sine 
însuş  cu  domnitori  ca  Miron  Vodă  Barnovski,  ca  Gheorghe 
Ştefan  şi  ca  Gheorghe  Duca,  apoi  misiunile  diplomatice, 
in  care  fusese  adeseori  trimis  fie  la  Poloni,  fie  la  Turci  — 
toate  erau  de  natură  de  a-i  da  putinţa,  să  fie  repede  şi 
exact  informat  asupra  felului,  cum  s'au  desfăşurat  eveni¬ 
mentele  timpului  său. 

Avea  însă  Miron  Costin  idee  destul  de  clară  şi  despre 
imperfecţiunea  firii  omeneşti,  stăpânită  adeseori  de  patimi, 
subjugată  de  simpatii  sau  antipatii,  cari  pot  îngrămădi  se¬ 
rioase  obstacole  înaintea  istoricului,  obligat  a  respecta  cât 
mai  deplin  postulatul  obiectivitătii  şi  al  imparţialităţii.  Celor 
ce  scriu  memorii,  cum  sunt  ultimele  capitole  din  letopi¬ 
seţul  lui  Miron  Costin,  adevărat  că  anevoe  li  s’ar  putea 
cere  măsura  de  obiectivitate,  pe  care  vestitul  Leopold 
Ranke  o  formulase  în  cuvintele :  sich  selbst  ausloschen  (a 
se  stânge  pe  sine,  a  face  cu  totul  abstracţie  de  propria  sa 
personalitate). 

Fără  a  fi  avut  cunoştinţă  de  formularea  postumă  a 
acestei  cerinţe  esenţiale  a  istoriografiei,  Miron  Costin  în¬ 
ţelegea  totuş,  cât  de  multă  pagubă  poate  pricinui  istoriei 
lipsa  de  obiectivitate,  pe  care  el  o  numia  făfârie.  Când 
ajungea  să  înfăţişeze  în  scris  lupta  lui  Gheorghe  Ştefan 

pentru  răsturnarea  fostului  său  stăpân  Vasilie  Lupu,  situaţia 
lui  Miron  Costin  era  delicată,  întru  cât  simpatiza  pe  cel 
dintâi,  căre  i  fusese  naş  la  cununie,  iar  despre  cel  din 
urmă  păstra  amintirile  triste  ale  prigonirii  părinţilor  săi 
cari,  aderenţi  ai  Movileştilor,  la  începutul  domniei  lui  Lupu 
fură  nevoiţi  a  se  refugia  în  Polonia,  pribegind  printre  străini 
până  la  sfârşitul  vieţii. 

Miron  Costin  izbuteşte  totuşi  a  se  ridica  deasupra  ori¬ 
cărei  simpatii  şi  antipatii,  ca  să  se  poată  apropia,  prin  obiec¬ 
tivitate,  de  lumina  adevărului  istoric.  Sunt  remarcabile  prin 
sinceritatea  lor  cuvintele,  în  cari  a  ştiut  da  expresiune  vigu¬ 
roasă  acestei  biruinţe  sufleteşti :  „Nimica  nu  strică  credinţa 
aşa  celorce  scriu  letopiseţele  ca  fătăria,  când  veghe  voia  (tine 
partea)  unuia  şi  pogoară  lucrul  cu  hulă  altuia.  Noi,  măcar 
că  am  fi  datori  cu  pomenire  lăudată  mai  mult  de  Ştefan 
Vodă,  dela  care  multă  milă  am  avut,  decât  lui  Vasilie  Vodă, 
dela  care  multă  urgie  părinţii  noştri  au  petrecut,  iară  drep¬ 
tatea  socotind,  nu  pociu  scrie  într’alt  chip.  Deci,  din  hăr¬ 
nicia  domnilor,  departe,  mai  în  frunte  Vasilie  Vodă ;  că  s’au 
aflai  pururea  în  fruntea  oştii  sale,  învăţând  singur,  mutând 
steagurile  şi  îndemnând ;  iară  Ştefan  Vodă  în  oastea  sa  n’a 
fost,  ci  au  stătut  departe  de  oaste  înapoi.  Iară  numărul 
oştii  şi  firea,  şi  cu  acelea  tot  era  Vasilie  Vodă  mai  tare,  că 
şi  mai  buni  oşteni  şi  mai  mulţi  călăreţi  la  Vasilie  Vodă,  însă 
tofi  îndoiţi  de  firea  neamului  lacomă  de  înnoituri". 

• 

Nefiind  un  simplu  cronicar,  Miron  Costin  nu  se  mul¬ 
ţumea  numai  cu  înregistrarea  seacă  a  evenimentelor  într’o 
ordine  cronologică,  mai  mult  sau  mai  puţin  îngrijită,  nici 
cu  gruparea  lor  în  capitole  aşezate  după  seria  principilor, 
cari  s’au  perândat  la  tronul  Moldovei.  Ci  mintea  lui  isco¬ 
ditoare  căuta  să  pătrundă  dincolo  de  ţesătura  concretă,  de 
învelişul  real  al  faptelor  trecătoare,  spre  a  cunoaşte  nu 
numai  legăturile  lor  cauzale,  ci  însuşi  sâmburele  din  miezul 
căruia  se  înaltă  întregul  proces  istoric,  ca  stejarul  dintr’o 
ghindă,  însaş  puterea  interioară,  nevăzută  care  determină 
faptele  omeneşti,  individuale  sau  colective,  în  tot  cursul 
desfăşurării  lor. 

El  avea  deci  şi  o  concepţie  religioasă-filosoflcă,  prin 
prisma  căreia  vedea  şi  se  silea  să  tălmăcească  faptele 

istorice.  Urmele  acestei  concepţii  le  găsim  la  tot  pasul, 
presărate  în  scrisul  lui  Miron  Costin,  cu  iscusinţă  şi  cu 
farmec  arhaic,  în  numeroase  reflexiuni  de  ordin  religios  şl 
filosofic.  Din  ele  rezultă  că  întreagă  desfăşurarea  vieţii  isto¬ 
rice  nu  este  decât  împlinirea,  exteriorizarea  voinţei  divine 
prin  fapte  cari  toate  „din  orânduirea  lui  Dumnezeu  a  fire 
se  cred",  căci  oricâtă  „nevoinţă  pune  omul,  sorocul  lui 
Dumnezeu,  cum  este  orânduit,  a-1  clătire  nime  nu  poate ;  nu 
omul,  ci  Dumnezeu  sfărâmă  răsboaiele,  precum  zice  scrip¬ 
tura  :  Gospod  săcrăşai  vrai“. . .  ascuns  judejul  lui  Dumnezeu 
toate  gândurile  omeneşti  le  strămută  singur  Dumnezeu  peste 
nădejdea  omenească,  fereşte  pe  cei  direpji  de  primejdie...  orb 
norocul  la  suiş  şi  lunecos  de  a  stare  pe  loc,  grabnic  şi  de  sârg 
pornitor  la  pogorâş".  Din  astfel  de  judecăţi  generale,  precum 
şi  din  frecvente  citatiuni  biblice  iasă  la  iveală  nu  numai  o 
serioasă  cultură  religioasă,  ci  şi  o  cugetare  profund  pătrunsă 
de  principiile  determinismului  teologic,  îmbinate  cu  ale  de¬ 
terminismului  istoric,  exprimat  aşa  de  plastic  prin  memora¬ 
bilele  cuvinte,  luate  de  răposatul  A.  D.  Xenopol  drept  motto 
la  vasta  sa  operă  de  sinteză  a  istoriei  Românilor :  „Nu 
sunt  vremile  subt  cârma  omului,  ci  bietul  om  sub  vremi". 
Aceste  cuvinte  le-a  scris  Miron  Costin  în  letopiseţul  său  la 
locul,  unde  arată  cum  a  fost  Vasilie  Vodă  Lupu  surpat  din 
domnie  şi  cum,  dacă  ar  fi  întărit  cu  oşteni  cetatea  Hotinului, 
ar  fi  putut  să  resiste  şi  să  evite  eventual  „risipa  a  toată 
averea  lui  cu  casa“.  Dar,  fiindcă  istoria  nu  e  o  cimilitură 
chemată  să  descifreze  adevărul  din  anume  situatiuni  ipote¬ 
tice,  Miron  Costin  a  înţeles  să  dea  căderii  „cu  mare  sunet" 
a  domniei  lui  Lupu  o  explicare  de  perpetuă  valabilitate  pentru 
întâmplări  similare  din  orice  timp  scriind :  „zicem  că  de  ar 
fi  cutare,  şi  cutare  ar  hi  într’alt  chip ;  iară  nu  sânt  vremile 
subt  cârma  omului,  ci  bietul  om  subt  vremi  că...  giudetul  Iui 
Dumnezeu  spre  ce  trage,  anevoie  se  mută  cu  sfatul  ome¬ 
nesc".  Nu  lipseşte  din  concepţia  filosofică-religioasă  a  lui 
Miron  Cosiin  nici  influenta  scriitorilor  greci  din  antichitate, 
cari  puneau  în  mişcare  puterea  răsbunătoarei  Nemesis,  în- 
datăce  pofta  de  mărire  umană  depăşea  anume  limite.  Astfel 
şi  el,  făcând  o  incursiune  în  epoca  decadentei  polone,  după 
moartea  regelui  Vladislav  IV  —  contemporan  cu  Matei  Basarab 
şi  cu  Vasilie  Lupu  —  se  grăbeşte  a  tălmăci  fenomenul  de- 

cadenţei  citând  această  constatare  a  unui  dascăl,  pe  care 
nu-1  numeşte :  „Ceice  sunt  în  scara  virtuţii  cea  mai  de  sus, 
neputând  sta  tot  întru  acea  ştepene,  cad  foarte  la  mare 
slăbiciune"  şi  adăugând  apoi  din  partea  sa :  „Aşa  şi  toate 
împărăţiile,  când  prea  se  suie  la  mare  tărie,  neavând  loc 
să  se  mai  suie  sus,  cad  şi  purced  îndărăpt,  cum  vedem  şi 
Crăiia  Leşească". 

In  afară  de  reflexiile  filosofice  şi  religioase,  găsim  în 
proza  istorică  a  lui  Miron  Cosfin  numeroase  locuri,  cari  ne 
dau  putinţa  să  pătrundem  în  felul  lui  de  cugetare  politică. 
Fiind  om  cu  rosturi  politice  însemnate  în  cârmuirea  Mol¬ 
dovei,  evident,  că  interesul  şi  curiositalea  lui  nu  se  îndrepta 
numai  spre  cunoaşterea  trecutului,  ci  şi  spre  înţelegerea  pre¬ 
zentului  şi  a  viitorului,  dupăcum  însuş  mărturisea  în  adeseori 
citatele  cuvinte  ale  predosloviei  că  „scriptura  depărtate  lu¬ 
cruri  de  ochii  noştri  ne  învaţă,  cu  acele  trecute  vremi  că 
pricepem  cele  viitoare". 

Cugetarea  Iui  politică  era  influenţată  de  concepţia 
religioasâ-creştină.  De  aceea,  povestind  despre  uciderea 
aventurierului  Dontn  al  Moldovei,  Gaşpar  Oraţiani  —  pe 
care  îl  detestă,  fiindcă  nu  cunoştea  limba  ţării  şi  nu  ţinea 
posturile  —  osândeşte  fără  rezervă  pe  ucigaşi  scriind:  „spur¬ 
cată  şi  groaznică  faptă!  Domnul,  ori  bun  ori  rău,  la  toate 
primejdiile  ferit  trebueşte;  că  oricum  este,  dela  Dumnezeu 
este,  precum  zice  Sf.  Scriptură  :  Nu  este  nici  o  putere,  fără 
numai  dela  Dumnezeu".  Iar  când  ajunge  cu  povestirea  la 
răscoala  Moldovenilor  contra  lui  Alexandru  îliaş,  fiul  lui 
Radu  Mihnea,  are  de  asemenea  cuvinte  de  osândă  pentru 
„desfrânata  prostime"  înţelegând  să  tragă  numai  decât  şi 
din  răscoala  aceasta  o  învăţătură  de  ordin  politic  :  „cu  cale 
este  o  hire  frică  celor  mai  mici  de  cei  mai  mari ;  iară  cursul 
lumii  aduce  de  multeori  de  este  grijă  celui  mai  mare  de  cei 
mai  mici.  Fericiţi  sunt  craii,  împăraţii  şi  domnii,  cari  domnesc 
aşa  să  nu  le  hie  de  cei  mai  mici  niciodată  silă  !  Un  craiu 
de  Englitera  de  câteori  se  îmbrăca  dimineţile,  de  atâteaori 
îşi  zicea  singur  şie  :  Adu- ţi  aminte,  că  a  multe  gloate  de 
-oameni  eşti  stăpân!  Domnii  cei  buni  şi  direpţi  fără  grije 
şi  desfătat  domnesc,  iară  cei  răi  tot  cu  sieală" ... 

Ca  descendent  din  înalta  aristocraţie  a  Moldovei  şi 

membru,  chiar  dela  vârsta  de  5  ani,  al  nobilimei  privilegiate 
din  Polonia,  Miron  Costin  era  conştient  de  rolul  important 
ce  revenea  acestei  elite  sociale-politice  în  conducerea  sta¬ 
tului.  Nu  admitea  ca  Domnul  să  poată  lua  vre-o  măsură 
de  ordin  politic,  fără  a  fine  seamă  de  opinia  sfetnicilor.  De 
aceea  nu  vor  surprinde  următoarele  cuvinte,  scrise  în  legătură 
cu  trecerea  lui  Ştefan  Petriceicu  Vodă  sub  protecţia  Polonilor 
şi  din  care  iasă  clar  la  iveală  atitudinea  lui  ostilă  oricărei 
încercări  de  absolutism  domnesc :  „Ce  fac  Domnii  singuri 
din  gândurile  sale  sau  din  şoapte,  rar  lucru  este  de  folos , 
că  încă  în  lume  n’au  născut  om  până  astăzi  ca  acela,  să 
nu-i  frebuească  voroavă  cu  sfat.  Că  deşi  gâceşte  cârmui- 
torul  câte  o  treabă,  încă  tot  să  nu  se  încrează  că  a  gâcit 
până  nu  se  înlăreşte  părerea  lui  cu  voroava  şi  a  altor  păreri... 
La  mulţi  Domni  mari  smintele  au  căzut  din  şoapte  sau  ne- 
sfăfuit  acum  din  vacul  nostru...  Aşa,  cu  şoaptele  cu  unii, 
nu  cu  sfat  au  făcui  Petriceicu  Vodă  de  au  lepădat,  fără  de 
nici  o  nevoie.  Domnia  ţării  şi  s’a  dus  în  Ţara  Leşească,  din 
care  faptă  se  stânge  Ţara  Moldovei  astăzi"... 

Tot  astfel  osândea  Miron  Costin  lăcomia  Domnilor  excla¬ 
mând  în  legătură  cu  pofta  Iui  Vasilie  Lupu  de  a  surpa  domnia 
lui  Matei  Basarab :  O  nesăţioasă  hirea  Domnilor  spre  lăţire 
şi  avuţie  oarbă  1  Zece  dervişi  pe  un  covor  pot  încăpea, 
iară  doi  împăraţi  înfr’o  ţară  nu  încap. . . 

IV 

O  particularitate  remarcabilă  în  letopiseţul  lui  Miron 
Costin  este  şi  felul,  cum  se  pricepe  să  zugrăvească  tabloul 
sufletesc  al  domnitorilor  Moldovei,  Munteniei  şi  Transilvaniei 
în  cuvinte  scurte  şi  pregnante.  Astfel  de  caracterizări  trebue 
să  fi  izvorît  dinir’un  ochiu  ager,  pătrunzător  şi  dintr’un 
condeiu  iscusit.  Radu  Mihnea,  Miron  Vodă-Barnovschi, 
Gheorghe  Ştefan  apar  zugrăviţi  cu  mai  multă  simpatie  dintre 
Moldoveni,  iar  dintre  Munteni:  Matei  Basarab,  pe  care  îl 
laudă  pentru  bărbăţia  deosebită  în  lupta  dela  Finta,  unde 
cu  toate  că  „a  fost  rănit  de  glonţ  aproape  de  încheietura 
genunchiului. . .  nearătându-se  nimica  de  rană,  a  îndemnat 
oastea  sa  ca  un  deplin  ostaş,  încât  „poţi  să-l  asameni  cu 
mari  şi  vestiţi  oşteni  ai  lumii". 

Iar  dintre  Ardeleni,  pe  Gheorghe  Râkoczy  II  îl  înfăţi¬ 
şează  mai  plastic  ca  pe  un  „om  tânăr,  în  bine  şi  în  multă 
avere,  sbura  cu  gândul  în  toate  părţile  a-şi  facere  ceva  veste", 
arătând,  cum  în  cursul  praznicului  dela  Gherghita,  dupăce 
încheiase  alianţă  cu  Gheorghe  Ştefan  al  Moldovei  şi  cu 
Constantin  Şerban  al  Ţării  Româneşti,  Râkoczy  şedea  în 
fruntea  mesii  înţjhi(ând  „mari  şi  înalte  gânduri,  cum  s’ar 
vedea  craiu  peste  crai  şi  domn  peste  domni".  Cu  privire 
Ia  urmările  dezastroase,  pe  cari  expediţia  lui  în  Polonia  le-a 
descărcat  asupra  Transilvaniei,  Miron  Costin  se  mulţumeşte 
a  cita  din  cartea  Sasului  Toppeltin  dela  Mediaş  aceste  cu¬ 
vinte:  „Ce  au  petrecut  Leşii  de  Racoţi,  să  scrie  Leşii,  iară 
la  ce  au  sosit  Ardealul  din  aceste  umblete  ale  lui,  noi  o 
mie  de  ani  să  plângem  cu  lacrimi!" 

Foarte  putină  atenţiune  dă  Miron  Costin  figurilor  femi¬ 
nine,  stăruind  numai  asupra  scenei  dela  Drăcşani,  când 
doamna  lui  Ieremia  Movilă,  necinstită  de  Skender  paşa, 
striga  desperată:  „boieri,  boieri,  ruşinatu-m’au  păgânul"  şi 
asupra  ceremoniilor  dela  cununia  fetelor  lui  Vasilie  Lupu: 
Maria  cu  Radzivill  şi  Ruxandra  cu  Timuş  Hmilnitchi. 


Cunoştinţele  lui  Miron  Costin  cu  privire  la  istoria  mai 
veche  a  Transilvaniei  sunt  reduse  şi  adeseori  nesigure,  cele 
privitoare  la  evenimentele  timpului  său  apar  mai  lămurite 
şi  mai  amănunţite,  întrucât  a  participat  însuş  la  unele  din 
ele.  In  volumul  II  al  Operelor  complete  publicate  de  V. 
A.  Urechia  sub  auspiciile  Academiei  Române  (Bucureşti 
1888)  e  reprodusă  o  cronică  întitulată  Istorie  de  Croiia 
ungurească,  cuprinzând  istoria  Transilvaniei  din  secolul  XIV 
până  în  timpul  domniei  lui  Mihail  Apafi.  Această  cronică 
a  fost  atribuită  lui  Miron  Costin  de  cătră  copistul  Ioan 
Cosma  din  secolul  XVIII.  Ea  este  însă  în  părţile  mai  vechi 
asemănătoare,  în  unele  alineate  chiar  identică  cu  cronica 
lui  Gheorghe  Brancovici,  fratele  mitropolitului  Sava,  numai 
cătră  sfârşit  se  apropie  de  textul  din  letopiseţul  Iui  Miron 
Costin.  Nu  e  exclus  să  fi  avut  copistul  la  îndemână  textele 
ambilor  cronicari  contemporani,  compilând  şi  din  unul  şi 

din  celalalt  fără  a-şi  fi  puiuţ  da  seama  până  unde  se  în¬ 
tindea  povestirea  lui  Brancovici  şi  unde  începea  a  lui  Costin. 


„Nasc  şi  la  Moldova  oameni"  —  scria  Miron  Costin 
lăudând  însuşirile  lui  Gheorghe  Ştefan  Vodă.  Au  răsărit 
şi  din  sinul  neamului  românesc  —  putem  spune  noi  cântă¬ 
rind  valoarea  istorică  a  operii  lui  Miron  Costin  —  talente, 
cari  au  reuşit  să  înalte  în  secolul  al  XVli-lea  istoriografia 
românească  la  un  nivel  egal  cu  istoriografia  altor  popoare 
europene. 


Prof.  Dr.  IOAN  LUPAŞ 


METAFIZICA  LUI  LUCIAN  BLAGA 


Prin  studiul  din  urmă :  .Cenzura  Transcendentă",  Lu¬ 
cian  Blaga,  care  s’a  limitat  pănă  acuma  aproape  numai 
la  preocupările  epistemologice,  la  analiza  diferitelor  moduri 
de  cunoaştere,  pătrunde  în  câmpul  misterios  şi  fascinant 
al  metafizicei.  Ca  lintă  imediată  îşi  fixează  să  înfăţişeze 
senzul  şi  valoarea  metafizică  a  cunoaşterii,  dar  problema 
e  de  aşa  natură  că  implică  inevitabil  necesitatea  conturării 
unei  viziuni  metafizice  de  ansamblu,  ceeace  şi  face  Lucian 
Blaga  în  această  carte. 

Referitor  la  senzul  cunoaşterii  s’au  dat  până  acum 
două  răspunsuri,  singurele  crezute  posibile : 

1.  Cunoaşterea  insului  e  obiectivă,  trancende  într’a- 
devăr  subiectul  cunoscător  şi  se  proectează  asupra  obiec¬ 
tului  intenţionat.  Ea  nu  este  numai  fenomen  de  conştiinţă, 
.iluzie  de  adecvaţie"  cu  obiectul,  ci  e  pozitiv  adecvată  cu 
acela.  Unii  dintre  aderenţii  acestei  soluţii  admit  numai  o 
cunoştinţă  limitată,  deşi  obiectivă,  alţii  merg  până  la  a  ad¬ 
mite  una  nelimitată,  asemenea  cu  aceea  pe  care  o  are 
însuşi  principiul  absolut  al  existenţii  (Spinoza,  Hegel).  Toji 
cei  cari  răspund  că  cunoaşterea  individuală  se  proectează 
direct  asupra  obiectului,  sau  măcar  asupra  unei  părţi  din 
el,  sunt  mânaţi  de  gândul  veracităţii  principiului  suprem, 
de  ideea  că  Dumnezeu  nu  poate  să  înşele  pe  om  şi  dacă 
l-a  constituit  astfel  ca  să  creadă  că  poate  ajunge  la  adevăr, 
aceasta  şi  trebue  să  se  întâmple. 

2.  Al  doilea  răspuns  care  se  mai  dă  este  că  actul  de 
cunoaştere  e  un  act  fără  nici  o  legătură  cu  obiectul  inten¬ 
ţionat,  e  un  „fenomen  de  conştiinţă",  pur  subiectiv.  Insul 
nu  poate  ieşi  din  el  însuşi  prin  actul  de  cunoaştere  şi  nu 
poate  afla  prin  el  nici  măcar  dacă  există  în  general  un  obiect 
exterior  lui.  Subiectiviştii  întemeiază  răspunsul  lor  pe  ne¬ 
putinţa  naturii  umane,  pe  limitarea  ei. 

Lucian  Blaga  găseşte  un  răspuns  nou,  care  salvează 
de  subiectivism  actul  cunoaşterii,  dar  în  acelaş  timp  îl  go- 

leşte  de  orice  conţinut  pozitiv  despre  obiect,  de  orice 
adecvaţie  pozitivă  cu  el.  Actul  de  cunoaştere,  după  Lucian 
Blaga,  este  o  mişcare  cu  totul  interioară  a  conştiinţii.  Nu 
se  oglindeşte  în  el  nici  un  element  din  obiect ;  nu  priveşte 
obiectul  nici  în  faţă,  nici  în  vre-o  lăture;  nu-1  vede  deloc. 
Dar  el  ne  mărturiseşte  totuşi  despre  existenţa  obiectului,  e 
un  semn  despre  el.  Aceasta  o  dovedeşte  faptul  că  se  re¬ 
petă  constant  aceeaş  stare  de  conştiinţă  cunoscătoare  ca 
răspuns  la  acelaş  obiect,  la  aceeaş  transcendenţă.  „Când 
subiectul  individuat  răspunde  unei  transcendenţe  iraţionale 
de  o  pildă  cu  senzaţia  „roşu”,  acest  fenomen  de  conştiinţă 
se  transpune  printr'un  salt  pe  planul  valorilor  cognitive, 
prin  aceea  că  subiectul  cognitiv  „ constantizează"  această 
reacţiune”  (pg.  146).  Ceeace  obţine  subiectul  cognitiv  în 
acest  fel  nu  este  o  cunoaştere  propriu  zisă,  ci  o  quasi-cu- 
noşiere,  un  semn  disimulafor  al  obiectului;  nu  se  obţine 
adecă  nimic  din  imaginea  obiectului,  nici  măcar  în  chip 
mai  aburit.  Conţinutul  unui  act  de  cunoaştere  e  format  din 
elemente  pur  subiective,  obiectul  nu  se  răsfrânge  câtuşi  de 
puţin  în  el.  Ştim  numai  că  există  un  obiect  la  care  con¬ 
ştiinţa  noastră  reacţionează  în  modul  cutare,  dar  acest  mod 
nu  poate  fi  considerat  ca  imagine  sau  parte  de  imagine  a 
obiectului.  Conţinutul  actului  de  cunoaştere  se  arată  cu 
totului  tot  altfel  de  cum  va  fi  arătând  obiectul;  nu  e  nimic 
asemănător  în  arătarea  lor.  Prin  actul  de  cunoaştere  obi¬ 
ectul  e  disimulat,  ni  se  formează  în  conştiinţă  o  imagine 
sau  o  idee  despre  el  cu  totul  străină  şi  deosebită  de  el, 
tocmai  ca  să  nu  fie  cumva  descoperit. 

De  unde  caracterul  acesta  disimulator  al  cunoaşterii 
individuale?  In  răspunsul  la  această  întrebare  constă  al 
doilea  element  original  al  metafizicei  lui  Lucian  Blaga.  Pe 
când  până  acum  toată  vina  pentru  subiectivitatea  sau  ne- 
deplinătatea  cunoaşterii  se  punea  în  sarcina  limitării  ome¬ 
neşti,  Lucian  Blaga  afirmă  că  această  nedeplinătate  e  de¬ 
terminată  de  sus  în  jos,  din  centrul  ontologic,  de  Marele 
Anonim,  cum  numeşte  el  principiul  absolut  căruia  nu  i  se 
poate  da  nici  un  nume  adevărat,  nefiind  cunoscut  decât  di- 
simulatoriu.  Marele  Anonim  impune  o  cenzură  modurilor 
de  cunoaştere  individuală,  prin  aceea  că  imprimă  în  ele  o 
structură  care  le  face  incapabile  să  cunoască  altfel  trans- 

cenden(ele,  decât  disimulaforiu.  Cenzura  aceasta,  care  opreşte 
cunoaşterea  adecvată  atât  a  Marelui  Anonim,  a  supremului 
mister  existenţial,  cât  şi  a  tuturor  misterelor  ce  decurg  din 
el,  e  instituită  fie  pentru  a  lăsa  omului  posibilităţi  neînce¬ 
tate  de  creaţie,  prin  împintenirea  continuă  a  curiozităţii  lui  (ro¬ 
stul  demiurgic  al  cenzurii),  fie  pentru  a  feri  făptura  de  al¬ 
terare  prin  pătrunderea  într’o  lumină  pe  care  n’o  poate  su¬ 
porta,  sau  fie  pentru  a  nu  se  mişcora  valoarea  şi  puterea 
centrului  unic  al  existenţii  prin  aceea  că  e  cunoscut  deplin 
de  cătră  toate  colţurile  ontologice.  Pot  exista  şi  toate  trei 
motivele  laolaltă. 

Singura  putinţă  a  cunoaşterii  individuale  de-a  sparge 
cenzura,  de- a  transcende  subiectul,  de-a  se  ivi  în  faţa  obiec¬ 
tului  este  „cunoaşterea- negativ".  Prin  ea  subiectul  cog¬ 
nitiv  îşi  dă  seama  că  ceeace  cunoaşte  despre  un  obiect 
sau  despre  Marele  Anonim  nu  le  corăspunde  acelora,  că 
acelea  sunt  cu  totul  altfel,  că  sunt  mistere  ce  nu  pot  fi  cu¬ 
noscute  cu  adevărat.  Prin  această  cunoaştere  insul  sfăşie  pa¬ 
ravanul  disimulaţiilor,  cari  se  interpun  între  el  şi  transcen¬ 
denţe,  şi  constată  că  transcendentele  sunt  cu  totul  altfel,  că  nu 
au  nimic  din  „revelaţiile  disimulatoare".  Dar  mai  mult  nu  se 
poate  obţine  nici  prin  actul  „cunoaşterii-negativ",  ci  numai 
atâta  că  obiectele,  în  frunte  cu  Marele  Anonim,  sunt  „mistere" 
despre  cari  nu  poţi  spune  nimic  pozitiv.  „Cunoaşterea-negativ" 
te  duce  dincolo  de  paravanul  disimulărilor,  până  înaintea 
obiectului,  dar  pe  acesta  nu-1  poţi  vedea  decât  acoperit.  Ţi 
se  descopere  că  e  altfel  decât  tot  ce  şti  despre  el  prin  cu¬ 
noaşterea  disimulatoare,  dar  cum  e,  nu  poţi  afla.  „Cunoa- 
şterea-negativ"  te  scoate  din  subiectivitate,  dar  nu  te  duce 
decât  până  la  punctul  în  care  constaţi  că  obiecul  e  mister, 
mai  departe  nu.  „Cunoaşterea-negativ"  te  face  să  te  integrezi 
în  mister,  suprema  treaptă  posibilă  de  cunoaştere.  Desigur 
că  acest  fel  de  cunoaştere  nu  e  atât  de  simplu  precum  s'ar 
părea,  ci  încadrează  infinite  eforturi  de  cugetare,  prin  aceea 
că  misterul  se  conturează  tot  mai  strâns,  se  depărtează 
dela  el  continuu  câte  ceva  ce  ţine  de  cunoaşterea  disimu¬ 
latoare,  încât  ajungi  de-1  exprimi  în  antinomii  tot  mai  as¬ 
cuţite.  (Acestui  mod  de  cunoaştere  îi  zice  L.  Blaga  „luci- 
feric",  fiindcă  e  fecundat  de  îndoilile  tragice,  spre  deosebire 
de  cunoaşterea  naivă,  „paradisiacă",  proprie  omului  care 

n’a  ajuns  să  se  îndoiască  de  adevărul  cunoştinţelor  obţi¬ 
nute  pe  calea  obişnuită  a  simţurilor  şi  a  bunului  simt  comun). 
Dar  niciodată  nu  poji  ajunge  să  converteşti  însuşi  misterul 
în  non-mister. 


Metafizica  de  până  acum  a  lui  Lucian  Blaga  e  domi¬ 
nată  aşadar  de  două  piscuri,  dintre  cari  unul  e  determinat 
de  celalalt : 

1.  Prin  cunoaştere  nu  obţinem  decât  sau  disimulări 
ale  obiectului,  sau  mistere,  fapt  pe  care  voind  să-l  explice 
Lucian  Blaga  admite 

2.  o  cenzură  transcendentă,  instituită  facultăţilor  noa¬ 
stre  de  cunoaştere  de  Marele  Anonim. 

In  ce  referinţe  se  află  aceste  idei  cu  viziunea  metafi¬ 
zică  a  creştinismului? 

Mai  întâi  ideea  unei  cenzuri  impuse  omului  de  sus  în 
jos,  dela  Dumnezeu,  se  găseşte  împlicată  în  creştinism  în 
învăţătura  mai  generală  că  Dumnezeu  a  creat  pe  om  cu 
toate  facultăţile  lui  sufleteşti  şi  că,  prin  urmare,  dacă  omul  nu 
poate  cunoaşte  decât  atât  cât  cunoaşte,  lui  Dumnezeu  i  se 
datoreşte,  care  a  întipărit  puterilor  de  cunoaştere  omeneşti 
o  structură  ce  le  împiedecă  de-a  cunoaşte  totul  şi  cu  perfec¬ 
ţiune.  Ideea  e  nouă,  ni  se  pare,  numai  în  formularea  ei  ex¬ 
plicită  şi  în  anumite  părţi  de  detaliu.  Chiar  explicaţiile  pe  care 
le  propune  Lucian  Blaga  pentru  această  cenzură  —  cel 
pujin  primele  două  —  le  întâlnim  foarte  frecvent  în  teologia 
creştină.  In  orice  caz  ele  nu  sunt  câtuşi  de  puţin  incom¬ 
patibile  cu  creştinismul.  In  legătură  cu  această  cenzură, 
întâlnim  la  Lucian  Blaga  o  idee  despre  Marele  Anonim 
suprinzător  de  înrudită  cu  ideea  creştină  despre  Dumnezeu. 
Marele  Anonim  e  conceput  de  Lucian  Blaga  într’o  atitudine 
activă  fată  de  cunoaşterea  făpturii,  spre  deosebire  chiar  de 
atâţia  dogmatişti  creştini  cari  îl  prezintă  ca  fiind  într’o  stare 
de  pasivitate.  „Se  crede  că  misterul  existenţial  are  o  ati¬ 
tudine  pasivă  faţă  de  cunoaştere  şi  că  el  prin  urmare  nu 
poate  fi  pus  în  cauză  când  ne  întrebăm  despre  motivele 
mai  adânci  ale  subiectivităţii  cunoaşterii.  Supoziţia  aceasta 
despre  pasivitatea  misterului  faţă  de  actul  cunoaşterii,  despre 
neutralitatea  şi  indiferenta  obiectului  fată  de  o  eventuală 

surprindere  cognitivă  din  afară  e  motivul  mai  profund  pentru 
care  nu  s’a  putut  scrie  încă  o  metafizică  a  cunoaşterii  etc.“ 
(pg.  39).  Cât  element  personal  nu  se  atribue  în  chipul  acesta 
lui  Dumnezeu,  în  vreme  ce  In  multe  dogmatici  Dumnezeu 
e  prezentat,  în  capitolul  despre  însuşirile  Lui,  frecvent,  ca 
un  sfinx  nemişcat,  neutral,  incolor,  în  raporturi  automate 
cu  făptura  (se  spune  d.  ex.  Dumnezeu  propriu  zis  nici  nu 
răsplăteşte,  nici  nu  pedepseşte,  nici  nu  iubeşte,  pentrucă  el 
nu  se  schimbă;  făptura  este  aceea  care  când  e  cu  con¬ 
ştiinţa  curată  simte  prezenta  lui  Dumnezeu,  ca  un  bine, 
iar  când  greşeşte  e  cu  teamă  fajă  de  el.  întocmai  precum 
cel  cu  ochi  sănătoşi  poate  privi  la  soare  şi  se  poate  bucura|de 
lumina  lui,  iar  cel  bolnav  de  ochi,  simte  această  lumină  ca 
o  durere).  întreaga  argumentare  a  cenzurii  e  străbătută  la 
Lucian  Blaga  de  o  tendinţă  vizibilă  de  a-L  prezenta  pe 
Marele  Anonim  cu  grijă  fa)ă  de  echilibrul  existenţial  al  lumii, 
cu  uimitoare  înţelepciune,  în  general  ca  pe  un  factor  care 
nu  e  deloc  orb,  fatal,  ci  cu  trăsături  personale. 

Dacă  în  ideea  cenzurii  transcendente,  înjeleasă  în  mod 
general,  şi  în  ideea  de  Dumnezeu  implicată  de  ea,  meta¬ 
fizica  lui  Lucian  Blaga  prezintă  mari  înrudiri  cu  creştinismul, 
nu  tot  acelaş  lucru  se  poate  spune  şi  despre  teoria  meta¬ 
fizică  a  cunoaşterii,  pe  care  o  susţine. 

Deosebirea  nu  e  totuşi  atât  de  radicală  precum  o  soco¬ 
teşte  Lucian  Blaga.  Nici  creştinismul  —  cel  puţin  creştinismul 
ortodox,  — •  nu  afirmă  că  putem  cunoaşte  —  calea  nu  importă 
aci  —  pe  Dumnezeu  perfect.  N’are  dreptate  Lucian  Blaga 
când  atribue  acest  lucru  creştinismului;  „Concepţia  noastră 
despre  censura  transcendentă  contrazice  mai  ales  concepţia 
neoplatonică-creştină  despre  „revelaţie",  înţeleasă  ca  arătare 
nealterată,  ca  descoperire  pură  a  unei  transcendente"  (pag. 
44).  Creştinismul  ortodox,  cel  puţin,  afirmă  prin  reprezentanţii 
săi  cei  mai  iluştri,  tot  aşa  ca  şi  Lucian  Blaga,  că  Dumnezeu 
după  „flintă"  e  cu  totul  inaccesibil  vre  unui  mod  de  cunoaştere 
şi,  neştiind  nimic  despre  El,  nu-i  putem  da  nici  un  nume,  e 
fără  nume,  anonim  şi  inefabil.  Dumnezeu  după  fiinţă  e  cu 
totul  ascuns,  criptic,  cum  zice  Lucian  Blaga.  Denumirile 
de ;  Dumnezeu,  flintă,  viată  etc.  nu  se  referă  la  centrul  ascuns 
al  Lui,  ci  la  puterile  cari  emană  din  El,  puteri  îndumnezei- 
toare,  de  fiinţă  făcătoare,  de  viaţă  producătoare.  Aceste 

puteri  şi  lucrări  vin  din  „fiinţa"  ascunsă,  dar  nu  sunt  identice 
cu  ea,  aşa  cum  razele  vin  din  soare  dar  nu  sunt  identice  cu 
el,  aşa  cum  liniile  din  cerc  vin  din  centrul  cercului  dar  nu  sunt 
identice  cu  centrul  nici  câte  una  în  parte,  nici  în  loialitate,  sau 
precum,  după  analogia  frecventă  a  lui  S.  Bulgakov  (Die 
Tragodie  der  Philosophie),  siările  de  conştiinţă  şi  mişcările 
trupului  vin  din  eu,  din  subiectul  ascuns,  dar  nu  suni  identice 
cu  el.  De  aceea  putem  numi  „fiinţa"  ascunsă  şi  Dumnezeu 
şi  fiinţă  şi  viată,  însă  în  acelaş  timp,  pentru  a  fi  prudenţi, 
trebue  să  adaugăm  şi  negaţiile  acestora,  că  „ascunsul"  nu 
e  nici  Dumnezeu,  nici  fiinţă,  nici  viată,  deoarece  „ascunsul" 
nu  e  identic  cu  nici  una  din  acestea.  Şi  iată  că  ne  vedem 
siliţi  vrând-nevrând  să  vorbim  în  antinomii  despre  „Cel 
ascuns",  singurele  mai  adecvate. 

Ne  vedem  siliţi  să  străpungem  frontul  celorce  cunoaştem 
despre  Marele  Anonim,  să  negăm  că  acestea  sunt  Marele 
Anonim  şi  să-l  primim  ca  mister,  să  ne  integrăm  în  mister. 
In  ideea  aceasta  parţială  despre  „mister"  şi  „cunoaşterea 
—  negativ"  găsim  iarăşi  o  apropiere  între  Lucian  Blaga  şi 
metafizica  creştină.  Să  cităm  din  Pseudo-Dionisie  Areopo- 
gitul,  marele  metafizician  creştin :  „Principiul  tuturor  nu  e  nici 
suflet,  nici  minte,  n’are  nici  imaginaţie,  nici  părere,  nici 
raţiune,  nici  înţelegere ;  şi  nu  e  nici  raţiune,  nici  înţelegere ; 
nu  poate  fi  numit  şi  nu  poate  fi  înţeles;  nu  e  nici  număr, 
nici  ordine,  nici  mărime,  nici  micime,  nici  egalitate  nici 
neegalitate,  nici  asemănare,  nici  neasemânare ;  nici  nu  stă, 
nici  nu  se  mişcă,  nici  nu  se  odihneşte ;  nu  are  putere  şi  nu 
e  putere,  nici  lumină ;  nici  nu  trăeşte,  nici  nu  e  viaţă ;  nu  e 
nici  fiinţă,  nici  veac,  nici  timp;  nu  poate  fi  atins  cu  înţe¬ 
legerea  şi  nu  e  nici  ştiinţă,  nici  adevăr,  nici  împărăţie,  nici 
înţelepciune;  nu  e  nici  unul,  nici  unitate,  nici  dumnezeire 
sau  bunătate,  nici  spirit  pe  care  să-l  cunoaştem ;  nici  fiime, 
nici  paternitate,  nici  altceva  din  cele  ştiute  de  noi  sau  de 
altă  existentă ;  nu  e  nici  ceva  din  inexistente,  nici  ceva  din 
cele  existente  şi  nici  nu  cunosc  existenţele  ceeace  este  ca 
atare;  nu  e  raţiune,  nu  e  cuvânt,  nu  e  cunoştinţă  despre 
el;  nu  e  nici  întunerec,  nici  lumină:  nici  rătăcire,  nici 
adevăr ;  nici  o  afirmaţiune,  nici  o  negaţiune  nu  se  referă  la 
el,  căci  şi  afirmaţiunile  şi  negaţiunile  rămân  mai  pre  jos  de 
el;  pe  el  nu-1  putem  nici  afirma,  nici  nega,  deoarece  e  mai 

presus  de  orice  afirmafiune  şi  cauză  perfectă  şi  unică  a 
tuturor,  şi  mai  presus  de  orice  negafiune,  cel  care  întrece 
toate  şi  e  desfăcut  şi  dincolo  de  toate"  (Theologia  Mistica, 
cap.  V,  Migne,  Patrologia  Graeca  voi.  3,  col.  1743 — 1048). 

Aceasta  cât  priveşte  cunoaşterea  Marelui  Anonim.  Re¬ 
feritor  la  cunoaşterea  lumii,  a  oamenilor  şi  a  lucrurilor, 
creştinismul  nu  şi-a  stabilit  încă  un  punct  de  vedere  clar. 
Sunt  însă  o  sumă  de  indicii  că  conştiinţa  creştină  nu  crede 
într’o  perfectă  cunoaştere  a  lumii,  nu  numai  cantitativ,  dar 
nici  calitativ.  Varietatea  şi  deosebirea  mare  ce  există  între 
opiniile  personale  ale  teologilor  referitor  la  interpretarea 
naturii,  ne  arată  chiar  că  suntem  foarte  departe  de-o  cu¬ 
noaştere  deplin  adecvată.  Cel  pujin  despre  cunoaşterea 
flintelor  omeneşti,  unii  teologi  susjin  că  tocmai  precum  nu 
cunoaştem  izvorul  lucrărilor  dumnezeeşti,  aşa  nu  cunoaştem 
nici  eul,  flinta  ascunsă  a  oamenilor,  ci  numai  manifestă¬ 
rile  ei  înafară. 

Dar  oricât  de  întinsă  ar  fi  pentru  concepţia  creştină 
sfera  incognoscibilului,  totuşi  depărtarea  între  ea  şi  Lucian 
Blaga  este  imensă  în  acest  punct.  Oricât  de  puţin  am  cu¬ 
noaşte  din  transcendente,  totuşi  cunoaştem  ceva  pozitiv  din 
ele.  In  cunoştinţele  noastre  se  cuprinde  dacă  nu  icoana 
întreagă  şi  clară  a  obiectelor,  măcar  o  parte  din  ea 
şi  măcar  cât  de  întunecoasă.  Icoana  noastră  sufletească 
despre  un  obiect,  nu  e  ceva  care  nu  se  află  deloc  în  obiect, 
o  combinaţie  alcătuită  din  elemente  pur  subiective,  ci  e  o 
răsfrângere,  fie  cât  de  incomplectă  şi  imperfectă,  a  felului 
cum  arată  obiectul  înafară  de  noi.  Cunoaşterea  noastră 
are  un  element  de  adecvaţie.  Iar  acest  element  e  suficient 
pentru  a  distinge  obiectele  între  ele  după  caracteristicile  lor 
şi  pentru  a  ne  conduce  în  viata  noastră.  Se  pare  că  in 
general  creştinismul  ortodox  admite  numai  o  cunoaştere  a 
lucrărilor,  a  manifestărilor  obiectelor  şi  nu  a  nucleului  cen¬ 
tral,  a  „fiintii",  a  locului  ultim  de  unde  pornesc  manifestă¬ 
rile,  actele,  însuşirile.  Nici  pe  noi  nu  ne  cunoaştem  decât 
în  manifestările  noastre  psiho-fizice ;  centrul  nostru  ultim, 
locul  de  unde  pornesc  toate  predicatele  noastre  ne  rămâne 
insesizabil,  indeterminabil,  îl  bănuim,  îi  ghicim,  îi  simţim 
doar  prezenta  după  culisele  vieţii  noastre.  Aşa  fiind  cunoa¬ 
şterea  individuală,  se  poate  spune  că  ea  este  şi  nu  este  cu- 

noaştere  adecvată.  Nu  este,  întrucât  nu  cunoaştem  esenţa 
obiectelor,  şi  este,  întrucât  cunoaştem  manifestările  acestei 
esenje,  îi  cunoaştem  mii  şi  mii  de  feţe  în  cari  se  desco¬ 
pere,  fără  a  se  epuiza  în  ele.  Cred  că  trebue  extinsă  la 
toată  sfera  existenţială  învăţătura  pe  care  biserica  ortodoxă 
a  fixat-o  în  timpul  disputelor  isichaste  din  v.  14,  că  există  o 
deosebire  între  fiinţa  dumnezeească  şi  lucrările  ei,  şi  numai 
acestea  din  urmă  ne  sunt  accesibile,  în  lumea  aceasta  mai 
puţin,  în  cealaltă  mai  mult.  Astfel  nu  numai  obiectele  sunt 
mistere,  ci  şi  cunoaşterea  este  un  mister  care  se  prezintă, 
ca  orice  mister,  cu  două  feţe  contradictorii  şi  o  putem  de¬ 
termina  de  aceea  numai  antinomic:  cunoaştem  şi  nu  cu¬ 
noaştem  obiectul  cutare  sau  cutare. 

Să  mai  spunem  un  cuvânt  cu  privire  la  „quasi-cu- 
noaşterea"  lui  Lucian  Blaga.  Singurul  lui  argument  că 
«fenomenul  de  conştiinţă",  care  se  prezintă  cu  pretenţia  de 
a  fi  cunoştinţă,  corespunde  cu  adevărat  unei  sau  altei  tran¬ 
scendenţe,  este  repetarea  lui  constantă  decâte  ori  e  pe 
aproape  aceeaş  transcendenţă.  Ni  se  pare,  însă,  că  din 
punctul  exagerat  subiectivist  în  care  s’a  situat,  argumentul 
lui  e  inconzistent.  Dacă  nu  ne  lăsăm  convinşi  de  nici  un 
alt  element  din  actul  cunoaşterii  despre  prezenţa  unui  obiect 
în  faţa  noastră,  repetarea  constantă  a  unei  senzaţii  interioare 
nu  ne  mai  spune  nimic  despre  acea  prezenţă.  întâi,  nici  nu 
mai  putem  numi  constantă  o  astfel  de  repetare,  ci  o  simplă 
repetare  din  când  tn  când,  căci  nu  ştim  din  altă  parte  că 
un  anume  fenomen  de  conştiinţă  pretins  cognitiv  s’a  ivit 
totdeauna  în  funcţie  de  prezenţa  unui  anume  obiect  corăs- 
punzător.  Cine  ne  spune  că  nu  s’a  ivit  acel  fenomen  de  con¬ 
ştiinţă  şi  în  lipsa  obiectului,  şi  alteori,  şi  cine  ne  asigură  că  n’a 
fost  niciodată  prezent  obiectul,  fără  să  se  producă  simultan 
acel  fenomen  de  conştiinţă.  Ne-o  spune  fenomenul  respectiv 
de  conştiinţă  ?  Dar  atunci  de  ce  n’am  crede  şi  alte  mărturii 
ale  lui  1  De  repetare  constantă  nu  se  poate  vorbi  când  cu¬ 
noşti  numai  repetările  unui  factor,  ci  numai  când  cunoşti 
fără  îndoială,  că  acest  factor  se  repetă  totdeauna  deodată 
cu  un  al  doilea.  Dacă  nu  vedem  că  manifestării  Nr.  1,  şi 
repetărilor  Nr.  2,  3,  4  etc.  ale  factorului  nostru  b  (fenomenul 
de  conştiinţă)  le  corespunde  repetările  Nr.  1,  2,  3,  4  ale 
factorului  a  (obiectul),  nu  suntem  deloc  îndreptăţiţi  să  tragem 

concluzia,  la  sfârşitul  unei  serii  de  repetări  a  lui  b  singur, 
că  trebue  să  se  fi  manifestat  de  fiecare  dată  şi  factorul  a. 

Argumentul  repetării  constante  nu  e  în  stare  să  salveze 
de  subiectivismul  desăvârşit.  Explicarea  repetării  din  când 
în  când  a  aceleeaşi  stări  de  conştiinţă  cu  pretenţii  cog¬ 
nitive  se  poate  face  cu  referirea  la  cine  ştie  ce  legi  ima¬ 
nente  ale  spiritului  omenesc. 

Prin  metafizica  cunoaşterii.  Lucian  Blaga  e  dupăcum 
vedem,  departe  de  metafizica  creştină  ortodoxă.  De  cea 
catolică  este  şi  mai  departe,  căci  aceea  e  străbătută  de  cu 
mult  mai  multă  încredere  în  posibilităţile  de  cunoaştere  ale 
omului.  Aceea  nu  şiie  de  deosebirea  între  fiinţă  şi  mani¬ 
festări.  Dar  e  foarte  înrudită  metafizica  lui  Lucian  Blaga  cu 
teologia  dialectică,  sau  teologia  crizei,  curentul  actual  din 
teologia  protestantă  germană,  reprezentat  prin  K.  Barth, 
Brunner,  Gogarten  ş.  a.  (curent  care  nu  e  cu  totul  străin 
de  influinte  kantiane).  Teoria  metafizică  a  lui  Lucian  Blaga  în¬ 
cape  aproape  întreagă  în  cadrul  teologiei  dialectice,  desigur  ca 
o  explicaţie  originală,  poate  cea  mai  originală,  a  poziţiilor 
fundamentale  ale  acelei  teologii.  Şi  acea  teologie  afirmă  că 
omul  nu  poate  ancora  prin  nimic  în  Dumnezeire ;  nici  prin 
modurile  de-  cunoaştere,  nici  prin  faptă.  Toate  drumurile 
dela  noi  spre  Dumnezeu  se  întrerup  într’o  prăpastie.  Suntem 
închişi  iremediabil  în  subiectivitatea  omenească,  necomuni¬ 
când  în  nici  un  fel  cu  Dumnezeu,  ci  doar  ştiind  dela  di¬ 
stantă  că  există.  Deosebirea  e  doar  că  teologia  dialectică 
pune  în  această  constatare  un  accent  tragic,  consideră  si¬ 
tuaţia  ca  o  pedeapsă  dumnezeească  în  urma  păcatului 
(vezi  dramatica  operă  a  filozofului  sas  Erwin  Reissner:  „Die 
Geschichte  als  Sundenfall  und  Weg  zum  Gerichl).  Lucian 
Blaga  însă  consideră  această  situaţie  ca  un  bine,  ca  o  în¬ 
ţeleaptă  orânduire  dumnezeească.  In  general  el  nu  operează 
cu  noţiunea  păcatului.  Se  menţine  mai  departe  de  sfera 
religioasă. 

Viitorul  ne  va  arăta  în  ce  direcţie  se  va  desvolta  filo¬ 
zofia  Iui  Lucian  Blaga.  Va  fi  desvoltarea  aceasta  o  conso¬ 
lidare  a  pozifiilor  pe  cari  se  găseşte  acum,  sau  se  va  apropia 
mai  mult  de  duhul  creştinismului  răsăritean? 

Dr.  DUMITRU  STÂNILOAE 


PEDEAPSA  DEPUNERII  DIN  CLER 

(Sfârşii) 

b)  Datoriile  fajâ  de  sfat. 

Creştinismul  a  rezolvat  în  chipul  cel  mai  ideal  posibil 
atitudinea  pe  care  frebue  să  o  aibă  creştinul  faţă  de  puterea 
stăpânitoare  lumească.  „Tot  sufletul  să  se  supună  stăpâ¬ 
nirilor  celor  mai  înalte,  că  nu  este  stăpânire  fără  numai 
dela  Dumnezeu  şi  stăpânirile  cari  sunt,  dela  Dumnezeu  sunt 
rânduite.  Pentru  aceea,  celce  se  împotriveşte  stăpânirii 
rânduelii  lui  Dumnezeu  se  împotriveşte;  şi  cari  se  împo¬ 
trivesc,  judecată  îşi  vor  lua  IoruşiV  Sau;  „Supuneţi-Vă  îm¬ 
păratului  ca  celui  ce  este  mai  presus  şi  domnilor,  ca  celor 
ce  sunt  de  el  trimişi,  spre  lauda  făcătorilor  de  bine".1  2  Deci 
nici  o  revoltă,  nici  o  tulburare,  nici  o  neascultare  faţă  de 
autoritatea  rânduită  de  Dumnezeu. 

Autoritatea  statului  se  concentrează  în  reprezentanţii  lui 
—  împărat,  rege  etc.  —  deci  faţă  de  aceştia  se  pretinde 
supunere  şi  ascultare.  Biserica,  bazată  pe  cuvintele  apo¬ 
stolilor,  a  legiferat  stabilind  şi  sancţiunile  pentru  ceice  calcă 
aceste  învăţături  ale  Sf.  Scripturi.  Clericul  care  defaimă 
pe  împărat,  pe  stăpânitori,  pe  diregători,  fără  să  aibă  dreptate, 
să  se  pedepsească  cu  depunerea.3  Delictul  acesta  se  con¬ 
damnă  şi  de  puterea  civilă. 

Dacă  nesupunerea  şi  neascultarea  faţă  de  autoritatea 
civilă  o  pedepseşte  în  forma  aceasta,  atunci  cu  atât  mai 
mult  va  pedepsi  Biserica,  nesupunerile  faţă  de  autoritatea 
bisericească.  „Pe  căpetenia  poporului  tău  nu  trebue  să  o 
vorbeşti  de  rău.  Clericul  care  defaimă  pe  episcop  să  fie 
caterisit". *  La  fel  condamnă  Biserica  conjuraţiunea,  com- 


1  Ep.  c.  Rom.  XIII,  1 — 2. 

1  I  Peiru  II,  13—14. 

2  Can.  84  ap.  Slnt.  Al.  voi.  I.  p.  227—230. 

4  Can.  35,  ap.  Eşire  XII,  28. 

plotul  făcut,  fie  contra  autorităţilor  bisericeşti,  fie  contra 
autorităţilor  civile.1 

c)  Datoriile  faţă  de  aproapele  nostru. 

In  cuvinte  puţine  şi  in  chipul  cel  mai  simplu  posibil, 
dar  în  cea  mai  sublimă  formă,  Mântuitorul  a  arătat  in  pilda 
Samariteanului  milostiv  datoria  oricărui  creştin  fa(ă  de 
aproapele  său.  Iar,  rezumând  legea  şi  prorocii,  a  spus : 
Să  iubeşti  pe  aproapele  tău  ca  pe  tine  însuti.2 

Viaja  primilor  creştini,  cu  mesele  iubirii  şi  cu  frăţietatea 
aceea  sfântă,  era  expresia  cea  mai  reală  a  dragostei  creştine. 
Cei  lipsiţi  se  împărtăşeau  din  bunurile  celor  bogaţi  şi  mi¬ 
lostivi,  iar  prin  colecte,  comunităjile  creştine  bogate  spri¬ 
jineau  pe  cele  sărace.2 

Clericul  ca  unul  care  îşi  cheltuia  toate  energiile  sale 
de  muncă  pentru  Biserică,  pentru  comunitate,  era  de  sigur 
cel  mai  îndreptăţit  să  se  împărtăşiască  de  darurile  aduse 
la  altar.  Aceste  daruri  trebuiau  folosite  pentru  întreţinerea 
clerului.  Unii  episcopi  şi  presbiteri  au  început  să  întrebuin¬ 
ţeze  veniturile  Bisericii  pentru  folosul  lor  propriu  şi  de 
aceea  can.  59  ap.  ameninţă  cu  depunerea  pe  ceice  nu  se 
îngrijesc  de  viaţa  subalternilor  lor.1 

Socotesc  că  acest  canon  vizează  şi  pe  clericii  a  căror 
inimă  stărue  în  învârtoşare,  în  lipsă  de  grijă,  de  filantropie 
fajă  de  fratele  lipsit.  In  strânsă  legătură  cu  această  filan¬ 
tropie,  cu  ajutorarea  deaproapelui  nostru  este  pretinderea 
dobânzii,  a  cametei,  de  către  cleric. 

Camăta  este  o  problemă  care  a  neliniştit  lumea  în  toate 
timpurile,  o  problemă  care  a  cauzat  răscoale  cu  vărsări  de 
sânge,  care  a  făcut  uneori  să  se  prăbuşească  chiar  împă¬ 
răţii  şi  care  tulbură  cu  destulă  intensitate  şi  astăzi  viata 
socială.  In  lumea  veche  greco-romană,  camăta  păgână  făcea 
pe  omul  liber  sclavul  capitalistului  care  dispunea  în  chip 


1  Can.  18  Sin.  IV  ec.  c.  34  s.  VI  ec.  c.  31  Ap.  33  Cariag. 

2  Luca  X,  27—37. 

3  Fapl.  Ap.  XI  27,  Rom.  XII,  13,  XV  25,  I  Cor.  XVI,  1,  II  Cor.  VIII. 

*  N.  Milaş,  Can.  Bis.  ori.  voi.  I  pari.  I  pag.  274-275.  Sint.  Af.  II  pg.  77. 
Balsamon  socoteşte  că  preoţi  cari  pot  dar  nu  vor  să  aj'ute  pe  fraţii  lor  căzut!  în 
năcazari  şt  lipsuri,  devin  cauza  mor|Ii  acestor  oameni. 


3* 

absolut  de  viata  datornicului  său.  Neachitarea  cametei  Ia 
timp  se  pedepsea  cu  temniţa,  cu  robia  şi  dacă  creditorii 
cereau,  chiar  cu  moartea  debitorului.  Pentru  a  combate 
pofta  barbară  a  capitalului,  exploatarea  şi  sugerea  până  la 
ruină  a  celor  căzuţi  pradă  datoriei,  creştinismul  a  luat  mă¬ 
suri,  oprind  şi  prin  canoane  acest  abuz. 

In  T.  V.  găsim  că  poporul  evreesc  oprea  camăta  între 
fiii  lui  Israil.1  Creştinismul  ca  religie  universală,  universali¬ 
zează  principiul  T.  V.2  In  creştinism,  prin  dragoste,  chiar 
şi  problemele  cele  mai  insolubile,  primesc  cu  uşurinţă  o 
deslegare  fericită.  Mântuitorul  însă  a  combătut  abuzul,  a 
combătut  capitalul  şi  câştigul  hrăpăreţ,  lacom  şi  apăsător, 
capitalul  lipsit  de  credinţă,  de  morală  şi  idealuri  superioare, 
dar  n’a  combătut  uzul,3 *  care  nu  poate  fi  scos  definitiv  din 
viata  socială. 

Biserica,  organizându-se  tot  mai  desăvârşit,  s’a  referit 
şi  la  această  problemă,  căutând  mai  ales  să  ferească  de 
păcatul  acestui  abuz  pe  slujitorii  altarelor.  Preoţii,  în  ceeace 
priveşte  împrumutul  ce-1  fac,  trebue  să  se  arate  mai  presus 
de  alţi  creştini  şi  împrumutul  lor  trebue  să  poarte  totdeauna 
icoana  dragostei  deaproapelui.  Preoţii  cari  pretind  camătă, 
cari  au  „pofta  câştigului  urât  şi  a  lăcomiei  de  averi"  să 
fie  caterisiţi.*  Că  e  vorba  de  abuz,  vedem  şi  din  can.  4 
Laodicea,  care  spune  că  nu  se  permite  clericului  a  se  în¬ 
josi,  luând  drept  camătă,  jumătate  din  ceeace  a  împrumutat. 
Se  combate  „avaritia,  mama  tuturor  relelor".5 

înrudită  deaproape  cu  dobânda  este  chezăşia.  Ceice  au 
căutat  să  facă  explicarea  can.  20  ap.,  care  opreşte  pe  cle¬ 
rici  de  a  fi  garanţi,  interpretează  în  forma  următoare  acest 
canon:  Susţin  unii,  că  deoarece  Biserica  nu  avea  dreptul 
de  proprietate  în  primele  veacuri  creştine,  proprietatea  ei  o 
aveau  clericii.  Fiind,  deci,  clericii  proprietarii  averilor  biseri- 


1  Deuieron.  XXIII  18. 

2  Luca  VI,  34. 

3  Pr.  C.  Dron,  op.  c.  p.  152. 

*  Can.  44  op.  c.  17.  S.  I  ec.  c.  10  s.  VI  ec. 

3  Evită  aurul,  căci  el  este  înşelarea  sufletului,  tatăl  păcatului  şl  slujeşte 
diavolului...  nu  fi  iubitor  de  argint,  nu  fiindcă  este  rău  in  sinea  lui,  dar  pentruca 
eelorce  au  patimă  faţă  de  bogaţii,  rău  li  se  întâmplă.  (Din  ep.  episc.  Carpatlei 
Filo»,  după  K.  M.  PdXXfj,  irotv,  5lx,  p.  395. 

ceşti,  este  firesc  ca  ei  să  nu  fie  lăsaţi  a  face  ceeace  vor 
cu  aceste  averi.  Mai  ales  pentru  a  nu  le  pune  în  pericol,1 
Biserica  nu  dădea  voe  ca  preotul  să  garanteze  cu  această 
avere  pentru  alţii. 

Pidalionul,  ca  şi  Şaguna,  urmând  comentărilor  lui  Bal- 
samon  şi  Zonara,  susţin  că  acest  canon  opreşte  garanţia 
care  se  face  pentru  câştig  urât,2  pentru  exploatarea  dea- 
proapeiui,  pentru  interese  negustoreşti,  dar  nu  opreşte  che¬ 
zăşia  „care  e  folositoare  săracului,  chezăşia  pentru  folosul 
fraţilor,  după  scopul  bunei  plăceri  a  lui  Dumnezeu".3  Canonul 
20  ap.  ameninţă  cu  depunerea  pe  clericul  care  dă  chezăşie. 

Furtul.  Dacă  învăţătura  creştină  ne  obligă  la  filantropie, 
la  ajutorarea  deaproapelui  nostru,  este  foarte  natural  că 
trebue  să  condamne  şi  combată  creştinismul,  cu  toate  ar¬ 
mele  sale,  furtul.  Prin  furt  se  face  pagubă  şi  suferinţă  dea¬ 
proapelui  nostru.  Intre  cele  zece  porunci  ale  T.  V.  este  şi 
porunca  prin  care  se  opreşte  furtul.  Creştinismul  voeşte  să 
nimicească  şi  gândul  şi  pofta  de  a-ţi  însuşi  pe  această  cale 
necinstită  lucruri  străine.  Canoanele  bisericeşti  dispun  ca¬ 
terisirea  clericului  care  se  face  vinovat  da  acest  păcat.* 

Bătaea.  Fiind  bătaea  unul  din  lucrurile  brutale  şi  urâte 
care  descalifică  pe  orice  om  care  o  săvârşeşte,  este  cu 
fotul  nepermisă  pentru  cleric.  Calităţile  cari  trebue  să  îm¬ 
podobească  chipul  preotului  sunt  blândeţea,  iertarea,  răb¬ 
darea  şi  iubirea  chiar  şi  a  celui  ce  îţi  greşeşte.  Creştinismul, 
dela  început,  a  scos  din  viaţă  silnicia,  forţa  brutală,  bătaea, 
socotind  că  singure  armele  spirituale  pot  fi  folosite  pentru 
răspândirea  evangheliei.  Biserica  ameninţă  cu  depunerea  pe 
clericii  vinovaţi  de  acest  păcat.* 

Sf.  Scriptură  porunceşte  categoric  ca  persoanele  sfinţite 
să  nu  bată  pe  nime.“ 

Omorul.  Dacă  Biserica  a  interzis  bătaea,  cu  atât  mai 
mult  va  condamna  păcatul  uciderii,  păcatul  vărsării  de 

1  W.  Gueltee,  Histofre  ds  l'eglise,  II,  p.  409. 

2  N.  Milaş,  Can.  Bis.  ofI.  parî.  I  voi,  I  pag.  219,  asemenea  Sin!.  At.  II, 
27 — 29. 

3  $aguna  Eneh.  p.  13,  Pidalion  fila  18. 

*  Can.  13  sin.  VII  ec. 

3  Can.  27  Ap.  Aci.  Pair.  voi.  II  p.  7,  336,  425,  450,  492,  530. 

*  Matei  V,  39.  I  Tim.  HI,  3.  Tit  I  7. 

sânge.  Mânile  cari  s’au  murdării  în  uciderea  deaproapelui, 
nu  mai  sunt  vrednice  a  atinge  sfintele  altarului  şi  deaceea 
can.  65  ap.  hotăreşte  caterisirea  unui  asemenea  nelegiuit.1 
Chiar  şi  dacă  săvârşeşte  în  mod  involuntar  uciderea,  sau 
dacă  este  complice  sau  autor  moral  al  omorului,  clericul  se 
cateriseşte.2 

d)  Datoriile  fată  de  familie. 

Apostolii  şi  urmaşii  lor  au  fost  —  precum  era  şi  firesc 
—  unii,  oameni  căsătoriţi,  alţii  nu.  In  primele  veacuri  cre¬ 
ştine,  căsătoria  nu  era  impediment  nici  chiar  pentru  cea 
mai  înaltă  treaptă  ierarhică,  pentru  episcopat.  Cu  cât  însă 
numărul  creştinilor  s’a  mărit,  cu  cât  trebuinţele  spirituale 
s’au  înmulţit,  cu  atât  şi  grija  şi  activitatea  preoţească  se 
pretindea  mai  continuă  şi  mai  liberă  de  alte  preocupări. 
Această  trebuinţă  firească,  pe  deoparte  şi  probabil  că  pe 
de  altă  parte  domolirea  entuziasmului  misionar  la  unii,  a 
făcut  pe  sf.  Părinfi  să  aducă  în  discuţia  primului  sinod  ecu¬ 
menic  problema  căsătoririi  sau  necăsăloririi  preoţilor.  Contra 
practicei  care  începuse  a  se  înfiripa  mai  mult  în  apus,  s’a 
ridicat  în  sinod  Pafnutie,  episcop  bătrân  din  Tebaida  Egip¬ 
tului,  care  a  cerut  păstrarea  tradiţiei,  socotind  căsătoria  ca 
o  stare  de  cinste  şi  onoare,  iar  celibatul,  ca  o  stare  prea 
grea  care  prin  nerespectare  duce  la  desfrânare.2 4  In  răsărit 
încetul  cu  încetul  s’a  încetăţenit  obiceiul  ca  episcopii  să 
fie  necăsătoriţi.  Iustinian  opreşte  prin  lege  căsătoria  epis- 
copilor.’  Definitiv  a  resolvat  această  problemă  sinodul  lV-lea 
ecumenic.  Acest  sinod  hotăreşte  definitiv  ca  episcopii  să  fie 
necăsătoriţi,5 *  că  preoţii,  diaconii  şi  ipodiaconii  se  pot  căsă¬ 
tori  înainte  de  a  fi  hirotoniţi,'  că  după  hirotonie  nici  preotul, 
nici  diaconul,  nici  ipodiaconul  nu  se  pot  căsători,7  că  a 
doua  căsătorie  a  clericilor,  nu  se  admite,8  şi  că  laicul  ere- 


1  Vezi  $i  can.  22,  23  Ancira. ;  Sf,  Vasile  cel  Mare  can.  43,  51,  53,  56,  57. 
Sintagma  At.  voi.  IV  p,  191. 

2  Can.  S  Orlg.  de  Nisa,  >ezi  şi  PliXXi)  OTIV.  SU.  p.  212—213. 

3  Socrate  ls‘.  bis.  I,  11.  Sozomen  Ist.  bis.  I,  23. 

4  Novei.  1?.3.  Dr.  D.  Boroianu  Dreptul  bis.  I  p.  108—109. 

5  Can.  42  sin.  VI  ec. 

e  Can.  13  Sin  VI  ec. 

7  Can.  13  sin,  VI  ec. 

8  Con.  3  sin  VI  ec. 

ştin,  căsătorit  a  doua  oară  nu  mai  poate  fi  înaintat  în  rândul 
clericilor.1  Deci,  după  dreptul  canonic,  în  Biserica  ortodoxă, 
se  admite  căsătoria,  înainte  de  hirotonie,  a  celui  ce  voeşte 
să  fie  diacon  sau  preot.  Căsătoria  însă  implică  în  sine  o 
serie  întreagă  de  datorii.  Dacă  Biserica  pretinde  fiecărui 
creştin  căsătorit  o  viajă  familiară  nepătată,  o  viaţă  trăită  în 
deplină  curăţenie  şi  sfinţenie,  cu  atât  mai  mult  va  pretinde 
acest  lucru  clericului  căsătorit.2  Căci  precum  şi  necăsăto- 
rirea  are  valoare  şi  preţueşte  atât  cât  se  birueşte  omenescul 
pentru  tronarea  dumnezeescului,  cât  se  înving  patimile  pentru 
a  înflori  virtuţile,  tot  astfel  şi  viaţa  familiară  are  valoare 
etică  atât  cât  sinceritatea,  credinţa,  reciprocă  a  soţilor  şi 
sfinţenia  se  păstrează  nealterate  de  nici  un  microb  al  pă¬ 
catului.  Deaceea  o  serie  întreagă  de  canoane  reglementează 
viaţa  familiară  a  clericului. 

In  general  clericul,  ca  şi  laicul,  datorează  respect  şi 
cinste  femeii.  Dacă  însă  un  cleric  nesocoteşte  femeia  şi 
evită  căsătoria  nu  pe  moliv  de  înfrânare,  ci  din  „îngreţo- 
şare“,  hulind  şi  clevetind  făptura  lui  Dumnezeu,  să  se  cate¬ 
risească.3 4 

Clericul  odată  căsătorit  nu  poate  să-şi  părăsească 
femeea,  nu  poate  să  divorţeze,  nici  chiar  atunci  când  ar 
invoca  motivul  evlaviei.  Abaterile  dela  această  dispoziţie  se 
pedepsesc  cu  depunerea  din  treapta  clericală.1 

Bazată  pe  tradiţia  creştină,  Biserica 5  totuşi  admite  des¬ 
părţirea  pe  motiv  de  evlavie  atunci  când  ambii  soţi  doresc 
şi  cer  să  intre  în  cinul  monahal.  Afară  de  cazul  acesta 
numai  adulterul  mai  poate  fi  motiv  de  divorţ  pentru  cleric. 

Fidelitatea  şi  moralitatea  clericului  căsătorit,  faţă  de 
familia  sa,  trebuie  să  fie  ireproşabile.  Desfrânarea  şi  adul¬ 
terul  sunt  păcate  atât  de  grele,  încât  laicul  căzut  în  aceste 
păcate,  nu  mai  poate  fi  făcut  cleric.'  Deci  dacă  pentru 

1  Vezi  I  Tlmotei  III,  2—12;  TH  I,  5-6;  Can.  17,  18  şi  19  ap. 

2  Can.  48,  61  ap.;  can.  87,  98  s.  VI  ec.;  can.  20  Anclra;  can.  9,  21,  35, 
48,  77  Sf.  Vasile  ccl  Mare. 

3  Can,  51  ap.  Sub  influenta  unor  învă(ă(uri  erelice  au  a/uns  unii  sa  dispre¬ 
ţuiască  materia  şi  să  evite  căsătoria.  Aceste  păcate  le  condamnă  canonul  de  fată. 

4  Can.  5  ap.;  can.  15  ş.  VI  ec. 

5  M.  Theodorfan  op.  c.  voi.  I.  p.  12. 

*  Can.  61  ap. 

intrarea  în  cler  se  pretinde  atâta  curăţenie  sufletească  şi 
trupească,  cu  atât  mai  mult  se  pretinde  această  curăţenie 
celui  intrat  deja  în  cler.  Un  preot  vinovat  de  aceste  păcate, 
nu  mai  poate  fi  povăjuitor  sufletesc  şi  lumină  morală  altora, 
deaceea  canoanele  pedepsesc  cu  depunerea  pentru  asemenea 
păcate.1  Biserica  purtând  grije  de  prestigiul  clerului  a  căutat 
să  înlăture  mijloacele  cari  ar  putea  diminua  acest  prestigiu. 
Aşa,  pentru  a  înlătura  orice  presupunere,  sinodul  I  ecu¬ 
menic  a  hotărât  şi  a  oprit  locuirea  clericului  cu  orice  femee, 
afară  de  mamă,  soră  sau  mătuşă.2  Asemenea  sf.  părinţi  au 
combătut  acest  obiceiu  în  special  sf.  Ioan  Hrisosiom.2  Se 
înţelege  că  aici  e  vorba  de  clericii  necăsătoriţi,  sau  de 
clericii  văduvi.1 5 

Vedem  din  toate  acestea  importanta  mare  pe  care  a 
acordat-o  Biserica  vieţii  familiare  a  clericului,  ştiind  că  de 
sănătatea  morală  a  acestei  vieţi  atârnă  în  mare  măsură 
succesul  şi  rodirea  activităţii  pastorale. 

ej  Datoriile  fată  de  sine  însuşi. 

Voi  sunteţi  sarea  pământului  şi  lumina  lumii,  a  spus 
Mântuitorul  apostolilor  săi.6  Se  ştie  că  dacă  sarea  şi-ar 
pierde  calitatea  ei  şi  n’ar  mai  săra,  materia  ar  trece  în 
discompunere,  în  putrefacţie  şi  nimic  sănătos  nu  s’ar  mai 
putea  păstra,  iar  dacă  lumina  n’ar  lumina,  întunerecul  cel 
mai  chinuitor  ar  stăpâni  lumea.  Vedem  din  acest  tablou  al 
vieţii  materiale  toată  însemnătatea  şi  toată  înălţimea  morală 
pe  care  o  pretinde  Mântuitorul  clericului.  Preoţia  scoate  pe 
om  din  rândul  comun  al  oamenilor  şi  făcându-1  părtaş  al 
unor  daruri  spirituale  de  mare  valoare,  îl  aşează  înfr’un 
iposfas  deosebit  din  punctul  de  vedere  al  îniregei  sale  vieţi. 
Această  superioritate  şi  distincţie  spirituală  trebue  să  o  arete 
preotul  în  toate  actele  vieţii  sale,  pentrucă  el  este  busola 
orientării  sufleteşti  a  tuturor  creştinilor. 

Biserica  s’a  îngrijit  a  pretinde  anumite  restricţiuni,  a 
pretinde  un  anumit  fel  de  viaţă,  oprind  pe  cleric  dela  tot 


1  Can.  1,  Nso'Oesarea;  Balsamon  si  Zonara.  Sinf.  at.  voi.  lip.  137, 53  ' — >5X. 

2  Can.  3  s.  I  ec.  vezi  can.  27  s.  IV  ec.;  86  s.  IV  6c. 

8  Vezi  Migne  Patr.  Gr.  4/,  495 — 514. 

4  K.  M.  PctXXnj  7C0iv.  Sex.  p,  391—394. 

5  Matei  V,  15—14. 

ceeace  ar  fi  spre  răul  moral  al  creştinilor  şi  al  propriei 
sale  persoane.  Aşa,  opreşte  categoric  Biserica  pe  cleric 
dela  befie.  Această  patimă  urâtă,  cu  urmări  dezastruoase 
aiât  pentru  viaţa  sufletească  câi  şi  peniru  viaţa  mate¬ 
rială  este  condamnabilă  pentru  oricine,  deci  cu  atât  mai 
mult  pentru  cleric.  Având  în  vedere  desgustul  în  care 
se  prezintă  şi  prăbuşirea  întregei  autorităţi  a  omului  beţiv, 
precum  şi  păcatele  grele  ce  naşte  în  chip  firesc  această 
patimă.  Biserica  ameninţă  cu  depunerea  pe  clericul  care  nu 
se  poate  înfrâna  şi  se  iasă  victimă  beţiei.1  Pentru  evitarea 
beţiei,  Biserica  a  ajuns  să  hotărască  interzicerea  intrării 
clericului  în  ospătării  (cârciume  şi  alte  localuri  de  demora¬ 
lizare  a  vieţii)  şi  a  dispus  să  se  aplice  aspre  pedepse  celor 
ce  nesocotesc  hotărârea.2 

Patimă  tot  atât  de  urâtă,  tot  atât  de  ruinătoare  şi  tot 
atât  de  condamnabilă  este  jocul  de  cărţi  şi  toate  jocurile 
de  hazard.  Spre  a  feri  pe  clerici  de  această  patimă  şi  având 
şi  aceea  în  vedere,  că,  persoana  ajunsă  roabă  patimilor  nu 
mai  poate  fi  exemplu  bun  şi  nu  mai  poale  avea  autoritatea 
şi  puterea  de  muncă  pentru  clădirea  vieţii  duhovniceşti, 
pentru  întărirea  şi  înmulţirea  virtuţilor,  Biserica  dispune  ca¬ 
terisirea  clericului  căzut  în  asemenea  patimi.3 4 

Castrarea.  Integritatea  corporală  pe  care  trebue  să  o 
aibă  celce  voeşte  să  intre  în  cler  pretinde  să  o  păstreze 
toată  viaţa.  Este  adevărat  că  Mântuitorul  a  recomandat  în¬ 
frângerea  poftelor  trupeşti,*  a  recomandat  omorârea  volup¬ 
tăţilor,  dar  nu  mutilarea  corpului,  nu  omorârea  şi  înlătu¬ 
rarea  organelor  fizice  prin  care  se  manifestă  voluptăţile. 
Muiilarea  corpului  este  denaturarea  firii  omeneşti  şi  creşti¬ 
nismul  nu  poate  încuviinţa  asemenea  barbarii.  Meritele  se 
câştigă  în  creştinism  prin  înfrângerea,  prin  stăpânirea, 
prin  biruirea,  prin  voinţă  tare  a  poftelor  şi  nu  prin  nimicirea 
organelor  de  manifestare  a  plăcerilor  efemere.  Deaceea 
Biserica  a  condamnat  totdeauna  castrarea,  socotindu-o  ca 


1  Can.  42,  <3  Ap.;  Sint  AL  voi.  II  p.  72  spune  că  omul  înţelept,  Intre  al» 
lele,  evită  şl  vinul. 

*  Can.  54  ap.;  can.  22  s.  VII,  can.  24  Laud.  can.  47,  69  Cartag.  Slnt,  AL 
voi.  II  pag.  72. 

3  Can.  42,  43  ap.;  can.  50  s.  VI  ec. 

4  Matei  XIX,  12, 

o  sinucidere  parţială.  Clericul  care  voluntar  şi  fără  nici  o- 
necesitate  s’a  castrat  sau  a  consimţit  să  fie  castrat  se  ca¬ 
teriseşte.  Dacă  în  chip  forţat,  sau  necesar,  a  fost  castrat 
(operaţie  medicală  necesară,  castrarea  făcută  cu  forţa  de 
duşmani  etc.)  nu  cade  sub  nici  o  pedeapsă  canonică.1  Ca¬ 
noanele  cari  opresc  castrarea  conţin  concepţia  adevărată  a 
Bisericii  despre  înfrânare,  precum  şi  despre  calităţile  morale 
atât  ale  persoanelor  bisericeşti,  cât  şi  ale  tuturor  creştinilor 
în  general.2 

Decenţa.  Decenţa  fiind  unul  din  semnele  moralităţii. 
Biserica  pretinde  clericului  să  fie  model  de  seriozitate,  de 
purtare,  de  bunăcuviinţă.  Pretinde  să  evite  clericul  toate 
distracţiile  imorale  şi  josnice,  distracţiile  condamnabile  şi 
vrednice  de  tot  dispreţul  omului  moral.  In  primele  veacuri 
creştine  asemenea  distracţii  imorale  erau  alergările  de  cai, 
teatrul,  reprezentaţiile  dela  nunti  etc.  Prin  păstrarea  elemen¬ 
tului  păgân,  prin  gesturile,  cuvintele  şi  scopul  pe  care-1  ur¬ 
mărea  teatrul,  alergările  de  cai  etc.,  prin  cultivarea  şi  pro¬ 
movarea  celor  mai  rafinate  plăceri  corporale,  au  ajuns  ca 
să  fie  condamnate  de  Biserică  şi  creştinii  opriţi  de  a  lua 
parte  la  aceste  manifestări  obscene.  Zonara  spune  că  su¬ 
blimitatea  omului  creştin  a  făcut  ca  Biserica  să  interzică  di¬ 
stracţiile  imorale3  şi  să  dea  fiinţă  legilor  cari  interzic  par¬ 
ticiparea  creştinilor  la  aceste  distracţii  şi  ameninţă  cu  de¬ 
punerea  pe  clericii  cari  violează  canoanele  bisericeşti.4 
• 

Precum  este  adevărat  că  unele  canoane  prin  dispariţia 
cauzei  care  le-a  dat  fiinţă,  prin  dispariţia  pericolului  care  a 
ameninţat  înfr’un  anumit  timp  Biserica,  au  ajuns  ca  pentru 
viaţa  creştină  de  azi  să  nu  mai  aibă  decât  o  valoare  isto¬ 
rică,  ştiinţifică,  tot  atât  de  adevărat  este  că  cele  mai  multe 
canoane  bisericeşti  dacă  ar  fi  observate  de  clerici  şi  de 
laici  şi  dacă  pedepsele  indicate  de  aceste  canoane  s’ar 
aplica  mai  des  astăzi,  în  cazuri  de  vinovăţie,  viaţa  creştină 
morală  ar  câştiga  şi  disciplina  în  Biserică  ar  fi  mai  puter- 


1  Can.  21,  27,  23,  24  Ap.,  can.  1  sin.  I  fee. 

2  N.  Mllaş»  Canoan.  Bis.  orf.  rom.  voi.  I  part.  I  pag.  221  op.  cit. 

3  Sint.  At.  voi.  II  pag.  425. 

*  Can.  24,  51,  62,  66  sin.  VI  ec.  can.  17,  70  Cartaglna. 

nică.  Canoanele  rămân  pentru  totdeauna  cele  mai  bune  ti¬ 
parniţe  după  cari  creştinul  e  dator  să-şi  modeleze  viaţa.  In 
special  clerul  e  dator  să  dea  ascultare,  să  trăească  în  duh 
şi  literă  regulele  bisericeşti  pentru  a  fi  creştinilor  exemplu 
viu  şi  edificator  în  toate  împrejurările.  Chiar  şi  canoanele 
cari  privesc  caterisirea  clericului,  dacă  ar  fi  observate  cu 
interes  şi  severitate,  s’ar  ajunge  să  se  împiedece  prea  marea 
laicizare  a  clerului  ortodox  şi  prea  deasa  lui  înstrăinare  dela 
datoriile  pur  sacerdotale. 

Viitorul  sinod  ecumenic  ortodox,  care  se  găseşte 
în  fazele  pregătitoare,  poate  să  facă  prin  hotărîrile  sale  ca 
legile  bisericeşti  să  devină  iarăşi  reguli  de  viaţă  zilnică,  re¬ 
guli  scrise  în  inima  creştinilor,  reguli  trăite  cari  ajută  în 
fiecare  clipă  mântuirii  sufleteşti  a  credincioşilor.  Aşteptăm 
cu  nădejde  această  reînviere  creştină  şi  ortodoxă. 

Pr.  SPIRIDON  CÂNDEA 


VASILE  TARNAVSCHI 

In  Decemvrie  1934  se  împlinesc  75  de  ani  din  firul 
vieţii  profesorului  cu  multă  învăţătură:  Vasile  Tarnavschi. 
In  ajunul  bucuriei  binemeritate  sintetisez  în  această  fugară 
caracterizare  viaţa  de  până  acum  a  acestui  om  de  şcoală, 
care  a  semănat  în  sufletul  atâtor  generaţii  seminţe  din  lu¬ 
minile  minţii  sale.  Ştiu  că  nu-i  place  profesorului  Tarnavschi 
să  se  scrie  şi  să  se  vorbească  despre  persoana  sa,  deşi  e 
un  preţios  exemplu  de  caracter  şi  muncă,  care  se  poate 
avea  totdeauna  înaintea  ochilor. 

Profesorul  V.  Tarnavschi  a  ilustrat  ca  om  de  specialitate 
mai  bine  de  30  ani  catedra  universitară  şi  a  fost  întotdeauna 
sufletul  Facultăţii  cernăuţene.  Prin  intransigenţa  lui  şi-a 
silit  ucenicii  Ia  punctualitate  şi  muncă  temeinică.  Spirit 
critic,  nu  accepta  prisosuri,  nu  tolera  superficialitate  şi  nu 
căuta  niciodată  —  la  examen  —  la  faţă.  Personal  a  dus  o 
viaţă  retrasă  şi  modestă  din  cale  afară.  II  puteai  vedea 
numai  acolo  unde  trebuia  să  fie:  în  bibliotecă,  la  şcoală 
şi’n  biserică.  Foarte  rar  comunica  neoficial  cu  careva,  şi 
atunci  era  vehement,  scurt  Ia  vorbă,  precis  şi  oficial.  Părea 
că  nu  ştie  ce  este  liniştea  şi  odihna.  II  vedeai  întotdeauna 
grăbit  şi  profund  îngrijorat.  Specialitatea  şi-o  iubia  mult  şi 
ura  parecă  pe  toţi  aceia  cari  n’o  cunoşteau.  Tocmai  pa¬ 
siunea  sa  pentru  studiul  biblic  nu  i-a  îngăduit  a  se  manifesta 
şi  ’n  alte  domenii  ale  ştiinţei  teologice,  deşi  a  suplinit  multe 
discipline,  vorbeşte  şi  scrie  într’o  germană  ireproşabilă,  ştie 
multă  greacă  şi  latină  şi  are  cunoşti  nţi  temeinice  de  ebraică, 
arabă,  siriacă  şi  celelalte  limbi  afiliate  grupului  biblic  oriental. 

Fruntea-i  lată  „cât  toate  zilele"  şi  ochii  cei  neastâm¬ 
păraţi  îţi  spuneau  de  departe  că  ai  în  faţă  un  ales  căr¬ 
turar.  Nimeni  n’ar  fi  bănuit  însă  că  omul  acesta  este  „un 
suflet  blând  şi  bun  ca  un  miez  alb  de  pâne“,  cum  îl  carac¬ 
terizează  colegul  D-sale  dela  catedra  de  dogmatică.  In  odăiţa 
sa  închiriată,  acasă  la  dânsul,  ie  întreţinea  cu  toată  căldura 

pentru  a-|i  face  plăcută  şederea,  iar  prin  simţitul  cuvânt  de 
rămas  bun,  pe  care-1  adresa  studenţilor  din  anul  din  urmă 
te  cucerea  părinteşte  pentru  totdeauna. 

Vasile  Tarnavschi  este  fiu  al  provinciei:  român  neaoş, 
bucovinean  pur.  S’a  născut  în  16  Decemvrie  1859  în  satul 
Mihoveni,  lângă  Suceava  nemuritorului  Ştefan  cel  Mare. 
Şcoalele  secundare  le  face  în  Suceava  iar  cele  universitare 
în  Cernăufi,  unde  în  1886  e  promovat  doctor  în  teologie. 
Intrând  în  cler  ocupă  modesta  slujbă  de  cooperator  în  Stroeşti, 
de  unde  după  doi  ani  trece  în  aceeaşi  calitate  la  Suceava  şi 
în  sfârşit  tot  ca  preot  ajutor  la  Cernăuţi.  Viata  preoţească 
şi-a  trăit-o  convins  şi  simtit.  Pentru  părintele  Tarnavschi 
era  o  adevărată  mândrie  slujirea  în  faţa  altarului,  iar  „haina 
preoţească  rareori  a  avut  un  purtător  mai  vrednic  al  ei“. 
Abia  târziu  autoritatea  bisericească  l-a  răsplătit  cu  recu¬ 
noştinţă  :  părintele  Tarnavschi  este  hirotesit  întru  arhipres- 
biter,  în  1918  devine  stavrofor,  iar  în  1923  mitrofor. 

Devenind  vacantă  catedrade  studiul  biblic  al  Vechiului  Te¬ 
stament  atenţia  facultăţii  teologice  s’a  îndreptat  spre  modesta 
persoană  a  părintelui  Vasile,  elevul  eminent  de  altădată. 
La  propunerea  facultăţii  pleacă  în  străinătate  pentru  a  se 
specializa  în  Vechiul  Testament.  Acolo  stă  doi  ani  şi  urmează 
rând  pe  rând  cursuri  speciale  la  universităţile  din  Viena, 
Breslau  şi  Berlin.  In  1900  e  docent  universitar,  în  1903 
profesor  extraordinar,  iar  în  1906  devine  titular  Ia  catedra 
de  studiul  biblic  al  V.  T.  In  1930  la  împlinirea  vârstei  de 
70  ani,  seniorul  facultăţii  de  teologie  din  Cernăuţi  se  retrage 
în  rândul  profesorilor  universitari  emeritaţi.  Tocmai  cu  acest 
prilej,  avea  dorinţa  vie  de  a  aduce  lui  Dumnezeu  omagiile 
sale  de  mulţumită  şi  recunoştinţă  la  faţa  locului  sfânt. 

Şi  astfel  în  după  amiaza  zilei  de  12  Aprilie  pleacă  în 
tovărăşia  colegului  D-Sale  dela  catedra  N.  T.  în  pelerinaj 
Ia  Ierusalim. 

Tarnavschi  a  mai  fost  în  cinci  rânduri  decanul  facultăţii  şi 
de  două-ori  rector  al  universităţii  din  Cernăuţi,  deputat  în  con¬ 
gresul  naţional-bisericesc,  iar  calitatea  de  preşedinte  al  so¬ 
cietăţii  clerului  bucovinean  a  deţinut-o  mai  mult  timp.  Gu¬ 
vernul  jugoslav  apreciind  rostul  profesorului  Tarnavschi  în 
formarea  clerului  superior  din  ţara  învecinată,  l-a  remunerat 

cu  „Sf.  Sava".  Deţine  şi  decoraţiile  româneşti :  „Steaua 
României"  şi  „Răsplata  muncii  pentru  biserică  ci.  l.“ 

Scrierile  Părintelui  Tarnavschi  nu  suni  prea  numeroase. 
A  dat  însă  teologiei  româneşti  importante  lucrări  de  căpătâi. 
Iată  unele  din  ele:  „Profetul  Haggai",  introducere  şi  comentar, 
a  apărut  întâi  în  limba  germană  (1900)  şi  apoi  (1904)  în 
româneşte.  Este  o  sumară  monografie  biblică,  în  care  se 
ocupă  de  persoana  profetului  şi  de  explicarea  cărţii  sale ; 
„Viaţa  patriarhilor"  este  un  studiu  de  istorie  biblică.  La  început 
are  (1- — 8)  o  introducere  in  care  se  ocupă  de  izvoarele  cele 
mai  principale  pentru  istoria  patriarhilor.  Lucrarea  propriu 
zisă  e  împărţită  în  3  capitole  şi  descrie  rând  pe  rând  viaţa 
patriarhilor  Avraam  (10 — 78),  Isaac  (83 — 90),  şi  Iacob  (97 — 
112).  Meritul  lucrării  îl  văd  în  fixarea  epocii  patriarhale. 

—  In  1907  scoale  comentarul  la  „Geneză"  şi  inzistă  mai  cu 
dinadinsul  asupra  locurilor  cu  caracter  mesianic  III  15,  49 10 
etc. ;  din  acelaş  gen  de  publicaţii  face  parte  „Exodul"  (Cern. 
1913  pag.  160)  şi  „Levilicul"  (1923).  Tot  aici  ar  ti  locul  să 
înşir  şi  unele  lucrări  şi  prelucrări  publicate  în  revista  teo¬ 
logică  şi  bisericească  „Candela"  ca:  „Unele  observări  la  con¬ 
ferinţele  lui  Deliisch  „Babei  und  Bibel",  unde  pune  la  punct 
încercarea  de  babilonizare  a  Bibliei,  pe  care-o  face  Deliisch 
în  conferinţele  ce  plăcură  atât  de  mult,  încât  ele  se  repetară 
la  dorinţa  ferbinte  a  Kaiserului;  —  în  „Desgropările  mai 
nouă  în  Palestina"  enumără  şi  descrie  monumentele  arheo¬ 
logice  desgropate  cu  începerea  anului  1890 ;  —  în  „Probleme 
actuale  biblice"  se  ocupă  de  monoteismul  Vechiului  Testa¬ 
ment,  care  în  istoria  evoluţiei  spirituale  a  omenirii  apare  ca  un 
miracol  unic ;  — în  „  Atacurile  vechi  şi  noui  împotriva  Vechiului 
Testament"  dovedeşte  conducerea  supranaturală  a  lui  Israil, 
apară  inspiraţia  cărţilor  Testamentului  Vechiu  şi  arată  im¬ 
portanţa  Vechiului  Testament;  —  în  Biblia  şi  ştiinţele  naturale" 
expune  concepţia  Sf.  Scripturi  despre  istoria  naturală:  cer, 
univers,  fenomene  metereologice  etc.  De  altcum  ca  redactor 
şi  director  la  Candela  a  lucrai  c’o  deosebită  înviorare  su¬ 
fletească.  Se  laudă  perseverenţa  cu  care  supraveghea  apa¬ 
riţia  publicaţiei  care  soluţiona  şi  clarifica  c’o  largă  infor¬ 
maţie  ştiinţifică  probleme  teologice  din  cele  mai  capitale. 

—  Perioada  de  importanţă  în  activitatea  profesorului  Tar¬ 
navschi  urmează  prin  publicarea  lucrărilor:  „Introducere  în 

sfintele  cărţi  ale  Vechiului  Testament"  şi  „Arheologia  biblică". 
Volumul  de  introducere  (656  pag.),  rodul  muncii  sale  de 
aproape  30  de  ani,  este  cel  mai  desvolfat  manual  în  bise¬ 
rica  ortodoxă.  Introducerea  părintelui  Tamavschi  „cores¬ 
punde  mai  mult  exigenţelor  ştiinţifice  ale  timpului".  Demn 
de  reţinut  este  mai  ales  felul  cum  pune  Ia  punct  problema 
Pentateuhului.  Pentru  Tarnavschi  cearta  pentru  cauza  Pen¬ 
tateuhului  e  de  fapt  o  ceartă  pentru  existenţa  sau  ne- 
existenţa  ordinei  supranaturale  a  universului.  Coroana  acti¬ 
vităţii  sale  o  constitue  de  bună  seamă  „Arheologia",  care 
înseamnă  un  pas  mare  în  expunerea  antichităţilor  biblice. 
Dacă  în  apreciere  s’au  făcut  umile  afirmări  pripite,  este  în 
genere  recunoscut  că  autorul  a  trecut  imensul  material  (710 
pagini)  prin  prizma  unei  examinări  temeinice  şi  a  făcut  din 
această  prodigioasă  tipăritură  o  lucrare  de  mare  merit. 
Ambele  aceste  manuale  vor  fi  multe  decenii  dearândul  com¬ 
pasul  de  bună  orientare  în  domeniul  studiului  biblic  al  Ve¬ 
chiului  Testament. 

Cu  prilejul  celei  de  a  75-a  aniversări,  Prea  Veneratul 
consiliu  al  Mitropoliei  bucovinene  ar  face  frumoasă  cinste 
profesorului  şi  catedrei,  trimiţând  spre  tipărire  manuscriptele: 
„Istoria  biblică  a  Testamentului  Vechiu"  şi  „Gramatica  limbei 
ebraice"  cari  din  motive  binecunoscute  stau  încă  în  sertarul 
mesei  la  care  a  ostenit  mulţi  ani  profesorul  VasileTarnavschi. 

Prof.  Dr.  N.  NEAGA 


M.  N.  ZERNOV 


BISERICA  ORTODOXĂ  ÎN  ŢĂRILE 
BALCANICE' 


Introducere 

Biserica  ortodoxă  din  Balcani  cuprinde  patru  Biserici 
autonome :  a  Greciei,  a  României,  a  iugoslaviei  şi  a  Bul¬ 
gariei.  In  ciuda  deplinului  lor  acord  în  ceeace  priveşte 
doctrina  şi  cultul,  şi  a  trecutului  lor  comun,  fiecare  din  ele 
prezintă  deosebiri  de  caracter  şi  problemele  ce  li  se  pun  difer 
întreolaltă.  Totuşi,  ele  aparţin  tradiţiei  bizantine  a  ortodoxiei 
răsăritene.  Toate  au  îndurat,  în  decurs  de  veacuri  lungi, 
opresiunea  turcească,  dealungul  cărora  au  avut  sarcina  de-a 
ocroti  viata  religioasă  şi  naţională,  în  timp  ce,  în  urma  pă¬ 
trunderii  civilizaţiei  occidentale  laicizante  şi  a  noilor  con¬ 
diţii  create  de  schimbările  politice  şi  sociale,  ele  petrec,  în 
prezent  veacuri  de  tranziţie  şi  de  readaptare.  Atitudinea  Bi¬ 
sericii  ortodoxe  fa(ă  de  aceste  probleme  şi  atitudinea  popo¬ 
rului  faţă  de  Biserică  se  deosebesc  în  mai  multe  privinţe 
de  cele  cari  caracterizează  creştinătatea  apuseană.  Biserica 
ortodoxă  având  să  îndure  umilinţa  şi  opresiunea  jugului 
turcesc  şi  salvând  naţiunile  balcanice  de  desagregare,  a 
trezit  o  puternică  afecţiune  pentru  Biserica  umană.  Anii  de 
sclăvie  n’au  lipsit  să  atingă  viata  sa  proprie  şi  destul  de 
multe  din  funcţiunile  sale  au  fost  deformate.  Sub  dominaţiunea 
turcească,  zelul  misionar  era  aproape  nul  la  creştinii  din 


1  Ml  s’a  părui  potrivii  să  traduc  articolul  acesta,  în  româneşte.  E  scurt,  are 
observaţii  in  mare  parte  juste  (cititorii  vor  judeca  singurii);  el  ne  arată  un  fel  din 
cele  multe  In  cari  suntem  prezentat!  străinătăţii,  noi  ortodocşii.  Articolul  a  apărut 
bi  revista  „Le  Christianlsme  Social-  Nr.  3,  Aprilie  1934.  Fragmente  din  el.  am  găsit 
şi  în  alte  reviste  occidentale  (ca :  Evangile  et  Liberte  efc.)  ceeace  arată  că  s’a  bucurat 
de>o  largă  publicitate.  Autorul  e  unul  din  colaboratorii  Federaţiei  Universale  a 
Asociaţiilor  creştine  studenţeşti  şi  secretar  pentru  Jarile  ortodoxe  al  Comislunli 
ecumenice  a  tineretului.  E  în  strânse  reiaţii  cu  mişcarea  studenţilor  creştini  printre 
«migraţii  ruşi  şi  secretar  al  Frăţiei  Sf.  Alban  şi  Sergiu  (Fellowship  of.  St.  Alban 
and.  St.  Sergius),  pentru  apropierea  dintre  oriodocşi  şi  anglicani.  GR.  T.  M. 

Balcani,  ale  căror  preocupări  se  concenlrau  mai  cu  seamă 
asupra  eliberării  naţionale,  din  care  pricină,  la  ei,  viaţa 
Bisericii  se  identifică  aproape  complect  cu  viaţa  neamului,  în 
paguba  caracterului  universal  al  misiunii  creştine. 

Deosebirea  politică  a  Balcanilor,  care  începu  cu  pro¬ 
clamarea  independenţei  Greciei,  în  1821,  şi  care  se  desă¬ 
vârşi  abia  în  1918,  aşeză  Biserica  ortodoxă  într’o  poziţie 
nouă  şi  destul  de  delicată.  Biserica  a  săvârşit  această  des- 
robire  posibilă  conservând  creştinismul  în  ţările  balcanice, 
însă  libertatea  naţională  fiind  asigurată,  ideile  politice  occi¬ 
dentale  şi,  în  particular,  cele  ale  Republicanilor  francezi 
anticlericali  şi  liberali  ai  secolului  XIX,  au  pătruns  în  aceste  ţări. 

Până  la  răsboiul  mondial.  Biserica  ortodoxă  a  fost  con¬ 
trolată  într’o  formă  rigidă  şi  chiar  oprimată  de  politicianii 
crescuţi  la  şcoala  anticlericalismului  francez,  care  cugeta 
că  orice  formă  de  creştinism  organizat  tinde  la  reacţiune 
şi  prezintă  un  pericol  pentru  suveranitatea  Statului.  Era  un 
lucru  cu  lotul  simpatic,  printre  oamenii  instruiţi,  să  dispre¬ 
ţuiască  Biserica,  despre  care  judecau  că  aparţine  mai 
mult  trecutului  bizantin  decât  viitorului  european  al  acestor 
ţări.  Insă  marea  massă  a  populaţiei  rămânea  credincioasă 
ortodoxiei  şi  numeroşi  oameni  politici  foarte  avansaţi,  chiar, 
au  părăsit  superficialul  lor  anticlericalism  şi  când  au  ajuns 
la  maturitate,  au  făcut  dovada  unei  veritabile  afecţiuni  filiale 
pentru  Biserica  mamă. 

Această  situaţie  a  durat  până  la  răsboiul  mondial  care 
aduse  o  schimbare  radicală;  desrobirea  naţională  fiind  în 
sfârşit  obţinută  de  cea  mai  mare  parte  a  ţărilor  balca¬ 
nice,  civilizaţia  occidentală  începu  să  pătrundă  degrabă  în 
sânul  populaţiei:  ţăranii  şi  muncitorii  luau  cunoştinţă  de 
propaganda  comunistă  şi  antireligioasă  şi  liberalismul  francez 
îşi  pierdu  influenţa  asupra  generaţiei  postbelice.  Toţi  factorii 
aceştia  au  afectat  în  anumite  grade,  viaţa  diferitelor  Bise¬ 
rici  naţionale,  pentru  care  pricină,  istoria  lor  actuală  desco¬ 
peră  peste  tot  un  efort,  menit  să  domineze  noua  situaţie  şi 
pentru  a  adapta  activitatea  lor,  cerinţelor  acestei  situaţii. 

BISERICA  GRECIEI 

Cea  mai  veche  dintre  Bisericile  balcanice  este  Biserica 
Greciei,  care-şi  proclamă  independenţa  de  Patriarhia  din 
4  417 


REVISTA  TEOLOGICA 


Constanlinopol  în  1833.  Raporturile  sale  cu  Stalul  au  fost 
totdeauna  complicate  şi  chiar  acum,  după  100  de  ani,  ele 
nu  sunt  Încă  aranjate.  In  primii  ani  ai  independentei  gre¬ 
ceşti,  sub  domnia  unui  prinţ  bavarez  Othon  I  (1833 — 1862), 
Biserica  a  fost  complectamente  supusă  Sfatului,  după  exem¬ 
plul  ţărilor  protestante. 

Situaţia  s’a  îmbunătăţit  deatunci,  însă  introducerea  auto¬ 
nomiei  Bisericii  făgăduită  în  1923,  nici  azi  nu-i  încă  înfăp¬ 
tuită.  Biserica  Greciei  este  în  mod  deosebit  obiectul  senti¬ 
mentelor  anticlericale  şi  al  atacurilor  presei,  fapt  care  se 
datoreşte  în  mare  măsură  caracterului  Grecilor,  care  este 
extrem  de  lesne  excitabil  şi  gata  de  critică.  Există  totuşi  o 
problemă  care  constitue  o  cauză  obiectivă  a  ciocnirii  dintre 
conducătorii  Bisericii  şi  o  parte  a  populaţiei:  chestiunea 
vechiului  şi  noului  calendar.  Biserica  ortodoxă  foloseşte  ca¬ 
lendarul  iulian,  în  întârziere  cu  13  zile  fajă  de  calendarul 
gregorian.  Sinodul  Episcopilor  greci  s’a  isbit  de  o  opoziţie 
absolut  de  neclintit  în  orice  încercare  de  înlocuirea  calen¬ 
darului  tradiţional  prin  calendarul  gregorian. 

Acest  nefericit  diferend  este  unul  din  semnele  externe 
ale  conflictului  intim  ce  se  manifestează  în  sufletul  creşti¬ 
nilor  din  Balcani.  Ei  se  găsesc  aşezaţi  în  sânul  civilizaţiei 
occidentale;  ori  viata  lor  religioasă  este  înrădăcinată  în 
cultura  bizantină,  pe  care  cei  mai  mul(i  dintre  ei  n’o  pot 
armoniza  cu  condiţiunile  vie(ii  moderne.  Această  dificultate 
particulară  cere  din  partea  Bisericii  un  efort  misionar  activ, 
căci  multe  din  mădularele  sale,  odată  ce  şi-au  însuşit  cul¬ 
tura  occidentală,  lapădă  religia  ortodoxă  ca  pe-un  lucru 
învechit.  In  vederea  combaterii  acestui  rău,  s’au  format  în 
Grecia,  societăţi  compuse  din  membrii  ai  clerului  şi  din 
laici.  Frăţia  Sfântului  Paul  şi  mişcarea  Zoi  (viaţa)  sunt  în¬ 
deosebi  de  remarcat  în  această  privinţă.  Cea  din  urmă  răs¬ 
pândeşte  literatură  religioasă  ortodoxă,  organizează  confe¬ 
rinţe  şi  retrageri  pioase  la  locurile  de  reculegere ;  ea  dă  o 
importanţă  specială  lucrului  printre  tineret  şi  furnizează  Bi¬ 
sericii  noui  mădulare  bine  pregătite.  S’a  împlinit  un  an 
decând  Sinodul  Bisericii  Greciei  a  întemeiat  o  nouă  orga¬ 
nizaţie  :  Misiunea  Bisericii  greceşti,  al  cărei  sediu  social 
este  la  Atena  şi  care  are  filiale  în  fiecare  dieceză;  scopul 

ei  de  căpetenie,  este  să  dirijeze  misiunea  internă  şi  să  com¬ 
bată  propaganda  comunistă. 

BISERICA  BULGARIEI 

Această  din  urmă  sarcină  este  deasemenea  una  din 
cele  mai  de  seamă  preocupări  ale  Bisericii  bulgare;  e 
foarte  probabil  că  nu  există  (ară  balcanică  unde  doctrina 
revoluţionară  să  fi  obţinut  o  atât  de  mare  influentă  asupra 
ţăranilor  ca  în  Bulgaria  învinsă,  unde  Biserica  este  angajată 
intr’o  luptă  foarte  intensă  contra  asalturilor  Internaţionalei  a 
IlI-a  şi  organizaţiilor  asociate. 

Raporturile  între  Stat  şi  Biserică,  în  Bulgaria,  nu  sunt 
încă  regulate.  Un  plan  de  autonomie  a  Bisericii  este  actualmente 
în  discuţie;  dacă  va  fi  sancţionat,  el  va  permite  laicilor  să 
fie  activ  reprezentaţi  în  conducerea  centrală  şi  regională  a 
Bisericii.  Introducerea  acestui  sistem  va  fi  de  acord  cu 
idealul  ortodox  al  sobornostului  adică  organizarea  Bisericii 
aşa  fel  încât  tofi  membrii  săi  să  aibă  o  oarecare  activitate 
şi  să  poarte  o  răspundere.  Lucrul  acesta  va  întări  desigur 
pozifia  Bisericii  ortodoxe,  în  Bulgaria,  slăbită  de  propaganda 
antireligioasă.  Biserica  are  deasemenea  de  luptat  contra 
activităţii  şi  eforturilor  prozelitismului  romano-catolic  şi  pro¬ 
testant  (îndeosebi  a  metodiştilor  americani). 

BISERICA  IUGOSLAVIEI 

Raporturile  între  Biserică  şi  Stat  sunt  deja  regulate, 
tocmai  acolo  unde  există  numeroase  Biserici  independente, 
dintre  cari  fiecare  are  constituţia  şi  tradiţiile  sale  proprii. 
Sub  conducerea  energică  a  Patriarhului  Varnava,  reorgani¬ 
zarea  internă  a  Bisericii,  este  pe  punctul  de  a  fi  terminată. 
Anul  ce-a  trecut  a  văzut  manifesfându-se  o  primenire  de 
activitate  în  episcopatul  jugoslav,  care,  sub  călăuzirea  pa¬ 
triarhului,  a  organizat  cercetarea  diecezelor,  cu  diferite  ce¬ 
remonii.  O  caracteristică  foarte  interesantă  a  vieţii  biseri¬ 
ceşti  în  Iugoslavia,  este  creşterea  constantă  a  mişcării  „În¬ 
chinătorilor*,  care  a  apărut  îndată  după  răsboiu,  printre 
ţăranii  reveniţi  din  captivitatea  austriacă.  Ei  au  început  prin 
a  se  întruni  în  grupuri  pentru  rugăciune  şi  studiul  Bibliei; 
cu  toatecă  aceasta-i  o  mişcare  curat  laică,  fără  conducători 

formaţi,  membrii  ei  nuiresc  un  mare  respeci  şi  o  dragoste 
reală  pentru  tradiţiile  Bisericii  şi  formează  coloana  verte¬ 
brală  a  întregei  ei  activităţi.  Mişcarea  aceasta,  la  început, 
a  întâlnit  opoziţie  din  partea  clerului  local,  care  o  ţinea  sub 
bănuială. 

BISERICA  ROMÂNIEI 

O  mişcare  ţărănească  analoagă  1  prinde  rădăcini  în 
România  unde  agricultorii  sunt  încă,  aşa  cum  au  fost  tot¬ 
deauna,  cei  mai  devotaţi  şi  mai  credincioşi  membrii  ai  Bi¬ 
sericii.  Insă,  ei  încă  sunt  rămaşi  fără  conducători  adecvaţi, 
căci  influenţa  liberalismului  francez  asupra  claselor  educate, 
rămânea  tare  pe  poziţiile  ei;  sunt  abia  câţiva  ani  de  când 
s’a  manifestat  în  România  o  reacţiune  viguroasă  contra  cul¬ 
tului  confuz  al  întregei  civilizaţii  occidentale  şi  acum,  o  vigu¬ 
roasă  mişcare  naţionalislă  prinde  teren  printre  studenţi  şi 
altă  lume  instruită.  Una  din  caracteristicele  sale  este  reîn¬ 
toarcerea  intelectualilor  români  la  Biserica  ortodoxă,2  ceeace 
reprezintă  deja  un  pas  in  colaborarea  şi  desăvârşita  cunoaştere 
mutuală  dintre  ţărani  şi  intelectuali. 

CONCLUZIE 

Relaţiile  dintre  bisericile  din  Balcani  sunt  departe  de  a 
fi  atât  de  satisfăcătoare  precum  ar  trebui  să  fie  şi  aceasta, 
în  mare  parte,  în  urma  rivalităţilor  politice  (netezite  simţitor 
prin  pactul  Balcanic,  iar  cât  priveşte  Bulgaria,  prin  politica 
de  prietenie  cu  vecinii,  pe  care  o  duce  guvernul  dictatorului 
Kimon  Gheorghieff  (Nota  trad.)  şi  a  dificultăţilor  de  limbă 
(cari  ar  putea  fi  înlăturate  potrivit  uneia  din  propunerile 
formulate  de  dl  Prof.  Dr.  D.  Stăniloae,  în  articolul  „Pactul 
balcanic  şi  perspectiva  ortodoxă"  din  „Telegraful  Român", 
Nr.  10  1934  (Nota  trad.).  Totuşi,  s’au  făcut  progrese  apre¬ 
ciabile  în  domeniul  acesta,  într’o  anumită  măsură,  prin 
mijlocul  diferitelor  mişcări  interconfesionale,  cari,  în  decursul 
anilor  din  urmă,  au  ţinut  conferinţe  în  Balcani  (la  Bucureşti, 

*  M.  N.  Zemov  cunoaşte  de  sigur  mişcarea  .Oştii  Domnului'.  Numai  la 
«ea  se  jpoafe  referi  aluzia  aceasta. 

*  M.  N.  Zernov  cunoaşte  şi  .Frăţia  Ortodoxă  Română*.  —  Trad, 

în  Maiu  1933;  la  Novi-Sad,  în  Iugoslavia  şi  la  Sofia  în 
Septemvrie  1933  şi  deasemenea  în  urma  faptului  îmbună¬ 
tăţirii  relaţiilor  politice  dintre  Bulgaria  şi  Iugoslavia,  care  a 
făcut  mult  mai  efectivă  colaborarea  dintre  biserici.  Insă,  nu 
Suntem  decât  la  primii  paşi  şi  mult  rămâne  încă  de  înfăptuit. 

Biserica  ortodoxă  din  Balcani  a  intrat  într’o  perioadă 
decisivă  a  istoriei  sale.  Desrobirea  naţională  fiind  săvârşită, 
Bisericii  i  se  impune  sarcina  de  a-şi  restaura  propria  sa 
constituţie.  Viaţa  ei  reorganizată  trebue  să  fie  întemeiată 
pe  aplicarea  principiului  sobornost- ului  în  toate  domeniile 
—  activităţii  sale.  In  felul  acesta,  Biserica  va  fi  pusă  la 
adăpostul  oricărei  influente  politice  arbitrare  şi  va  fi  în 
măsură  să-şi  îndeplinească  normal  funcţiunea  sa  şi  să  pre¬ 
zinte  ţărilor  balcanice  misiunea  creştină,  în  cursul  revo¬ 
luţiilor  politice,  economice  şi  sociale  prin  cari  trec  ele. 

în  româneşte  de:  GRIGORtE  T.  MARCU 


(9G) 

Strălucitul  congres  dela  Sibiu  al  F.  O.  R.-ului  — •  tran¬ 
sformat  într’o  manifestaţie  naţională  a  Ardealului  şi  Bana¬ 
tului  —  şi-a  încheiat  lucrările  prin  votarea  unei  Moţiuni 
importante,  de-o  gravă  actualitate  pentru  interesele  primej¬ 
duite  ale  Statului  şi  ortodoxiei  româneşti.  E  vorba,  înainte 
de  toate,  de  ofensiva  catolicismului  agresiv,  care  devine  tot 
mai  îndrăzneţ,  graţie  situaţiei  privilegiate  dobândită  prin 
Concordatul  din  1929. 

Proba  cea  mai  nouă  ni  s’a  servit  la  congresul  Agru-luî 
dela  Lugoj,  unde  Episcopii  uniaţi,  împreună  cu  Episcopii 
unguri,  au  patronat,  sub  preşedenjia  ministrului  Valeriu  Pop, 
o  serie  de  atacuri  violente  şi  au  votat  o  moţiune  provoca¬ 
toare  faţă  de  Biserica  noastră  şi  Stalul  românesc.  E  sufi¬ 
cient  să  amintim  trei  fapte  concludente: 

1.  Peroraţia  revoltătoare  a  dlui  profesor  Dr.  Titu  Mălaiu, 
împotriva  P.  S.  Episcop-martir  Roman  Ciorogariu  dela 
Oradea ; 

2.  Cererea  formulată  într’o  revărsare  de  ură  nestăpâ¬ 
nită,  ca  Biserica  uniată  să  ia  locul  Bisericii  ortodoxe  la 
săvârşirea  serviciilor  divine  oficiale,  cu  ocaziunea  serbărilor 
naţionale ; 

3.  Somaţiunea,  cu  adevărat  fără  păreche,  adresată  Sta¬ 
tului  românesc,  de  a  elibera  „fondurile  şcolare  şi  religioase" 
moştenite  dela  Ungaria,  acuzându-1  că  ar  deţine  aceste  averi 
„în  dauna  adevăratului  proprietar :  biserica  catolică  de  am¬ 
bele  rituri".  Admiraţi  această  atitudine  neobişnuită  :  un  mi¬ 
nistru  atacând  Stalul  însuşi  într’o  adunare  catolică  ! 

In  orice  ţară,  o  asemenea  conduită  şi-ar  fi  primit  sanc¬ 
ţiunea  în  24  de  ore. 

Iată  cine  provoacă,  iată  de  unde  vin  urile  şi  învrăjbirile  1 

In  faţa  lor,  ortodoxia  trebue  să  se  ridice,  energică  şi 
conştientă,  nu  ca  să  atace,  ci  să  dea  alarma  primejdiilor, 

ce  ameninţă  tot  mai  intens  unitatea  naţională  a  României, 
Căci  slăbirea  Bisericii  neamului,  prin  asalturile  catolice, 
savant  şi  perfid  concepute,  înseamnă,  pur  şi  simplu,  dărâ¬ 
marea  acelei  mari  tradiţii  religioase,  ce  a  stat  la  temelia 
vie(ii  noastre  istorice  şi  ne-a  dus,  prin  minunatele  ei  puteri 
sufleteşti,  la  biruinţa  cea  mare  a  tuturor  Românilor. 

Astfel  poziţiile  constituţionale  şi  tradiţionale,  ce  le  deţine 
astăzi  Biserica  ortodoxă,  nu  numai  că  nu  pot  fi  ştirbite  în 
profitul  catolicismului  internaţional,  ci  dimpotrivă  acesta  din 
urmă  trebuie  disciplinat,  ca  să  nu  mai  tulbure  viitorul  Sta¬ 
tului  român  întregit. 

Călăuzit  de  această  credinţă,  F.  O.  R.-ul  a  jinut  să 
semnaleze  la  Sibiu  lovitura  nouă  şi  grea,  ce  se  dă  Ţării, 
prin  cea  din  urmă  convenţie  cu  Papa,  relativ  la  Slalusul 
catolic  ardelean.  De  aceea  a  hotărît,  în  punctul  9  al  Mo¬ 
ţiunii  următoarele: 

„Cerem  ca  aşa  zisul  Acord  încheiat  la  Roma  în  31 
Mai  1932  cu  Vaticanul,  acord  prin  care  s’a  încercat  în  mod 
subversiv  să  se  legifereze  o  instituţie  maghiară  anticanonică, 
ilegală  şi  primejdioasă  Stalului  Român,  să  fie  declarat  nul 
şi  neavenit,  fie  pintr’un  act  de  guvernământ,  fie  prin  votul 
Parlamentului,  fie  prin  justijie,  pentruca  astfel  Statul  român 
şi  Universitatea  din  Cluj,  să  intre  în  posesiunea  averilor, 
de(inu!e  în  mod  ilegal  de  Stafusul  romano-catolic  ardelean, 
averi  în  mare  parte  de  origine  ortodoxă.  Comitelui  de  di¬ 
recţie  al  F.  O.  R.-ului  va  lua  toate  măsurile,  ca  această 
hotărîre  să  fie  dusă  la  îndeplinire,  cu  toate  mijloacele  în 
timpul  cel  mai  scurt". 

• 

In  ce  consistă  caracterul  pernicios  şi  condamnabil  al 
acestui  „Acord  dela  Roma“  ? 

1.  Că  el  răpeşte  Bisericii  noastre  dreptul,  recunoscut 
în  epoca  ungurească,  de-a  beneficia,  în  folosul  instituţiilor 
sale  culturale,  de  averile  administrate  provizor  „cu  influenta" 
Statusului  catolic  ardelean.  Dovada  ne-o  oferă  însuş  nemu¬ 
ritorul  Mitropolit  Andrei  Şaguna,  care  în  valoroasa  „Istorie 
a  Bisericii  ortodoxe"  scrie  textual:  „spre  privegherea  şcoa- 
lelor  s’a  rezolvat  un  director  de  şcoale  cu  leafa  de  4C0 
florini  din  Fondul  ardelean  de  studii  şi  totdeodată  s’a  si- 

siemizat  25  dascăli  cu  câte  50  florini"  (voi  11  213).  Mai 
mult :  adaugă  tot  acolo,  că  ortodocşii  profitau  pentru  între¬ 
ţinerea  şcolilor  şi  de  Fondul  de  studii  din  Budapesta. 

2.  Că  el  deposedează  Statul  român  de  o  serie  de 
averi  respectabile,  cuprinse  în  opt  fonduri  şi  fundafiuni,  pe 
cari  le  trece  definitiv  în  mâna  Statusului  catolic,  act  de  mare 
gravitate  politică,  energic  şi  constant  refuzat  pe  vremuri  de 
toate  guvernele  maghiare. 

3.  Că  prin  aceste  solujiuni  abuzive  se  dau  noui  forţe 
catolicismului  concordatar  care,  dirijat  de  peste  hotare, 
devine  tot  mai  primejdios  —  cum  ne-o  arată  ofensivele  re¬ 
cente  —  pentru  unitatea  sufletească  şi  naţională  a  României 
ortodoxe. 

In  adevăr,  averile  în  discuţie  nu  puteau  fi  atribuite  nici 
decum  Statusului  catolic,  pentru  bunul  motiv  că  ele  nu  erau 
strict  „catolice",  ci  „regnicolare",  servind  interesele  cultu¬ 
rale  ale  întregei  Transilvanii.  Probă,  că  din  el  atât  orto¬ 
docşii  cât  şi  alte  confesiuni  primeau  sume  însemnate. 

Dar  spre  a  risipi  îndoelîle,  vom  cita  numai  două  docu¬ 
mente  maghiare  anlorizate.  Unul  este  ordinul  Ministerului  de 
instrucţie  contele  Ioan  Zichy  din  1912  adresat  Statusului 
catolic,  căruia  îi  spune  limpede: 

„înainte  de  toate  trebue  să  obiecţionez,  că  e  greşită 
părerea  On.  Consiliu  administrativ,  după  care  fondurile  din 
chestiune  ar  forma  proprietatea  Statusului  catolic.  Iar  îm¬ 
potriva  concepţiei  că  aceste  fonduri  au  să  fie  administrate 
exclusiv  de  către  Consiliul  Statusului,  în  afară  de  orice  alt 
factor,  sunt  nevoit  să  protestez  în  modul  cel  mai  energic" 
(cf.  Anuarul  Statusului  pe  1912  p.  132).  Va  să  zică,  gu¬ 
vernul  maghiar  nu  recunoaşte  Statusului  catolic  nici  dreptul 
de  proprietate,  şi  nici  dreptul  de  administrare  exclusivă 
a  averilor. 

Iar  comisia  Parlamentului  unguresc  din  1872  care  a 
examinat  natura  fondurilor  religionar  şi  de  studii  dela  Buda¬ 
pesta  —  prelinse  a  fi  şi  ele  pur  catolice  —  conchide :  „nu 
există,  din  punct  de  vedere  juridic,  nici  un  motiv  temeinic, 
care  ar  putea  împedeca  Statul,  ca  în  împrejurări  schimbate, 
să  dispună  altfel,  decât  în  scopuri  bisericeşti,  de  bunurile 
fundaţionale  şi  anume  in  conformitate  cu  cerinţele  şi  inte¬ 
resele  publice  ale  Stafului“. 

Ei  bine,  spre  marea  noastră  dezolare,  ne-a  fost  dat  să 
'vedem,  cum  la  noi  s’au  putut  găsi  Români  cari  au  (inut  să 
fie  „mai  catolici  decât  Papa*  —  răsturnând  complect  situaţia 
de  sub  Unguri.  Căci  „ Acordul “  prin  art.  V  smulge  aceste 
bunuri  din  patrimoniul  Statului  românesc  şi  le  destină 
exclusiv  pentru  episcopia  maghiară  ardeleană. 

Aşadară,  dupăce  prin  reforma  agrară  episcopiile  ca¬ 
tolice  au  fost  făcute  proprietare  pe  imensele  latifundii  (cam 
500.000  jug.)  deţinute  sub  Unguri  numai  cu  titlu  de  uzufruct, 
dupăce  aceleaşi  episcopii  au  dobândit  prin  Concordat  noui 
şi  însemnate  averi,  vine  acum  şi  „Acordul"  să  le  mai  atribue 
un  spor  de  bunuri  considerabil,  tot  din  averea  Statului. 

Şi  totuşi,  dl  Valeriu  Pop  binevoieşte  a  numi  „Acordul* 
său  „un  real  şi  răsunător  succes  diplomatic  pentru  România “. 
Ceeace  ar  însemna,  că  pentru  Ungurii  iredentişti  el  este  o 
„răsunătoare  înfrângere  !"  Să  le  ascultăm  declaratiunile. 

întâi  partidul  maghiar.  In  oficiosul  său  „Ellenzek*, 
vorbind  despre  guvernul  reconstituit  în  luna  trecută  scrie: 
„Dl  Vaier  Pop,  această  celebritate  a  guvernului  Iorga, 
care  a  demascat  fără  milă  intrigile  jesute  în  jurul 
Statusului  catolic  (aluzie  la  acţiunea  profesorului  Onisifor 
Ghibu),  a  devenit  ministru  fără  portofoliu*  (Nrul  din  4  Oct. 
«.).  Deci,  Ungurii  beneficiari  ne  destăinuesc,  după  doi  ani 
de  zile,  că  salvatorul  Statusului  catolic  este  dl  Valeriu  Pop. 
AI  doilea,  iată  ,şi  mărturisirile  dlui  Elemer  Oydrfâs,  preşe¬ 
dintele  Statusului,  cel  care  a  tratat  şi  a  semnat  „Acordul*. 
El  spune:  „Noul  stat  catolic  posedă  un  cerc  de  competinţă 
atât  de  larg  cum  nu  se  mai  află  azi,  şi  a  cărui  sferă  de 
activitate  întrece  toate  organizaţiile  similare  din  întreaga 
biserică  universală" .  („Erdelyi  Lapok*  27  Iulie  1932). 

In  sfârşit,  să  reproducem  şi  confesiunea  supremă  a  Epis¬ 
copului  Gustau  Majlâth  dela  Alba-Iulia.  In  pastorala,  prin 
care  aduce  la  cunoştinţa  credincioşilor  săi  textul  „Acordului*, 
Prea  Sfinţitul  zice :  „înţelepciunea,  aprecierea  înţelegătoare 
a  vechei  noastre  instituţii  şi  grija  părintească  de  totdeauna 
a  Sf.  Scaun  au  făcut  cu  putinţă,  să  ne  păstrăm  neatins  şl 
neatacabil  de  nimenea,  nu  numai  dreptul  de  proprietate 
al  fundaţiunilor  şi  fondurilor  noastre,  ci  şi  administrarea 
şi  menţinerea  lor,  potrivit  autonomiei  noastre  străvechi.  Deşi 

ne  despărţim  cu  durere  de  numele  istoric  al  vechei  noastre 
instituţii,  totuş  constatăm  cu  gratitudine  înţelepciunea  sf. 
Scaun  apostolic,  care  sacrificând  un  nume,  ce  putea  fi  rău 
interpretat,  nu  numai  că  a  asigurat  fiinţa  şi  existenta  insti¬ 
tuţiei  noastre  istorice,  dar  aşezând-o  pe  temelia  solidă  a 
lui  Codex  luris  Canonici,  a  pus-o  la  adăpost  de  orice 
atacuri 

„Deasemenea  datorăm  recunoştinţă  şi  acelor  bărbaţi 
de  stat  ai  Ţării,  cari  prin  iubirea  de  dreptate,  prin  înţelep¬ 
ciunea  şi  bunăvoinţa  lor,  ne-au  dat  putinţa  să  obţinem,  în 
împrejurările  de  faţă,  cea  mai  bună  conservare  a  institu¬ 
ţiilor  noastre",  (cf.  „Erdelyi  Tudosito"  Nr.  dela  1  August 
1932). 

Pe  cât  vedem,  Episcopul  Majlâth  este  încântat  de 
„ Acord",  aducând  elogii  speciale  d-lui  Valeriu  Pop,  autoruL 
acestei  ilustre  opere  de  consolidare  maghiară.  Ce  mai  rămâne 
atunci  din  exhibiţiile  grandilocvente  pe  cari  dl  preşedinte 
agrist  le  etalează,  cu  atâta  suficienţă,  urbi  et  orbi?  Nimic, 
nimic  ! 

m 

Acesta  fiind  adevărul  adevărat,  moţiunea  FOR-ului,  care 
cere  ca  „Acordul  dela  Roma"  să  fie  declarat  nul  şi  neavenit, 
este  perfect  justificată. 

Fiind  o  convenţie  cu  totul  nouă,  şi  nu  o  simplă  inter¬ 
pretare  a  Art.  IX  din  Concordat,  „Acordul"  nu  este  valabil 
decât  dacă  esie  ratificai  de  Parlament.  Să  fie  deci  adus 
aici,  spre  a  se  convinge  şi  negociaiorul  lui  catolic,  ce  primire 
înţelege  să-i  facă  Ţara  deşteptată. 

Îndreptăm  deci  un  apel  călduros,  nu  numai  către  toţi 
fiii  Bisericii  noastre,  ci  şi  către  toţi  bunii  patrioţi,  să  se  soli¬ 
darizeze  cu  însufleţire  în  acţiunea  cea  mare,  peniru  dobo¬ 
rârea  „Acordului"  şi  ocrotirea  intereselor  naţionale  ale  Ro¬ 
mâniei  întregite. 

C 1  u j,  la  sărbătoarea  Sf.  Arh.  Mihail  şi  Gavril  din  1934, 

.FRĂŢIA  ORTODOXĂ  ROMÂNĂ" 

Hemy  Bordeaux:  LE  MAR1AGE  D’AMOUR,  sclon  saint  Fran- 
<?ois  de  Sales.  Paris  Flammarion,  3  fr.  95,  p.  93. 

Academicianul  H.  Bordeaux  prelucrează,  după  Fr.  de  Sales, 
«Moralistul  iubirii"  şi  comentează  dumnezeiasca  lege  religioasă  a 
dragostei,  cu  care  este  chemat  să  se  căsătorească  tot  muritorul. 
«Viaţa  este  dragoste"  ce  se  manifestă  în  toate  lucrurile  şi  făptu¬ 
rile  lui  Dumnezeu,  dela  cele  mai  mici  şi  mai  neînsemnate,  până  la 
cele  mai  mari  şi  mai  complicate.  In  viaţa  omenească  iubirea  este 
«motorul"  faptelor,  forţa  căminului,  vigoarea  familiei  şi  delicateţa 
morala  a  femeilor.  Fetele,  femeile,  soţiile,  văduvele,  călugăriţele  şi 
duhovnicii  găsesc  în  ea  calea  cea  adevărată  a  traiului,  care  duce 
la  fericire  şi  binecuvântare.  Nu  este  suficient  amorul  natural  şi 
omenesc,  ci  trebuie  complectat  cu  iubirea  curată,  sfântă,  divină. 
„Bărbaţi,  iubiţi-vă  femeile  cum  iubeşte  Isus  Hristos  Biserica  Sa  I: 
femei,  iubiţi-vă  bărbaţii  cum  iubeşte  Biserica  pe  Mântuitorul  său. 
Dumnezeu  a  fost  acela,  care  a  adus  pe  Eva  lui  Adam,  primul  no¬ 
stru  tată  şi  i-a  dăruit-o  de  soţie,  de  asemenea  tot  Dumnezeu  esie, 
amicii  mei,  care,  prin  mâna  sa  nevăzută  a  făcut  nodul  legăturii 
sfinte  a  căsătoriei  voastre  şi  care  v’a  dăruit  pe  unii  altora*  (p.  42).. 
Iubirea  este  mai  tare  decât  moartea.  Prin  ea  participăm  la  viaţa 
divină  şi  spiritualizăm  natura  noastră  muritoare.  Iubirea  este  rezu¬ 
matul  teologiei  şi  metoda  celei  mai  sănătoase  cârmuiri.  „Omul  este 
perfecţiunea  universului,  spiritul  este  perfecţiunea  omului,  iubire» 
cea  a  spiritului  şi  caritatea  cea  a  iubirii,  iată  de  ce  iubirea  lui 
Dumnezeu  este  sfârşitul,  perfecţiunea  şi  excelenţa  universului."  (p.  88). 

•3? 

R.  P.  Sanson :  DOULEURS  DES  HOMMES  D’AU)OURD’HLII. 
Paris,  Flammarion,  3  fr.  95,  p.  95. 

Lucrarea  aceasta,  datorită  călugărului  oratorian,  Sanson,  este 
tocmai  în  nota  vremii  care  şi-a  făcut  un  nărav  rău  de  se  plânge 
mereu,  încât  par  că  trăim  tn  sat  la  Tângueşti .  Totuşi  nu  aceasta 
este  directiva  lucrării,  ci  suferinţa  reală  a  fiilor  păgânizaţi  ai  vea¬ 
cului  nostru,  cari  poartă  marca  cinismului  şi  cred  că  pot  trăi  fara 
Dumnezeu. 

In  privinţa  aceasta,  viaţa  lor  trăită  numai  în  carne  şi  în  gol 
spiritual,  este  o  adevărată  tragedie.  Cine  ne  va  elibera  din  robia 
banilor  şi  a  simţurilor?  Cine  ne  va  scăpa  de  mizerie,  boală  si 
moarte?  Şi  cine  va  potoli  dorinţa  noastră  de  dreptate  şi  ispăşire 
- —  setea  de  infinit  şi  de  veşnicie?  Nu  poate  răspunde  nici  bud- 

hismul,  nici  stoicismul,  nici  epicureismul,  nici  pozitivismul,  nici 
ştiinţa,  nici  arta,  nici  plăcerile;  nici  una  dintre  aceste  atracţii  mo¬ 
derne  nu  poate  satisface  deplin  setea  omului  după  darul  iui  Dum¬ 
nezeu.  Numai  Isus  Mântuitorul  răspunde  satisfăcător  în  fata  durerii. 
Cine  crede  şi  se  încrede  în  El,  primeşte  crucea  suferinţei  ca  o 
binecuvântare  pentru  Mâna  care  i-o  trimite.  Căci  durerea  curăteşte 
şi  sfinţeşte  sufletul  şi  apropie  de  Hristos  Omul  Durerii,  care  a 
plătit  cu  sângele  său,  toată  suferinţa  omenirii.  Prezentul  nu  e  sfâr¬ 
şitul,  ci  Dumnezeu.  Umanitatea  noastră  de  carne  şi  sânge  se  cere 
transformată  sub  privirea  şi  cu  ajutorul  lui  Dumnezeu  şi  a  inimilor 
caritabile  într’o  umanitate  spirituală,  nepieritoare,  sublimă.  Numai 
atunci  suferinţa  omului  de  astăzi,  va  afla  izvorul  leacului  de  tămă¬ 
duire.  „Privifi  la  cruce;  înţelegeţi  plânsul  Mântuitorului"...  şi  acor¬ 
daţi  viata  voastră  cu  viata  Lui.  „Cine  pierde  totul,  cine  a  pierdut 
totul...,  aceluia  îi  mai  rămâne  Dumnezeu.  Totdeauna  rămâne  Dum¬ 
nezeu"  (p.  95). 

Abbe  Moreaux:  A  TRAVERS  LES  ESPACES  CELESTES. 
Paris,  Flammarion,  1934;  3  fr.  95,  p.  94. 

Nimic  nu  trezeşte  în  om  mai  mult  sentimentul  nimicniciei  şi 
virtutea  smereniei,  ca  studiul  astronomiei.  Cum  cântă  ceriul  înr 
stelat  gloria  Iul  Dumnezeu  I  Cale  sisteme  solare,  planetare  şi  side¬ 
rale,  câte  adâncuri  din  cari  se  văd  alte  abisuri  şi  noui  imensităţi, 

—  şi  în  fine  câte  minuni  a  descoperit  ochiul  telescopului  şi  cerce¬ 
tările  matematice,  geometrice  şi  trigonometrice  în  cuprinsul  imens 
al  universului!  Aci  se  potriveşte  mai  bine  ca  ori  unde  vorba  cro¬ 
nicarului:  se  sperie  gândul  —  la  cugetarea  lor. 

Abatele  Moreaux,  directorul  observatorului  din  Bourges,  în  lu¬ 
crarea  prezentă  pune  întrebarea :  Unde  suntem  noi,  cei  două  mi¬ 
liarde  de  oameni  de  pe  globul  pământului,  —  şi  care  este  locul  omului 
în  Univers  ?  Pentru  a  răspunde  la  întrebare,  autorul  ne  plimbă  într’o 
fantastică  excursie  peste  spatiile  ceriului,  ca  sa  ne  arate  mai  întâi 
evoluţia  studiului  astronomic  până  ce  a  ajuns  să-şi  precizeze  uni¬ 
tatea  de  măsură  (distanta  dela  pământ  până  la  soare,  metrul  astro¬ 
nomiei:  149.400.000  km.;  apoi  planetele,  mişcarea  şi  limitele  siste¬ 
mului  solar,  rotaţia  şi  revoluţia  lor  în  jurul  soarelui;  stelele:  Mări¬ 
mile,  distantele  şi  mişcările  lor,  —  căci  în  univers  nu  există  repaus, 

—  nebuloasele,  calea  laptelui  cu  numărul  de  miliarde  al  stelelor  ei, 

—  cu  mii  de  centre  solare,  —  şi  alte  probleme  cari  privesc  plura¬ 
litatea  luminilor,  viata,  depărtărilor  şi  mişcările  lor  în  spatiile  ce¬ 
rturilor. 

După  această  călătorie,  autorul  revine  asupra  întrebării :  Unde 
suntem  noi  în  Univers?  Şl  conchide:  după  eforturi  aproape  supra¬ 
omeneşti,  gratie  progreselor  ştiinţei,  noi  putem  răspunde:  „Crea¬ 
torul  ne-a  aşezat  pe  un  fir  de  nisip  pierdut  în  oceanul  lumilor... 
Noi  locuim  un  univers  dublu.  Primul  este  material,  acela  pe  care  îl 
studiază  fizicianul,  chimistul,  astronomul.  Insă  pe  lângă  forţele  in- 

conştiente  trăiesc  spiritele,  sufletele,  forţele  conştiente,  toată  opera 
unei  inteligente  supreme,  opera  lui  Dumnezeu,  Tatăl  atotputernic, 
creatorul  ceriului  şi  al  pământului.  Apoi  încheie:  „Şi  ială  că  din- 
tr’un  sbor  rapid  din  care  am  întrevăzut  armonia  spaţiilor  cereşti, 
noi  începem  să  înţelegem  cântecul  profetului :  „Ceriurile  spun 
slava  lui  Dumnezeu  şi  lucrarea  manilor  Lui  o  vesteşte  tăria Spi¬ 
ritul  meu  poate  rătăci  peste  spaţii,  poate  atinge  sori  monştri,  poate 
să  se  peardă  în  sânul  nebuloaselor  cari  apar  din  haos,  poate  să 
asiste  la  agonia  sistemelor  îmbătrânite,  ■ —  milioane  şi  milioane  de 
ani  nu  îi  vor  fi  de  ajuns  ca  să  viziteze  aceste  splendori.  Sufletul 
meu  extaziat  nu  va  înceta,  o  divin  Arhitect,  să  admire  această  varietate 
şi  această  risipă  de  bogăţii,  pentrucă  Tu  eşti  acela  pe  care  ii  în* 
tâlnesc  în  tot  locul  şi  totdeauna. 

„Eu  sunt  este  numele  tău ;  această  creaţiune  este  opera  Ta  î 
poate  că  nu  este  ea  singură,  însă  toate,  trecute,  prezente  şi  viitoare, 
nu  sunt  nimic  în  faţa  Fiinţei  Tale.  Înaintea  Ta  toate  se  pot  com¬ 
para  cu  neantul;  peste  toate  este  un  văl  uşor  în  dosul  căruia  stră¬ 
luceşte  lumina  perfecţiunilor  Tale  infinite*.  Pr.  IL.  V.  FELEA 

* 

P.  S.  Episcop  Vartolomeiu :  PRODUCERI  SUFLETEŞTI  Şl 
REALITĂŢI  VERIFICATE.  Voi.  I.  1934.  Tip.  „Cozia*  a  sfintei  Epis¬ 
copii  Râmnicul-Vâlcii,  450  pag.  160  Lei. 

Opera  aceasta  masivă  a  P.  Sf.  Episcop  Vartolomeiu  cuprinde 
în  partea  ei  cea  mai  mare  lucrări,  cuvâniări,  panegirice,  discursuri 
şt  poezii,  cari  au  mai  fost  publicate  şi  răsleţite  prin  diferite  reviste, 
gazete  şi  broşuri. 

Partea  ei  cea  mai  însemnată  este  desigur  partea  I,  în  care  scrie 
în  15  capitole  şi  116  pagini  despre  Rolul  etern  al  sfintei  Biserici 
creştine .  Filosofic  şi  binedocu menta t  P.  Sfinţia  Sa  face  magistral 
apologia  Bisericii  şi  a  creştinismului  în  general  faţa  de  adversarii 
lui ;  combate  materialismul  ateu  prin  înseşi  cuvintele  şi  atitudînele 
reprezentanţilor  lui,  arată  defectele  papismului  şi  cauzele  apariţiei 
protestantismului  şi  a  sectelor  izvorîte  din  el,  relevă  însemnătatea 
creştinismului  istoric  şi  autentic  sub  forma  lui  ecumenică  şi  ortodoxă, 
desvălue  decadenţa  morală  şi  fizică  a  vremii  noastre,  insuficienţele  clefc 
rului  şi  starea  religioasă-morală  a  timpului  nostru  şi  propune  pentru 
mântuire  înfiinţarea  pe  temelia  creştinismului  şl  a  naţionalismului  â 
unei  Academii  de  competinfe  verificate,  sub  prezidenţia  permanentă 
a  M.  S.  Regelui  ţării,  din  funcţiunea  căreia  ar  rezulta  pentru  ţară 
cea  mai  mare  binefacere  şi  fericire.  Foarte  frumos  şi  toate  ade¬ 
vărate,  cu  trei  mici  excepţii.  1.  Nu  era  necesar  sa  se  evidenţieze 
aşa  mult  aci  păcatele  clerului  (politica,  leicismul  şi  egoismul),  întrucât 
acestea  pot  fi  cazuri  izolate,  din  cari  însă  nu  se  pot  face  genera¬ 
lizări.  In  general  preoţii,  în  mizeria  de  care  vorbeşte  aşa  de  obiectiv 
în  atâtea  locuri  din  carte  P.  Sfinţia  Sa,  sunt  în  marea  lor  majoritate 
la  locul  lor  şi  pentru  vrednicia  lor  nu  li  se  cuvine  decât  recuno¬ 
ştinţă.  2.  Societăţile  religioase  din  biserica  ardeleană,  Oastea  Dom- 

nului,  Sf.  Gheorghe  şi  Frăţia  Ortodoxă  Română,  sunt  perfect  înca¬ 
drate  în  lucrarea  de  renaştere  a  vieţii  creştine  din  Ardealul  cosmo¬ 
polit.  Nu  prezintă  nici  o  iluzie  şi  nici  o  decepţie,  ct  din  contră 
membrii  lor  sunt  cei  dintâi  cari  practica  doctrina  bisericii.  Dacă 
Prea  Sfinţia  Sa  lua  parte  la  serbările  din  27 — 29  Octomvrie  1934 
dela  Sibiu,  sigur  nu  scria  paginile  76 — 81,  cari  puteau  lipsi  fără  sa 
altereze  cu  nimic  fondul  şi  valoarea  volumului  P.  Sfinţiei  Sale.  3. 
P.  Sfinţia  Sa  menţionează  ca  un  rău  amestecul  laicilor  în  biserică, 
încă  dela  Sf.  Constantin  cel  Mare,  şi  afirmă  că  e  necesar  „să  ne 
emancipăm  de  sub  regimul  laic  şi  politic  toate  instituţiunile  noastre 
de  cultură  bisericească"  (p.  82).  Foarte  just.  Dar  pentru  acest 
lucru  nu  trebue  numai  decât  să  refuzăm  concursul  mirenilor  chiar 
dacă  ei  reprezintă  2/3  in  corporaţiunile  bisericii,  care  se  constată  şi 
la  traducerea  Bibliei  dela  Bucureşti,  la  care  au  colaborat  fraţii  Gre- 
ceanu  cari  erau  mireni,  —  ci  sa  realizăm  integral  ceeace  P.  Sfinţia 
Sa  nu  spune  direct :  Autonomia  Bisericii. 

In  partea  II  lucrarea  P.  Sfinţiei  Sale  cuprinde  discursuri  rostite 
în  parlament  şi  la  alte  ocaziuni,  cuvântări  şi  panegirice.  In  ele  aflam 
idei  şi  argumentaţii  cari  rămân  şi  se  cetesc  totdeauna  cu  mare  plăcere 
şi  cu  deosebit  folos.  In  partea  III  pe  lângă  firea  de  filosof  a  P. 
Sfinţiei  Sale,  mai  întâlnim  şi  un  dar  poetic,  care-i  încununează  minunat 
de  bine  opera. 

Cu  micile  observaţii  pe  cari  le-am  făcut  cu  fot  respectul  cuvenit 
ţinui  ierarh,  întreagă  lucrarea  face  cinste  şi  P.  Sfinţitului  autor  şi 
Bisericii,  pe  care  P.  Sfinţia  Sa  o  slujeşte  cu  înalt  prestigiu  şi  cu 
devotament  nedesminţit.  pr.  IL.  V.  FELEA 

«s» 

Preotul  Petre  Vintilescu,  profesor  la  Facultatea  de  Teologie, 
Bucureşti:  PREOTUL  IN  FAŢA  CHEMĂRII  SALE  DE  PĂSTOR  AL 
SUFLETELOR.  Pagini  295.  Lei  90.  Tipografia  „Carageale",  Bucureşti. 

Teologia  pastorală,  ca  ştiinţă  teologică  sistematizată,  este  de 
dată  mai  recentă  decât  celelalte  disciplini  teologice.  Din  cauza 
aceasta  literatura  Teologiei  pastorale,  în  comparaţie  cu  literatura 
celorlalte  ştiinţe  teologice,  este  mai  săracă  chiar  şi  la  popoarele  cu 
o  cultură  mult  superioară. 

Literatura  noastră  de  Teologie  pastorală  de  dinainte  de  răsboi 
se  reduce  la  articole  izolate,  publicate  prin  diferite  reviste  bisericeşti 
şt  la  câteva  manuale  cărora,  în  cea  mai  mare  parte,  le  lipseşte  ca¬ 
racterul  de  ştiinţă  sistematizată.  Alături  de  acestea  au  fost  apoi 
traducerile  din  greceşte  „Despre  preoţie"  a  sf.  Ioan  Gură  de  Aur, 
„Despre  Fugă"  a  sf.  Grigorie  Teologul  etc.,  cari  s’au  bucurat  tot¬ 
deauna  de  mare  cinste  şi  au  făcut  servicii  preţioase  păstorilor  de 
suflete. 

După  răsboi,  dând  şi  Biserica  noastră  mai  multă  importanţă 
-artei  de  a  conduce  sufletele,  a  început  literatura  pastorală  să  se  îm¬ 
bogăţească  prin  diferite  monografii,  studii  de  pastorală  specializată 
şi  articole  de  reviste  tot  mai  dese.  Acum  preotul  şi  profesorul  Fa- 

«cultăţii  de  Teologie  din  Bucureşti,  Petre  Vintilescu,  ne  dă  o  lu¬ 
crare  vâslă  şi  şi  sistematică  de  Teologie  pastorala.  Autorul  este 
bine  cunoscut  cetitorilor  „Revistei  Teologice*,  deoarece  a  îmbogăţit 
literatura  noastră  cu  lucrări  de  valoare  din  domeniul  Liturgicei  şi 
al  Pastoralei. 

Volumul  apărut  este  numai  partea  primă,  partea  generală  a  unui 
curs  de  Teologie  pastorală  mai  vast.  In  acest  volum  autorul  are  în 
vedere  numai  „persoana  preotului  în  faţa  chemării  sau  misiunii  sale 
de  păstor  ori,  mai  bine  zis,  persoana  preotului  în  raport  cu  situaţiile 
pe  cari  i  le  creează  chemarea  preoţiei*.  Lucrarea  aceasta  se  împarte 
în  trei  capitole  şi  anume:  1.  Temeiurile  misiunii  preotului,  2.  însu¬ 
şirile  necesare  preotului  şi  3.  Chemarea  preotului  în  lumina  princi¬ 
palelor  sale  datorii. 

Toate  problemele  cari  aparţin  acestor  capitole  sunt  tratate  pe 
larg,  într'o  formă  clară  şi  sistematică.  In  paginile  acestei  cărţi  ceti¬ 
torul  întâlneşte  nu  numai  erudiţia  unui  distins  profesor  de  teologie, 
<ci  şi  treaza  conştiinţă  apostolică  a  unui  urmaş  al  lut  Hristos,  care  a 
scris  lucrarea  cu  dragoste,  cu  căldură,  cu  suflet  înaripat.  Deaceea 
lucrarea  dlui  prof.  P.  Vintilescu  este  mai  mult  decât  un  manual  de 
îndrumare  a  studenţimii,  este  o  lucrare  care  are  darul  de-a  aprinde 
sufletul  cetitorului  şi  a-1  determina  pentru  mai  multă  activitate  şi 
jertfă  creştină.  Iată  pentruce,  credinţa  autorului,  mărturisită  în  pre¬ 
faţă,  că  prelegerile  acestea  vor  putea  fi  de  folos  şi  preoţilor,  nu 
va  fi  înşelată.  Ele  sunt  cu  adevărat  de  un  foarte  mare  folos  tuturor 
preoţilor  cari  vor  să  activeze  bine  ca  păstori  de  suflete  şi  să  fie  de 
acum  înainte  mai  mult  decât  au  fost  până  astăzi. 

Citatele  multe  şi  alese  luate  din  sfinţii  Părinţi  sunt  tot  atâtea 
diamante  cari  împodobesc  măreţ  lucrarea  şi  fac  ca  valoarea  ei  să 
•fie  şi  mai  mare. 

No!  recomandăm  cu  toată  căldura  cetitorilor  noştri  lucrarea 
părintelui  P.  Vintilescu  şi  rugăm  pe  Dumnezeu  să  dăruiască  auto¬ 
rului  sănătate  şi  putere  de  muncă,  spre  a  ne  putea  da,  tot  aşa  de 
bune,  şi  cât  mai  neîntârziat  şi  celelalte  volume  ale  lucrării  de  Teo¬ 
logie  pastorală.  ^  Pr.  S.  CÂNDEA 

Şerban  lonescu :  MIŞCAREA  SOCIAL-CREŞTINĂ  ÎN  BISERICA 
ORTODOXA  ROMANA.  Bucureşti,  1934. 

Puternicul  flagel  al  răsboiului  mondial  a  adus  grave  şi  serioase 
perturbaţii  în  mersul  societăţii  omeneşti.  Privită  din  toate  punctele 
de  vedere,  societatea  umană  a  putut  culege  numai  roade  vitrege  de 
,pe  urma  acestei  comoţiuni  nemaipomenite.  Astfel,  economicul  a 
deviat  din  făgaşul  său  solid,  politicul  s’a  trezit  sleit  în  puteri,  iar 
moralul  —  mai  ales  acesta  —  s’a  zdruncinat  cu  atâta  vehementă,  încât 
l-a  aruncat  pe  omul  postbelic  la  marginea  unei  adevărate  prăpăstii. 
Instituţiile  cardinale  ale  statelor  s’au  trezit  şi  ele  în  impas  iar  puterea 
lor  s’a  văzut  oarecum  paralizată. 

Dar  omenirea  nu  poate  continua  mereu  pe  această  linie  şu¬ 
bredă  şi  deviată  din  ţâţânile  ei.  Ea  aleargă  după  renaştere;  îşi  caută 
un  nou  echilibru.  Va  fi  In  stare  să  devie  ceeace  voieşte  ?  Ori,  se 
află  vre-o  instituţie,  care  să  o  sprijinească  în  năzuinţele  sale  de  ri- 
dicare  la  normal?  Iată  două  întrebări  al  căror  răspuns  se  află  tot 
în  broşura :  Mişcarea  social-creştină  în  Biserica  ortodoxă  română , 
broşură  alcătuită  de  dl  prof.  unio.  Şerban  Ionescu. 

Dl  Şerban  Ionescu  tine  să  accentuieze  că  singura  instituţie  care 
poate  şi  care  lucrează  cu  efect  la  rezidirea  omului  modern  este  Bi¬ 
serica.  De  altfel  această  problemă  a  devenit  atât  de  evidentă,  încât 
şi- a  durat  sălaş  chiar  şi  în  concepţia  de  viaţă  a  multor  personali¬ 
tăţi  situate  în  afara  lumii  teologice.  Privind  acţiunea  ei  ziditoare 
putem  uşor  deosebi,  că  în  prezent  Biserica  activează  intens  pe 
teren  social-creştin. 

Dl  Şerban  Ionescu,  în  partea  introductivă  a  tezei,  aduce  ele¬ 
mente  edificatoare  asupra  celor  discutate  mai  sus.  Dsa  citează  con¬ 
tribuţia  adusa  de  cercul  social-creştin  „  Solidaritatea * ;  citează  înte¬ 
meierea  unui  cerc  similar  la  Sibiu;  apoi  înjghebarea  grandioasei 
asociaţii  ardeleneşti  F.  O.  R.,  cât  şi  toate  tipăriturile  cu  conţinut 
social-creştin,  cari  au  fost  puse  la  îndemâna  marelui  public  de  ti¬ 
parniţele  bisericeşti. 

Pentru  o  mai  amănun|ită  exemplificare  dl  Ş.  ionescu  enumără 
cu  scrupulozitate  tot  ceeace  a  dai  Arhiepiscopia  Bucureştilor  în  ul¬ 
timul  timp.  Câteva  capitole  sunt  consacrate  următoarelor  chestiuni; 
opera  de  asistenţă  social-creştină,  cercuri  pastorale  şi  atenee  po¬ 
pulare,  organizaţiuni  creştine,  opera  cultural-educativă,  etc.,  şi  în 
ele  se  analizează  lucruri  de  mare  preţ. 

Broşura  dlui  Ş.  Ionescu,  deşi  este  numai  un  extras  din  Bule- 
tinul-Muncii,  p.  I  Nr.  1 — 3,  Ianuarie-Martie,  aduce  multă  lumină  în 
judecarea  şi  aprecierea  activităţii  sociale  a  Bisericii.  Prin  datele  cu¬ 
lese,  ea  risipeşte  şi  sfarmă  indiferentismul  unora,  înlătură  pesimismul 
distrugător  al  celor  cari  se  îndoiesc  de  puterea  instituţiei  mântui¬ 
toare  şi  aduce  o  contribuţie  la  vre-o  lucrare  eventuală,  care  şi-ar 
propune  să  discute  şi  să  aprecieze  mişcarea  social-creştină  a  Bise¬ 
ricii  ortodoxe  de  pe  întreg  pământul  românesc. 

Căci  ştiut  este;  nu  numai  Arhiepiscopia  Bucureştilor,  ci  toate 
eparhiile  ortodoxe  sunt  la  înălţimea  chemării  lor  pe  teren  social- 
creştin.  D.  CĂLUGĂR 

«î» 

Dr.  Ni codim  Miiaş:  CANOANELE  BISERICII  ORTODOXE 
ÎNSOŢITE  DE  COMENTAR.  Volumul  II,  partea  I  (canoanele  sinoa¬ 
delor  locale).  Traducere  făcută  de  Dr.  Nicolae  Popooici,  profesor 
la  Academia  teologică  din  Arad  şi  Uroş  Kovincicl,  protoiereul  or¬ 
todox  sârbesc  al  Aradului.  Pag.  VIII +540.  Tiparul  Tipografiei  Die¬ 
cezane  din  Arad.  Preţul  130  Lei. 

Se  ştie  ca  distinsul  profesor  al  Academiei  teologice  din  Arad 
Dr.  Nicolae  Popovici  lucrează  de  câţiva  ani  în  tovărăşia  Prea  Cu- 

cernicului  protopop  sârbesc  din  Arad  Uroş  Kovincici  la  traducerea 
şi  tâlcuirea  canoanelor  Bisericii  ortodoxe  comentate  de  savantul  sârb 
Dr.  Nîcodim  Milaş.  Din  vasta  lucrare  apăruseră  până  acum  două 
volume,  primite  de  presa  bisericească  cu  cele  mai  binemeritate  elogii. 
RâVnâ  celor  doi  canonişti  ne-a  dat  de  curând  la  lumină  şi  al  treilea 
voluţn  din  aceasta  lucrare,  volum  care  cuprinde  textul  şi  tălmăcirile 
canoanelor  sinoadelor  locale.  Meritul  ştienţific  al  acestei  lucrări 
consta  în  împrejurarea  că  traducerea  canoanelor  este  făcută  de  pă¬ 
rintele  profesor  N.  Popovici  după  originalul  grecesc  al  Sintagmei 
ateniene,  care  este  cea  mai  critică  ediţie  de  până  astăzi  a  canoa¬ 
nelor.  Iar  valoarea  practică  a  acestei  cărţi  o  alcătueşte  faptul  că  la 
canoanele  comentate  se  adaugă  şi  canoanele  paralele  care  tratează 
aceeaşi  chestiune  şi  abia  după  aceea  urmează  lămuririle  largi  ale 
autorului  Nicodim  Milaş.  Deosebit  de  preţioase  sunt  şi  notele  nume¬ 
roase  pe  care  le  face  traducătorul  principal  părintele  profesor  Dr. 
N.  Popovici,  oridecâteori  se  referă  la  Biserica  ortodoxă  română. 

Nu  ne  îndoim  că  noua  şi  atât  de  folositoare  lucrare  a  părintelui 
prof.  Dr.  N.  Popovici  şi  a  protopopului  Uroş  Kovincici  va  fi  primita 
cu  ăceeaş  meritată  preţuire  din  partea  clerului  nostru  şi  din  partea 
oHcărui  creştin  luminat  care-şi  vrea  viata  îndrumată  după  înţeleptele 
«tocmeli*  ale  sfintei  noastre  Biserici. 

Arhimandritul  Zosima  Târâlă  şi  Iconomul  stavrofor  tfaratamb'fe 
PopescU :  PIDALION  cu  orânduire  nouă  şi  tâlcuirl.  Bucureşti.  Insti¬ 
tutul  „Speranţa"  1935.  Pagini  484.  Preţul  385  Lei. 

Este  o  altă  lucrare  deosebit  de  preţioasă,  apărută  anul  trecut 
din  hărnicia  celor  doi  vrednici  slujitori  ai  lui  Hristos  şi  iubitori  aj 
vechilor  noastre  rândueli  bisericeşti.  Pidalionui  părinţilor  Zosimâ 
Tămâia  şi  Haralambie  Popescu  ne  înfăţişează  înfr'un  volum  cte  o 
respfectâbilă  mărime  de  aproape  500  pagini  traducerea  şi  tâlcuirea 
tuturor  canoanelor  apostoleşfi,  ale  sinoadelor  ecumenice  şi  ale  sinoa¬ 
delor  locale.  Canoanele  sunt  rânduite  după  materii  şi  în  ordine  cro¬ 
nologică,  indiferent  de  provenienţa  lor.  Această  orânduire  alcătueşte 
notă  originala  a  lucrării.  Tâlcuirea  canoanelor  din  partea  celor  doi 
împreună  lucrători  vădeşte  linele  eliminări  sau  pre^curtăVi  faţă  de 
vechiul  Pidalion,  dar  şi  unele  adaosuri. 

Lucrarea  e  prefaţată  de  Prea  Sfinţitul  Ghenadie  episcopul  Bu¬ 
zăului  şi  de  Prea  Sfinţitul  Arhiereu  Tit  Simedrea. 

Desigur  munca  conştiincioasă  a  părintelui  Zosima  Târâlă  şi 
o  părintelui  Haralambie  Popescu  este  vrednică  de  toată  lauda. 

* 

Arhimandritul  Poticarp  Moruşca :  PORUNCA  IUBIRII.  Sibiu 
,1934  (retipărire  din  Revista  Teologică).  Pagini  49. 

-y*  De  aproape  10  ani,  de  când  înalt  Prea  Cuviosul  arhimandrit 
f^ltcarp  Jdpruşca  a  ajuns,  pe  urma  vredniciei  sale,  oblăduitor  al 
sfintei  mănăstiri  a  Bodrogului,  a  desfăşurat  o  vastă  operă  misionară. 

Sunt  în  deobşte  cunoscute  pelerinajiile  ce  se  fac  an  de  an  Ia  sfântul 
locaş  de  închinare  din  apropierea  oraşului  de  reşedinfă  al  Prea  Sfin¬ 
ţitului  episcop  Grigorie,  cu  prilejul  cărora  părintele  starej  Policarp 
aranjează  impresionante  misiuni  religioase  pe  seama  miilor  de  pele¬ 
rini.  Preţioasele  experienţe  pe  care  înalt  Prea  Cuvioşia  Sa  şi  le-a 
câştigat  în  această  privinţă  le-a  dat  la  lumină  într’o  broşură  cu  lu¬ 
minoase  îndrumări :  „Misiunile  religioase  pentru  popor".  Deastădată 
vrednicul  stare{  şi  distins  colaborator  al  nostru  scoate  la  lumină  un 
temeinic  studiu  despre  caritatea  creştină,  cea  mai  frumoasă  şi  mai 
cuceritoare  floare  răsărită  din  pământul  iubirii,  virtutea  de  temelie 
a  legii  lui  Hristos.  Din  sumarul  broşurii  amintim  următoarele  capitole : 
Porunca  cea  nouă.  Cum  au  înţeles  apostolii  porunca  dragostei.  Porunca 
dragostei  la  cei  dintâi  creştini.  Faptele  milei.  Izvorul  faptelor  de 
milostenie.  Cerinţe  externe.  îndemnuri  din  irecut.  Instituţii  de  ocro¬ 
tire  socială.  Aşezăminte  de  caritate.  Sfintele  mănăstiri  şi  caritatea. 
Caritatea  la  sate. 

sî» 

BIBLIOTECA  POPORALA  A  „ASTRE1".  Venerabila  societate 
culturală  a  Astrei  sibiene  îşi  continuă  cu  râvnă  opera  de  luminare, 
pe  care  o  săvârşeşte  în  mijlocul  poporului,  de  peste  70  de  ani. 
Această  folositoare  lucrare  nu  o  face  numai  prin  conferinţele 
ce  le  tin  pe  la  sate  luminaţii  şi  harnicii  săi  membrii,  ci  şi  prin  nu¬ 
meroasele  broşuri  pe  care  le  publică  an  de  an  în  vechea  sa  „Biblio¬ 
tecă  poporală".  Cele  mai  nouă  broşuri  publicate  de  Astra  sunt  ur¬ 
mătoarele:  1.  Poezii  poporale  din  graniţa  Năsăudului,  culese  de 
Emil  AL  Boşca.  2.  Trecutul  nostru  românesc  (scurt  manual  de  istorie 
naţională),  de  prof.  Ioan  Lupaş.  3.  Tot  omenia  e  mai  tare  (comedie 
ţărănească  în  trei  acte),  de  Pefrea  Dascălul.  4.  Valorificarea  muncii 
şi  raţionalizarea  gospodăriei  ţărăneşti,  de  Gheorghe  Brânduş.  5. 
Dragostea  pârdalnica  (comedie  poporală  în  4  acte),  de  Iosif 
Gregor  Tajofschi,  tradusă  din  limba  slovacă  de  Libuşa  Monasterianu. 
6.  Noroc  şi  veselie,  (schije  umoristice  din  viaja  poporului),  de  Nicolae 
Lupu.  N.  C. 

<*• 

f  Grigorie  Leu  Botoşăneanu :  CUM  SĂ  CETIM  SF.  SCRIP¬ 
TURA.  Bucureşti,  1934.  Tipografia  cărţilor  bisericeşti. 

P.  S.  Grigorie,  vicarul  dela  Iaşi  ne-a  obicinuit  încă  de  multă 
vreme  cu  căr{i  şi  cărticele  de  bun  folos  pentru  viaja  zilnică.  „Cu¬ 
vântări  ocazionale",  „Confesiuni  şi  secte",  „Carte  de  rugăciuni",  etc., 
toate  se  remarcă  prin  aceea  ca  răspund  unor  cerinţe  de  ordin  practic. 
Acelaş  lucru  se  poate  spune  şi  despre  broşura  de  fată. 

Ea  nu  cuprinde  lucruri  neştiute  de  lumea  teologilor  şl,  în  parte 
chiar  şi  de  cea  laică.  Dar  din  felul  în  care  sunt  schijate  zi  de  zi, 
în  concordantă  cu  anul  pascal,  toate  lecturile  aşezate  de  biserica 
dreptmăritoare,  se  desprinde  o  muncă  migăloasă  şi  uşurinţă  pentru  do¬ 
ritorii  de  a  se  orienta  asupra  cetirilor  zilnice  din  $f.  Scriptură.  Dea- 
semenea,  din  ea  se  constată  câtă  artă  şi  ce  sistem  solid  a  folosit 

Biserica  ortodoxă  în  creşterea  duhovnicească  a  fiilor  ei,  spre  deo¬ 
sebire  de  sectarii,  cari  folosesc  sf.  Scriptură  fără  nici  o  chibzuinţă 
mai  înaltă. 

Cucernicii  preo|i  pot  afla  multe  învăţăminte  în  cărticica  P.  Sfin¬ 
ţitului  Grigorie  dela  Iaşi.  D.  CĂLUGĂR 

1.  Dr.  Grigorie  Comşa,  Episcopul  Aradului :  ICOANA  FAMILIEI 
CREŞTINE.  Arad  1934,  pag.  70.  Preţul  15  Lei. 

Broşura  aceasta  este  la  timp  venită  azi,  când  toată  lumea  se 
plânge  de  ravagiile  desechilibrului  moral.  Autorul  în  opt  capitole 
arată  trecutul  educaţiei  familiare  la  Români,  pilda  Sfintei  Fecioare 
Maria,  rolul  credinţei  în  familie,  rolul  rugăciunei  şi  al  muncii  în  fa¬ 
milie,  păcatul  lipsei  de  prunci,  rolul  femeii  In  familia  creştină  şi 
creşterea  pruncilor,  precum  şi  rolul  mamelor  creştine  din  secolul  al 
IV-lea  al  erei  noastre. 

2.  Dr.  Grigorie  Comşa,  Episcopul  Aradului :  CERCETAREA  BISE¬ 
RICII  ŞI  INTELECTUALII.  Arad  1934.  Pag.  37.  Preţul  5  Lei. 

Scopul  acestei  broşuri  este  aducerea  intelectualilor  la  biserică. 
Se  explică  importanta  Sf.  Liturghii  şi  necesitatea  cercetării  bisericii. 

3.  Dr.  Grigorie  Comşa,  Episcopul  Aradului :  LUPTA  ÎMPOTRIVA 
INDIFERENTISMULUI  RELIGIOS.  Arad  1934,  pag.  38.  Pre{ul  38  Lei. 

In  această  broşură  P.  Sf.  autor  arată  fiinţa  indiferentismului, 
cauzele  ivirii  lui  şi  urmările  grave  ale  nepăsării  religioase,  care  duce 
la  necredinţă,  dacă  nu  luptăm  împotriva  ei.  Mijloacele  de  luptă 
preconizate  de  autor  trebuiesc  cunoscute  atât  de  preoţi  cât  şi  de 
intelectualii  mireni. 

4.  Dr.  Grigorie  Comşa,  Episcopul  Aradului:  DESPRE  FRICA 
LUI  DUMNEZEU  ŞI  DESPRE  ÎNJURĂTURI.  Biblioteca  Creştinului 
Ortodox  din  Arad  1934.  Preful  2  Lei. 

Prea  Sfinţitul  autor  începe  prin  broşura  aceasta  publicarea  unei 
serii  de  predici  pentru  combaterea  păcatelor  celor  mai  frecvente  la 
baza  cărora  stă  lipsa  fricei  de  Dumnezeu.  Predicile  sunt  scurte  şi 
scrise  în  grai  poporal. 

5.  Dr.  Grigorie  Comşa,  Episcopul  Aradului :  PACATUL  LIPSEI 
DE  PRUNCI.  Arad  1934.  Broşura  confine  predici  pentru  combaterea 
lipsei  de  prunci. 

6.  Dr.  Grigorie  Comşa,  Episcopul  Aradului :  ICOANE  SUFLE¬ 
TEŞTI.  Arad  1934.  Preful  3  Lei.  Broşura  conţine  pilde  moralizătoare 
pentru  popor.  In  acelaş  timp  ele  servesc  şi  pentru  fortificarea  credinţei. 

7.  Dr.  Grigorie  Comşa,  Episcopul  Aradului:  PISMA,  URA  ŞI 
IERTAREA.  Trei  predici.  Arad  1934.  Preţul  3  Lei.  Autorul  combate 
aici  păcatele  pizmei  şi  urei  şi  preamăreşte  virtutea  iertării. 

L.  D. 

ANTICHRIST  LA  LIGA  NAŢIUNILOR.  O  văzurăm  şi  pe  asta. 
Rusia  bolşevică  şi  atee,  are  scaun  în  aeropagul  dela  Geneva.  Pentru 
cari  raţiuni  ?  Am  urmărit  cu  deosebită  grijă  desfăşurarea  ceremo¬ 
niilor  şi  a  ungerii  ei  întru  politică  pacifistă  şi  nu  ştiu  dece  mă 
găseam  atât  de  strâmt  la  pricepere  în  acele  zile.  Fiindcă  înţelegeam 
să  se  calce  peste  sensibilităţile  celor  ce  simt  creştineşte  şi  se'ngrp- 
zesc  de  nelegiuirile  deslănfuite  peste  Nistru  —  lucruri  ceri  la  Ge¬ 
neva  pot  să  conteze  drept  fier  vechiu,  monedă  uzată !  —  dar  peste 
motivele  politice  cari  socoteam  că  ar  comanda  un  răspicat  „nu  stăm 
de  vorbă!"  —  nicidecum!  O  organizaţie  socială  bastardă,  care  se 
menţine  numai  prin  teroare,  care  întreţine  Internaţionalele  agresive 
şi,  nucleele  anarhice  peste  iot,  poate  să  sprijinească  sincer  ideea 
păcii  r—  câtă  vreme  ea  tinde  prin  orice  mijloace,  şi  mai  ales  din 
cele  de  domeniul  violenţei,  la  răsturnarea  actualei  ordini  sociale? 
Hotărât,  nu !  Totuşi  faptul  este  consumat ;  dosarul,  închis  şi  aproape 
dat  uitării.  Meicuseamă  că  gloanţele  dela  Marsilia  cari  au  răpus  un 
rege  brav,  amic  şi  ortodox  şi  un  ministru  prieten  —  laolaltă  doi 
vânjoşt  şi  autentici  exponenţi  ai  păcii  popoarelor  —  au  servit  lumii 
emoţii  de-o  mult  mal  înaltă  frecventă  decât  anemica  ceremonie 
operată  la  ultima  sesiune  a  Ligii  Naţiunilor.  Decât  că  ea  nu  trebue 
uitată  aşa  curând.  Nu  trebue  să  se  uite  păşirea  energică  a  Elveţiei 
împotriva  acestui  sacrilegiu,  care  prin  delegatul  ei,  D.  Molta,  a  votat 
contra  primirii  Rusiei  în  ligă.  Atitudinea  Elveţiei  politice,  e  soră  gea¬ 
mănă  cu  cea  a  Elveţiei  religioase,  al  cărei  limpede  cuvânt  l’am  re¬ 
produs  aici,  în  numărul  trecut.  Laudă  ei  — •  şl  laudă  celor  ce  simt 
îa  fel,  cu  ea. 

Nu  trebue  să  se  uite  apoi  că  ceeace  a  îndrumat  pe  Soviete 
să  ceara  primirea  în  Societatea  Naţiunilor,  nu  este  altceva  decât  pri¬ 
mejdia  unui  răsboiu  ce  poate  isbucni  dintr’o  clipă  într'alta  între  ea 
şi  Japonia. 

Nu  trebue  să  se  uite  că  situaţia  internă  în  Rusia  e  atât  de  în¬ 
cordată,  încât  dintr'un  moment  într’altul  poate  să  „plesnească"  tot 
edificiul  comunist,  care  acum  trozneşte  din  toate  încheieturile.  Ştim 
că  astfel  de  afirmaţii  cer  justificări  faptice.  Avem  şi  de-acestea.  Spre 
marea  noastră  părere  de  rău.  Şi  orice  ar  spune  vizitatorii  mai  mult 
sau  mai  puţin  oficiali  ai  acelei  lumi  zămislite  de-o  nebunie,  iată 
câteva  I  Cu  trimiteri  Ia  sursă. 

O  foamete  cumplită  devorează  din  nou  Ucraina.  După  un  co¬ 
respondent  anonim  al  ziarului  londonez  Daily  Express,  şase  milioane 
de  ţărani  ucrainieni  au  murit  din  pricina  lipsei  de  mâncare,  în  ulti- 

mele  optsprezece  luni,  în  urma  rechizi|iilor  excesive  operate  de  regim 
asupra  recoltelor  lor.  Mare  pagubă  pentru  şefii  moscoviţi,  nu-i.  Măi 
ales  că  ţărani!  sunt  cei  mai  înverşunaţi  duşmani  ai  colectivizării  Bii- 
nurilor.  Soldaţii  armatei  roşii,  cu  puştile  încărcate,  vătăvesc  însâ- 
mânţărlle,  cultura  şi  rechiziţionarea  cerealelor  (cf.  Gazette  de  Lâti- 
sanne,  8  Aug.  a.  c.).  Antropofagia  ia  proporţii:  părinţii  mănâncă  pe 
propriul  lor  copii,  lată  informaţiuni  cari  explică  această  stare  de 
nemaipomenită  sălbăiăcie.  NI  le  furnizează  o  intelectuală  de  rassă, 
abia  scăpată  din  raiul  bolşevic.  Doamna  Tatiana  Cernavin  într'o 
conferinţă  rostită  la  Leystn,  în  Elveţia  (cf.  Journal  de  Geneve,  25 
Iulie,  a.  c). 

Există  în  U.  R.  S.  S.  un  sistem  de  cărţi  de  alimentaţie.  Toată 
populaţia  este  împărţită  în  patru  categorii. 

I.  Armata  şi  lucrătorii  — -  au  drept  la  800  grame  pâine,  zilnic  ; 
4  kgr.  zahăr,  lunar;  400  grame  carne,  săptămânal ;  1/2  kgr.  gris,  lunar. 

II.  Funcţionarii  —  400  grame  pâine,  zilnic  ;  1  kgr.  zahăr,  lunar; 
280  grame  carne,  săptămânal. 

III.  200  grame  pâine,  zilnic ;  450  grame  came,  săptămânal. 

tV.  N'are  decât  pâine  — *  şi  nici  aceea  totdeauna.  La  ultimele 

două  categorii  nu  se  specifică  de  conferenţiară  condiţia  „beneficia¬ 
rilor".  Sunt  apoi,  ca  o  a  cincea  categorie  —  dar  în  afară  de  cate¬ 
gorii  —  oameni  cari  n’au  dreptul  la  nimic  şi  se  chiamă  „cei  privaţi*. 
(Pareca  n’am  şti  cum  îi  chiamă?)  Deci,  guvernul  dă  la  unii  nece¬ 
sarul,  la  alţii  jumătatea  sau  sfertul  din  necesar  şi  la  alţii . . .  nimic  î 
Şi  Europa  nu-şi  dă  pace  până  nu  vâră  monstrul  la  Liga  Naţiunilor. 
Ce  ironiei  Par'că  numai  Dl  Motta  ar  avea  cap  dintre  diplomaţi.  Par’că 
numai  dânsul  ar  fi  fost  botezat  după  toată  rânduiala...  Ce  să  mai 
spună  bieţii  creştini  după  toate  astea  ?  Maicuseamă  că  proaspăt  de 
tot  guvernul  sovietic  ne-a  mai  servit  o  umilire :  a  transformat  în  birou 
regional  de  administraţie  agricolă  sora  de  nume  şi  profanare  a  mi¬ 
nunii  martire  dela  Consfanfinopol,  bazilica  Sfânta  Sofia,  cea  mai  veche 
biserică  creştină  din  Kiew,  atât  de  cunoscută  prin  mozaicurile  sale. 

Cu  adevărat,  aici  numai  mania  lui  Dumnezeu  mai  poale  direge 
lucrurile.  Aceasta  însă,  vine  ceva  mai  târziu.  Dupăce  rânduelile 
oamenilor  şi-au  verificat  trăinicia  şi  şi-au  consumat  rătăcirea. 

Dar  atunci,  ea  va  veni  mai  aspră !  GRIGORIE  T.  MARCU 

•o- 

HÎTLERISMUL  ŞI  BISERICA.  Evenimentele  actuale  din  sânul 
bisericii  din  Germania  ne  îndeamnă  să  cercetăm  ceva  mai  deaproape 
atitudinea  hitlerismului  faţă  de  biserică. 

In  discuţiile  religioase  din  ţara  lui  Hitler  orice  obiecţiune  este 
întimpinată  cu  teza  hitleristâ:  „Noi  stăm  pe  terenul  creşiinismultti 
poziţia O  scurtă  privire  asupra  interpretării  şi  aplicării  acestei 
teze  va  face  lumină  în  problema  noastră. 

Despre  „creştinismul  positiv*  vorbeşte  programul  partidului  na- 
ţional-socialist  care  la  început  a  fost  bine  primit  de  oamenii  bise- 

ricii,  cari  au  văzut  în  el  duşmanul  *  liberalismului  bisericesc"  sim¬ 
patizând  astfel  mişcarea  lui  Httler.  „Creştinii  germani"  au  şi  ex¬ 
ploatat  acest  fapt  la  începutul  mişcării  lor.  Dar  această  iluzie  s’a 
î  spulberat  de  grabă  atât  pentru  protestanţi  cât  şi  pentru  catolici, 
pentrucă  „creştinismul  pozitiv"  fără  colorit  confesional  în  politica 
:  hitleristă  —  după  interpretarea  hiperzeloşilor  — •  înseamnă  respingerea, 

■  combaterea  confesiunilor;  căci  cine  poartă  cămaşa  brună  nu  mai 
j  poate  fi  nici  catolic,  nici  protestant,  acela  trebue  să  fie  numai  german. 

]  Hitlerismul  însuş  este  o  religie  zice  Gobbels.  Acest  crez  se  imprimă 
j  mai  ales  în  sufletul  tineretului  hitlerist,  care  trebue  să  nutrească  o 
*  singură  credinţa,  credinţa  In  Germania. 

Totuş  alături  de  curentul  naţional  există  şi  cel  religios  în  Ger¬ 
mania  de  azi  şi  el  este  alimentat  de  parola ;  Un  stat,  un  popor,  o 
biserică  —  şi  are  ca  tintă  „biserica  naţională  germană",  în  care  şi-ar 
da  mâna  protestantismul  cu  catolicismul  lăpădat  de  Roma. 

Din  frica  de  lupte  confesionale  şi  din  iubirea  unităţii  naţionale 
s’a  născut  mişcarea  extremistă  numită  „Credinţa  germană"  care 
propagă  întoarcerea  la  religia  lui  Woian. 

Partidul  bisericesc  dominant  al  national-sociaiismului  îl  for¬ 
mează  organizaţia  „creştinilor  germani"  care  are  un  caracter  mai  mult 
politic  decât  bisericesc  şi  de  aceea  este  privit  încă  cu  multă  îndo¬ 
ială  din  partea  bisericilor.  „Creştinii  germani"  n’au  nevoie  de  bise¬ 
rică  ;  ei  cred  că  Mântuitorul  apărut  de  nou  prin  Hitler  şi  prin  „S. 
A.",  cari  sunt  apostolii  lui. 

Aderenţii  credinţei  vechi  sunt  oprimaţi.  Episcopul  din  Bavaria 
şi  Wurttemberg  ca  aderenţi  ai  confesionalismuiui  au  fost  înlăturaţi. 
Dar  această  politică  de  represiune  a  provocat  o  reacţie  acută  în 
cele  mai  largi  cercuri  bisericeşti  din  Germania  întreagă.  Biserica 
Reieh-ului  fiind  creată  cu  forţa  este  stăpânită  de  mari  nemulţumiri. 

Acest  regim  bisericesc  a  creat  o  situaţie  penibilă  „Fuhrer"-ului, 
jcare  a  promis  că  va  recunoaşte  drepturile  tuturor  bisericilor,  fiind 
lei  însuşi  cunoscut  ca  om  religios.  Hiiler  pare  a  fi  greşit  informat  şi 
Idespre  impresia  rea  pe  care  au  făcut-o  evenimentele  bisericeşti  din 
(Germania  în  ţările  protestante. 

\  încredinţarea  lui  Alfred  Rosenberg,  autorul  cărţii:  „Mitul  vea- 
i  cuiul  al  X.X-iea“,  cu  supremul  post  de  politică  culturală  este  consi- 
jderaia  ca  o  declaraţie  de  răsbei  bisericii  şi  creştinismului.  După 
'părerea  iui  Rosenberg  bisericile  creştine  au  să  facă  faţă  cerinţelor 
;dictate  de  comunităţile  conduse  de  milul  sângelui  şi  al  rasei.  Intre 
i aceste  cerinţe  număra  el:  Eliminarea  V.  T.  din  şcoală;  şter¬ 
gerea  textelor  superstiţioase  din  N.  T. ;  înlăturarea  crucifixului  din 
/biserici  efc." 

Nu  încape  îndoială  că  aceste  desiderate  ale  Iui  Rosenberg  nu 
se  împacă  cu  concepţia  „creştinismului  pozitiv"  susţinut  de  naţional- 
socialism  şi  sunt  respinse  împreună  cu  ioate  aberaţiile  necreştine, 
ca  izvorâte  di ntr’un  exces  de  zel  caracteristic  orcărei  mişcări  spiri- 

fuale  puternice.  Conducerea  „creştinilor  germani*  a  şi  interzis  citirea 
căr|ilor  tui  Rosenberg.  , 

Naţional-creşfinismul  a  provocat  o  profundă  zguduire  în  viata 
bisericească  a  Germaniei.  Dar  criza  religioasă  există  mai  de  mult 
în  protestantism  şi  s’a  manifestat  în  instreinarea  intelectualilor  şi  a 
poporului  de  biserică  mai  ales  în  primii  zece  ani  de  după  răsboi. 
Problema  rasei  şi  a  germanismului  nordic  a  fost  pregătită  treptat 
pe  cale  literară  şi  filosofică.  Hitlerismul  a  fost  doar  schinteia  prin 
care  criza  latentă  s’a  aprins. 

Nu  poate  să  prevadă  nime  cum  se  vor  desvolta  lucrurile  în 
sânul  bisericii  din  Germania.  Politica  bisericească  auforiialivă,  uneori 
chiar  violentă  a  hitlerismului,  a  ajuns  fireşte  în  aspru  conflict  cu  simţul 
de  libertate  nelimitată  al  protestantismului  în  cele  bisericeşti.  Dar 
pe  de  altă  parte  acest  conflict  a  deşteptat  într’o  măsură  foarte  mare 
conştiinţa  religioasă  şi  interesul  pentru  biserică  în  întreaga  Germanie. 

Mişcarea  religioasă  din  tara  iui  Hitler  dă  azi  „Fuhrer-ului"  de 
gândit  mult  mai  serios  decât  comunismul.  Mii  de  suflete  îşi  ridică 
glasul  fără  şovăire  penlru  apărarea  convingerii  religioase  alături  de 
preoţii  lor  destituiţi  şi  nu  se  tem  de  nici  o  jertfă  în  acest  scop.  Miile 
de  suflete  crescute  în  proverbiala  disciplină  germană  uită  şi  pe 
„Fuhrer"-ul  adorat,  când  este  vorba  de  suflet;  fenomenul  acesta  ne 
dovedeşte  încă  odată  cu  prisosinţă  superioritatea  convingerii  reli¬ 
gioase  fată  de  cea  politică;  ne  spune  încă  odată  că  într'un  stat» 
orcât  de  civilizat»  toate  problemele  rămân  nerezolvate  pânăce  nu-şi 
primeşte  soluţia  sa  cuvenită  problema  religioasă.  Dr.  N.  TERCHILA 
❖ 

TRAGEDIA  DELA  MARSILIA.  O  abominabilă  crimă  săvârşită 
în  oraşul  cosmopolit  Marsilia,  a  învăluit  în  jale  profundă  întreaga 
lume  civilizată.  Victimile  acestei  crime  au  fost  viteazul  şi  înţeleptul 
rege  Alexandru  al  Serbiei  şi  Louis  Barthou,  ministrul  de  externe  al 
Franţei. 

Primul  descinsese  de  pe  bordul  vaporului  „Dubrovnik"  pentru 
a  paşi  pe  pământul  tării  care-şi  dase  întreaga  sa  contribuţie  la  în¬ 
temeierea  Serbiei  mari,  iar  al  doilea  coborîse  în  portul  sudic  al 
Franjei  pentru  a  înfimpina  pe  distinsul  oaspe. 

Mâna  criminală  a  unui  profesionist  al  asasinatului  a  curmat  firul 
vieţii  celor  doi  stâlpi  ai  păcii  europene  şi  mari  prietini  ai  României. 

Neamul  românesc  mai  mult  decât  oricare  altă  naţie  civilizată  a 
luat  parte  sinceră  ia  doliul  adânc  care  a  lovit  aşa  de  crunt  Franţa 
şi  Serbia.  In  toate  bisericile  din  tară  s’au  ridicat  rugăciuni  fierbinţi 
pentru  odihna  sufletelor  iluştrilor  dispăruţi,  cari  cu  pilduitoare  jertfel- 
nicie  şi-au  închinai  viata  fericirii  patriei  lor  şi  păcii  dintre  neamuri. 

La  trista  ceremonie  a  înmormântării  Regelui  Alexandru  al  Serbiei 
la  Belgrad  şi  Topola  au  participat  şi  M.  Sa  Regele  nosfru  Carol  II, 
M.  S.  Regina  Maria,  A.  S.  Regală  principele  Nicolae  şi  mei  mulţi 
minişfri,  iar  pentru  a  da  ultimul  salut  omagial  din  partea  României 

lui  Loujs  Barthou,  au  fost  prezenţi  la  funerariile  din  Paris  ale  ma¬ 
relui  bărbat  de  stat  francez  dnii  miniştrii  Dr.  C.  Angelescu  şi  I.  Slă- 
vescu,  precum  şi  patru  ţărani  cari  au  depus  pe  sicriul  ilustrului  ce¬ 
tăţean  de  onoare  al  patriei  noastre  o  urnă  cu  pământ  din  toate  pro¬ 
vinciile  României  mari. 

*  INTERNĂ 

PRIMUL  CONGRES  ANUAL  AL  „FRĂŢIEI  ORTODOXE  RO¬ 
MÂNE*.  In  zilele  de  28 — 29  Oct.  metropola  ortodoxiei  Ardealului  a 
fost  martora  unor  evenimente  de  o  covârşitoare  importanţă  în  evo¬ 
luţia  spirituală  a  românismului.  Tânăra  asociaţie  naţională  ortodoxă, 
înfiinţată  la  stăruinţele  1.  P.  S.  Sale  Mitropolitului  Dr.  Nicolae  Bălan, 
cu  concursul  celor  mai  reprezentative  figuri  ortodoxe  ale  culturii 
noastre,  şi-a  ţinut  primul  el  congres  anual. 

Sâmbătă,  27  Oct.,  a  avut  loc  o  consfătuire  între  membrii  comi¬ 
tetelor  eparhiale  şi  centrai,  punându-se  la  punct  toate  chestiunile  ce 
urmau  să  se  discute  în  congres.  Seara  ia  ora  6  s'a  săvârşit  slujba 
privegherii  de  către  un  sobor  de  preoţi  în  frunte  cu  P.  S.  arhiereu- 
vicar  Or.  Vasile  Stan.  La  sfârşii  membrii  FOR-ului  s’au  mărturisit. 

Dumineca,  28  Oct.,  s’a  servit  sf.  liturghie  de  către  /.  P.  S.  Sa 
Mitropolitul  Nicolae  înconjurat  de  PP.  SS.  Lor  episcopii  Dr.  Grigorie 
Comşa  ai  Aradului,  Dr.  Vasile  Lăzârescu  al  Caransebeşului,  Dr. 
Andrei  Mager  arhiereul-vicar  al  Orăzii,  Dr.  Vasile  Stan  arhiereul- 
vicar  al  Sibiului,  P.  C.  Sa  arhimandritul  Policarp  Moruşca,  mulţi 
preoţi  şi  patru  diaconi.  La  sfârşitul  liturghiei  I.  P.  S.  Mitropolit 
Nicolae  rosteşte  o  predică  pătrunzătoare  despre  înoirea  forjelor 
morale  ale  naţiunii.  După  predică  o  mulţime  de  intelectuali,  membrii 
ai  FOR-ului,  în  frunte  cu  profesorii  universitari,  sunt  împărtăşiţi  cu 
sf.  cuminecătură. 

La  ora  11,  în  sala  Thalia  s'a  ţinut  şedinţa  de  deschidere.  Pe 
scenă  au  luat  loc  PP.  SS.  arhierei,  di  Sextil  Puşcariu,  preşedintele 
FOR-ului,  dl  ministru  Lăpedatu,  dna  Alexandrina  Cantacuzino, 
prez.  Societăţii  ortodoxe  naţionale  a  femeilor  române,  dnii  O.  Goga, 
l.  Lupaş,  S.  Dragomir,  O.  Ghibu,  Popescu-Necşeşii,  C.  Cor  nea  nu, 
G.  Lunjulescu  eic.  In  cuvântarea  de  deschidere  preşedietele  schi¬ 
ţează  rolul  din  trecut  şi  viitor  al  ortodoxiei  în  cultura  neamului, 
accentuând  ca  o  cultură  cu  adevărat  românească  nu  poate  fi  alta 
decât  aceea  care  emană  din  specificul  nostru  etnic  şi  deci  implici! 
din  spiritul  ortodox  ai  neamului  nostru.  I.  P.  S.  Mitropolit  salută  Frăţia, 
pe  care  o  consideră  ca  pe  „un  organ  mai  mult  prin  care  biserica 
noastră  îşi  îndeplineşte  divina  ei  misiune  în  viaţa  neamului*.  Dl  mi¬ 
nistru  Lapedatu  aduce  cuvinte  de  bună  urare  din  partea  guvernului 
ţării,  care  conştient  de  serviciile  reale  aduse  ideii  naţionale  de  cjjră 
ortodoxie,  consideră  ca  a  sa  sfântă  datorie  să  sprijineasca  lăcaşul 
ei,  Biserica  ortodoxă  româna.  Au  urmat  saluturile  P.  S.  Episcop  al 
Aradului  şi  al  Caransebeşului,  al  păr.  M.  Bulacu,  din  partea  l.  P„  S. 
S.  Patriarh  Miron,  al  dnei  A.  Cantacuzino ,  Dr.  G.  Preda  din  partea 
„AsţreiVal  păr.  Dr.  G.  Ciuhandu  în  numele  Asociaţiei  clerului  „Andrei 

Şaguna",  al  păr.  Partenie  în  numele  „Asociaţiei  generale  a  clerului*, 
al  prof.  /.  Popa  în  numele  Federaţiei  corpului  didactic  din  Sibiu,  al  pre¬ 
fectului  Dr.  N.  Regman,  în  numele  judeţului,  ai  stud.  I.  Faur  în  nurfiele 
studenjimii  şi  al  dl  O.  Lungulescu  în  numele  dlui  Stelian  Popescti, 
preşed.  Ligii  antirevizioniste.  Se  trimit  telegrame  M.  S.  Regelui,  I. 
P.  S.  Patriarh,  dlui  O.  G.  Tătărăscu  şi  dlui  Stelian  Popescu. 

După  masă  la  orele  5,  încadrată  în  corurile  Societăţii  Sf. 
Gheorghe  a  tinerimii  din  comunele  Răşinari,  Sadu  şi  Turnişor,  a 
avut  loc  conferinţa  dlui  Octavian  Goga  despre  „Reînvierea  naţională 
a  României".  Distinsul  conferenţiar  în  magistrala  sa  conferinţa  do¬ 
cumentează  că  renaşterea  românismului  nu  se  va  putea  face  decât 
prin  spiritualitatea  ortodoxismului  concrescut  cu  însăşi  fiinţa  noaslră 
etnică. 

Seara,  Ia  ora  9,  s'a  dat  un  concert  religios  în  catedrala  mitro¬ 
politană,  sub  conducerea  dlui  prof.  T.  Popooici ,  în  care  s’a  remarcat 
basul  duios  al  solistului  Gherman.  Intre  coruri  l.  P.  S.  Mitropolit 
Nicolae  şi-a  desvoltat  conferinţa  despre  „Autonomia  Bisericii".  înaltul 
ierarh  desfăşoară  problema  cu  o  logică  impecabilă  arătând  că  sco¬ 
purile  Bisericii  înfrecând  pe  acelea  ale  Statului  are  nevoe  de  auto¬ 
nomie.  Aceasta  nu  înseamnă  separaţie.  Biserica  fiind  doar  sufletul 
din  corpul  Statului,  care  are  aceeaşi  menire,  fericirea  oamenilor» 
limitată  însă  la  pământ. 

Luni  înainte  de  masă  s'a  ţinut  şedinţa  desbaterilor.  Dl.  prof. 
Dr.  G.  Stănescu  citeşte  raportul  general  al  anului  încheiat.  Dl  G. 
Corneanu,  preşed.  comisiunii  de  propuneri,  propune  să  se  intervină 
mai  stăruitor  pentru  recâştigarea  Fundaţiunii  Gojdu,  să  se  răspundă 
provocaţiunilor  conducătorilor  AGRU-lui  şi  episcopului  unit  Nicolescu 
dela  Lugoj  în  privinţa  fondurilor  Statusului  catolic  şi  tendinţelor  de 
prozelitism.  Dl  prof.  univ.  V.  Papilian  propune  să  se  intervină  Ia 
forurile  competente  pentruca  Concordatul  şi  Acordul  încheiat  cu 
Roma  să  se  şteargă,  fiindcă  ele  constituesc  o  ruşine  pentru  un  stat 
naţional  independent.  Dna  A.  Cantacuzino  în  numele  Societăţii  or¬ 
todoxe  a  femeilor  române  aderă  la  lupta  pe  care  ortodoxismul  o 
hotareşte  contra  tuturor  acelora  cari  pe  căi  nechibzuite  aduc  ştir¬ 
bire  ideii  naţionale  ortodoxe.  La  fel  păr.  Partenie  aduce  adeziunea 
preoţimii  din  ţara  mamă,  în  acelaş  scop.  Dl  prof.  univ.  O.  Ghibu 
pe  bază  de  documente  arată  cum  catolicismul  unguresc  şi  biserica 
unită  română  s’au  pus  în  slujba  revizionismului.  Aşa  ca  luptând 
contra  tendinţelor  actuale  ale  catolicismului,  luptăm  pentru  ideea  de 
stat  naţional  independent,  t.  P .  S.  Mitropolit  Nicolae  accentuând  din 
nou  rolul  Bisericii  ortodoxe  în  viaţa  neamului  rezumă  lupta,  pe  care 
a  dus- o  contra  Concordatului  şi  înfierează  intenţiile  de  prozelitism 
în  mijlocul  credincioşilor  ortodocşi  de  căfre  uniţi  susţinând  necesi¬ 
tatea  revenirii  la  matcă  a  aceior  Români,  cari  înainte  cu  200  ani 
s’au  desfăcut  dela  sânul  Bisericii  ortodoxe. 

Congresul  se  închee  într'o  revărsare  de  entuziasm  cu  cân¬ 
tarea  religioasă  „Cu  noi  este  Dumnezeu",  cântată  de  întreaga 
asistenţa. 

După  masă  membrii  FOR-ului  împreună  eu  înalţii  ierarhi  fae 
un  pelerinaj  la  mormântul  lui  Şaguna,  în  Răşinari,  unde  se  oficiază 
un  parastas  şi  se  depune  o  coroană  de  flori. 

Moţiunea  votată  de  congres  este  următoarea : 

FOR-ul  convins  de  necesitatea  tot  mai  mare  ca  în  viaţa  reli¬ 
gioasă  şi  morală  să  fie  intensificată  conştiinţa  că  biserica  ortodoxă 
este  şi  rămâne  temelia  statului  român  şi  cea  mai  puternică  garanţie 
a  consolidării  lui,  cere : 

1.  ca  solidaritatea  ortodoxă  să  fie  susţinută  prinfr’o  organizare 
din  ce  în  ce  mai  stăruitoare; 

2.  ca  învăţământului  religios  în  şcoli  să  i  se  dea  atenţiune  mai 
mare  şi  ca  el  să  fie  încredinţat  unor  catehefi  cari  dispun  de  tot 
timpul  necesar  spre  a  face  un  apostolat  din  catedrele  lor ; 

5.  ca  cel  puţin  la  una  din  academiile  teologice  din  mitropolia 
noastră  să  se  poată  da  examen  de  licenţă,  drept  recunoscut  celei 
din  Blaj; 

4.  ca  să  fie  cât  mai  curând  reînfiinţată  vechea  episcopie  a 
Maramurăşului,  leagănul  istoric  al  descălicătorilor  ortodocşi  din 
Moldova,  şi  înfiinţarea  deocamdată  a  episcopiei  Timişoarei,  satisfă- 
cându-se  asifel  o  veche  hotărâre  a  congresului  naţional  bisericesc 
şi  o  necesitate  religios-morală  a  Bănăţenilor; 

5.  ca  atât  conducătorii  bisericii,  cât  şi  guvernul  să  aibă  toată 
solicitudinea,  aducând  şi  jertfele  materiale  necesare,  pentruca  îa 
Secuime  să  fie  readuşi  la  matca  Bisericii  ortodoxe  şi  recâştigaţi  na- 
ţiunei  românii  secuizaţi  sub  stăpânirea  trecută; 

6.  hotăreşte  ca  fiecare  secţie  eparhială  a  FOR-ului  să  verse 
jumătate  din  veniturile  anului  viitor  1935  sfintei  patriarhii,  peniru  ri¬ 
dicarea  catedralei  ortodoxe  din  capitala  ţării ; 

7.  mulţumeşte  conducerii  ROR-ului  pentru  străduinţele  depuse 
întru  recuperarea  fundaţiunei  Gojdu  şi  o  roagă  să  persevereze  în 
această  acţiune,  pentruca  soluţia  definitivă  să  fie  dată  cât  mai  urgent; 

8.  constată  cu  îngrijorare  că,  catolicismul  din  România,  de 
ambele  rituri,  cum  îi  place  să  se  numească,  devine  din  ce  în  ce 
mai  agresiv;  FOR-ul  respinge  cu  indignare  atacurile  sistematice 
împotriva  ortodoxiei,  atacuri  cari  nu  cruţă  nici  prestigiul  arhiereilor^ 
Acestei  acţiuni  a  catolicismului  pe  care  o  considerăm  primejdioasă 
nu  numai  ortodoxiei  ci  şi  însuş  stalului  român,  FOR-ul  îi  opune  ho¬ 
tărârea  sa  nestrămutată  de  a  păstra  neatinse  drepturile  Bisericii  do¬ 
minante. 

In  special  ne  umple  de  revoltă  românească  că  la  ultimul  con¬ 
gres  ţinut  ia  Lugoj,  sub  preşedenţia  unui  ministru  activ,  s’au  putut 
aduce  hotărâri  cari  suni  în  flagrantă  contrazicere  cu  constituţia  şi 
cu  dispoziţiile  pozitive  din  legile  ţării.  Astfel  respingem  tentativa  de 
a  reduce  rolul  şi  însemnătatea  Bisericii  noastre  dominante  cu  prilejul 
manifestaţiunilor  cu  caracter  naţional  şi  al  festivităţilor  oficiale  şi 
încercarea  de  a  acapara  pe  seama  catolicismului  românesc  şi  un- 

gureşe  şi  deopotrivă  fonduri  aparţinătoare  în  mod  legal  exclusiv 
statului  român,  ca  succesor  de  drept  al  fostului  stat  ungar. 

9.  Cerem  ca  aşa  zisul  acord  încheiat  la  Roma  în  30  Mai  1932 
cu  Vaticanul,  acord  în  care  s’a  încercat  în  mod  subversiv  să  se  le¬ 
gifereze  o  institu|ie  maghiară  anticanonică,  ilegală  şi  primejdioasă 
statului  român,  să  fie  declarat  nul  şi  neavenit,  fie  printr'un  act  de 
guvernământ,  fie  prin  votul  parlamentului,  fie  prin  justijie,  pentruca 
astfel  statul  român  şi  universitatea  din  Cluj  să  intre  în  posesia  ave¬ 
rilor  dejinute  în  mod  ilegal  de  sfatul  romano-catolic  ardelean,  averi 
în  mare  parte  de  origine  ortodoxă. 

Comitetul  de  direcţie  al  Forului  va  lua  toate  măsurile  pentru 
ca  această  hotărâre  să  fie  dusă  la  îndeplinire  cu  toate  mijloacele 
în  timpul  cel  mai  scurt; 

10.  Congresul  aduce  omagii  de  devotament  către  Rege  şi  Di¬ 
nastia  ortodoxă  şi  mărturiseşte  deplină  solidaritate  a  mirenilor  cu 
acţiunea  PP.  SS.  LL.  ierarhi  şi  cu  clerul  întregii  noastre  Biserici 
ortodoxe. 

sg* 

PUNEREA  PIETREI  FUNDAMENTALE  A  NOULUI  EDIFICIU  AL 
ŞCOALEI  NORMALE  „ANDREIU  ŞAGUNA"  DIN  SIBIU.  In  ziua  de 
6  Octomvrie  a.  c.  oraşul  de  reşedinţă  al  Mitropoliei  noastre  a  avut 
fericirea  unui  praznic  rar:  S'a  pus  piatra  de  temelie  a  noului  edi¬ 
ficiu  al  şcoalei  normale  „Andreiu  Şaguna",  ce  se  va  ridica  măreţ 
în  grădina  dăruită  Bisericii  de  neuitatul  mecenate  A.  Lebu. 

M.  Sa  Regele  Carol,  prin  prezenta  Sa  şi  a  celor  şase  miniştri 
(Gh.  Tăfărăscu,  preşedintele  Consiliului,  Dr.  C.  Angelescu,  A.  Lape- 
datu,  I.  Inculet,  M.  Consiantinescu  şi  A.  Mocioni,  ministrul  palatului) 
cari  L-au  întovărăşit,  a  ţinui  să  sublinieze  după  cuviinţă  importanţa  cul¬ 
turală  şi  naţională  a  acestui  act.  Şi  cu  drept  cuvânt,  căci  şcoala 
normală  care  poartă  numele  marelui  „datator  de  legi  şi  datini".  Mi¬ 
tropolitul  Andrei  şi  care  a  dat  neamului  până  acum  mult  peste  3000 
de  dascăli,  împlineşte  în  curând  (1936)  un  veac  şi  jumătate  de  glo¬ 
rioasă  existentă. 

După  solemnitatea  religioasă  a  punerii  pieirii  fundamentale  să¬ 
vârşită  de  I.  P.  S.  Mitropolit  Nicolae,  PP.  SS.  LL.  Episcopul  Grigorie 
al  Aradului  şi  Arhiereii  Andrei  Crişanul  şi  Vasiie  de  Răşinari,  încon¬ 
juraţi  de  un  sobor  de  preoţi,  au  rostit  înălţătoare  cuvântări  I.  P.  S. 
Sa  Mitropolitul  Nicolae,  dl  C.  Angelescu,  ministrul  instrucţiunii  pu¬ 
blice  şi  M.  Sa  Regele. 

La  măreţul  praznic  au  participat  peste  300  de  preoţi,  cam  fot 
atâţia  învăţători  (foşti  elevi  ai  şcoalei  normale  „Andreiu  Şaguna") 
şi  ca  la  10.000  de  ţărani  veniţi  să  omagieze  pe  iubitul  nostru  Su¬ 
veran  şi  să  cinstească  Şcoala  de  dascăli  a  Bisericii  noastre. 

M.  Sa  Regele  şi  înalţii  oaspeţi  au  luat  masa  la  Păltiniş,  fiind 
invitaţi  de  I.  P.  S.  Mitropolit  Nicolae. 

In  drum  spre  Păltiniş,  M.  Sa  Regele  s'a  oprit  câteva  clipe  în 

Răşinari,  depunând  o  splendidă  cunună  pe  mormântul  marelui  Mitro¬ 
polit  Andreiu  Şaguna.  Răşinărenii  au  făcut  M.  Sale  o  primire  impre¬ 
sionantă. 

+  MITROPOLITUL  PIMEN.  Luni,  12  Noemvrie,  a  încetat  din 
viată  în  vârstă  de  peste  80  ani,  mitropolitul  Pimen  al  Moldovei  şi 
Sucevii.  înainte  de-a  se  sui  pe  tronul  mitropolitan  înaltul  ierarh  a 
ocupat  şi  scaunul  vlădicesc  al  eparhiei  Dunării  de  jos.  In  lunga  sa 
vîa{ă  mitropolitul  Pimen  a  dovedit  o  sinceră  râvnă  întru  îndrumarea 
pastorală  a  clerului  de  sub  conducerea  sa  şi  a  poporului  pe  care 
l-a  iubit  totdeauna,  dorind  să-l  vadă  vecinie  pe  drumul  cel  bun  al 
propăşirii  morale  şi  culturale.  Ilustrul  dispărut  mai  ales  în  ultimul 
sfert  de  veac  în  care  a  oblăduit  istorica  Mitropolie  a  Moldovei  a 
luat  parte  activă,  adeseori  chiar  pasionată,  la  frământările  naţionale 
şi  sociale  ale  neamului.  In  timpul  regentei  din  care  a  făcut  parte 
şi  înalt  Prea  Sfinţitul  Patriarh  Miron,  mitropolitul  Pimen  a  fost  pre¬ 
şedinte  al  Sfântului  Sinod. 

înaltul  ierarh  a  fost  aşezat  cu  onorurile  cuvenite  spre  vecinică 
odihnă  în  satul  său  natal  Provi|a  din  valea  Prahovei.  Bunul  Dum¬ 
nezeu  să-l  odihnească  în  corturile  luminoase  ale  aleşilor  săi. 

«s» 

f  PROT.  GREGOR1U  PLETOSU.  In  orăşelul  Bistrifa  din  nordul 
Ardealului  s'a  stins  din  viata  şi  octogenarul  protopop  ortodox  Gre- 
goriu  Pletosu. 

Născut  în  Chinfelnicul  transilvan,  în  anul  furtunos  1848,  a  stu¬ 
diat  liceul  la  Năsăud,  teologia  la  Sibiu,  iar  filosofia  la  Lipsea  şi 
Budapesta,  cu  ajutorul  unei  burse  primite  dela  Marele  ierarh  Andrei 
Şaguna,  Terminându-şi  studiile,  trei  decenii  de-arândul  ocupă  catedra 
de  limba  şi  literatura  română  la  liceul  grăniceresc  din  Năsăud,  fiind 
şi  preotul  ortodox  al  credincioşilor  din  această  localitate,  precum  şi 
catehetul  elevilor.  Din  lumina  lui  profesorală  au  luat  lumină  între 
alfii  şi  I.  P.  S.  Sa  Palriarhul  Miron,  I.  P.  S.  Sa  Mitropolitul  Nicolae, 
poetul  Gh.  Coşbuc  şi  mulţi  alţi  intelectuali  din  Ardeal.  Dupăce  a 
trecut  la  pensie,  a  fost  ales  protopop  al  tractuliii  Bisfrifa,  slujindu-şi 
biserica  în  care  s’a  născut,  cu  toată  însufleţirea  şi  cu  tot  devo¬ 
tamentul. 

Vrednicul  slujitor  al  altarului,  care  ne  părăseşte,  a  fost  un  om 
de  o  temeinică  cultură  teologică  şi  filosofică.  Zestrea  sa  ştienţifică 
ne-a  lăsat-o  înfr’o  serie  întreagă  de  manuale,  cari  prin  temeinicia  lor 
depăşesc  uneori  postulatele  învăţământului  secundar.  Dintre  aceste 
manuale  amintim:  „Dogmatica  ortodoxă",  „Retorică  şi  carte  de  citire" 
„Propedeutica  filosofică". 

Distinsul  adormit  întru  Domnul  a  fost  pe  vremuri  un  preţios 
colaborator  şi  al  „Revistei  Teologice". 

Bunul  Dumnezeu  să-l  odihnească  în  ceata  celor  aleşi  ai  Săi. 

FESTIVITĂŢILE  DELA  ORADE.  Cetatea  de  reşedinţă  a  [Prea 
Sfinfiiului  Episcop  Roman  Ciorogariu  a  fosl  de  curând  teatrul  unor 
festivităţi  religioase  de  o  măreţie  impresionantă.  In  11  Noemvrie  a. 
c.  s’a  sărbătorit  împlinirea  unui  veac  şi  jumătate  dela  durarea  cate¬ 
dralei  ortodoxe  române  din  Orade. 

La  festivităţi  a  participat  întreg  episcopatul  ortodox  din  Ardeal, 
în  frunte  cu  I.  P.  S.  Sa  Mitropolitul  Dr.  Nicolae  Bălan,  dl  general 
Condeescu,  reprezentantul  M.  Sale  Regelui,  dl  Ministru  al  Cultelor 
Al.  Lăpedatu,  dl  Dr.  C.  Angelescu,  ministrul  şcoalelor,  dl  O.  Goga, 
O.  Ghibu,  sute  de  alţi  intelectuali  precum  şi  câteva  mii  de  credin¬ 
cioşi  din  întreg  Ardealul. 

După  Sf.  Liturghie  săvârşită  în  catedrală  de  întreg  corul  epls- 
copesc,  I.  P.  S.  Mitropolit  Nicolae  a  rostit  o  înălţătoare  predică, 
spunând  ca  sfântul  lăcaş  dela  întemeierea  căruia  se  împlinesc  150 
de  ani  a  fost  fereastra  prin  care  un  popor  robit  —  ca  odinioară 
profetul  Daniil  din  robia  babilonică  —  privia  spre  Sionul  libertăţii 
noastre  naţionale  care  trebuia  să  vina. 

Praznicul  a  continuat  la  Teatrul  „Regina  Maria",  unde  nume¬ 
roasa  asistenţă  a  avut  prilejul  să  asculte  profeticul  cuvânt  al  octo¬ 
genarului  şi  mult  iubitului  episcop  Roman  Ciorogariu,  precum  şi  al 
celorlalţi  ierarhi  şi  reprezentanţi  ai  autorităţilor. 

înţeleptul  şi  viteazul  paznic  al  credinţei  şi  al  zestrei  noastre 
naţionale  Ia  graniţa  apuseană  a  ţării,  P.  S.  episcop  Ciorogariu  a  fost 
decorat  cu  acest  prilej  de  M.  Sa  Regele  Carol  II  cu  „Marele  Merit". 

Festivităţile  dela  Orade  au  fost  încă  o  strălucită  manifestaţie 
naţională  şi  ortodoxă,  ale  cărei  ecouri  se  vor  împrăştia  până  la  cea¬ 
laltă  graniţă  a  tării,  întărind  pretutindeni  sufletul  românesc  pentru 
marile  lupte  ce-1  mai  aşteaptă.  NECULCE 


NOTE  ŞI  INFORMAŢII 


ERA  o  vreme  când  se  vorbea 
insistent  în  presa  bisericească 
despre  Sadhu  Sundar  Singh  şi 
despre  roadele  stradalnicului  său 
apostolat  printre  păgânii  din 
inima  Asiei,  din  sânul  cărora  îi 
chemase  pe  el  Domnul,  la  viata. 
Anii  din  urmă  au  aşternut  uitarea 
peste  foarte  puţin  comuna-i  fi¬ 
gură.  Se  spunea  că  a  murit. 
Când  ?  Cum  ?  şi  unde  ?  Cele  de 
mai  jos,  vreau  să  aducă  puţină 
lumină  în  aşa  de  puţin  zgomo¬ 
tosul  său  sfârşit.  Mai  înainte  însă, 
să  ascultăm  cum  ni-1  prezintă 
pe  acest  exotic  apostol  şi  mi¬ 
sionar  creştin  cineva  care  l-a 
văzut  îndată  după  convertirea 
lui  la  creştinism.  Avem  în  ro¬ 
mâneşte  o  carte  tălmăcită  din 
franţuzeşte  de  distinsa  ostaşe  a 
Domnului  dela  Săruleşti-Ilfov, 
Dna  Maria  Brăiloiu,  cu  titlul: 
Renee  de  Benoit :  Amintiri  şi  scri¬ 
sori  (editura  Scrisul  Românesc, 
Craiova,  1928).  Renee  de  Benoit 
„o  sfântă  a  vremilor  noastre", 
într’o  scrisoare  către  sora  ei 
Odetta,  trimisă  în  Martie  1918, 
vorbeşte  despre  un  tinăr  hindus, 
Sundar  Singh  care  ia  vremea 
aceea  avea  o  mare  înrâurire 
asupra  populaţiilor  din  Indii  şi 
ale  cărui  predici  atrăgeau  o 
mulţime  de  lume  împrejurul  lui. 
„Acest  tânăr,  convertit  la  vârsta 
de  patrusprezece  ani,  prigonit 
de  familia  şi  poporul  său,  se 
retrase  din  lume  ca  să  urmeze 
chemarea  lui  Dumnezeu.  îm¬ 
brăcat  cu  o  haină  lungă  şi  gal¬ 


benă,  pe  care  o  poartă  sfinţii 
din  Indii  nea  vând  nimic  al  lui 
decât  Noul  Testament,  cutre¬ 
ieră  ţara  spre  a  vesti  Evan¬ 
ghelia.  Cu  toate  prigonirile,  a 
putut  pătrunde  până  în  Tibet. 
Nu  primeşte  bani  dela  nimeni 
şi  trăieşte  din  ce  i  se  dă.  Câte¬ 
odată  rămâne  zile  întregi  ne¬ 
mâncat,  mulţumindu-se  cu  nescai 
frunze  găsite  pe  câmp.  Trecând 
prin  Calicut,  Sundar  Singh  a  stat 
la  masă  cu  familia  Benoit.  Chiar 
din  gura  lui  Sadhu,  Renee  a 
auzit  următoarea  povestire  minu¬ 
nată:  Gonit  cu  sălbătăcie  din- 
fr’un  sat  în  care  vestea  Evan¬ 
ghelia,  Sundar  Singh  căută  adă¬ 
post  într’o  peşteră  în  mijlocul 
unei  păduri  apropiate,  unde  voia 
să  petreacă  noaptea.  Deodată 
soseşte  o  ceată  de  bărbaţi  înar¬ 
maţi.  Ceasul  morţii  a  sosit.  El 
închide  ochii  şi  îşi  înalţă  sufletul 
la  Dumnezeu,  pregătindu-se  să-L 
întâlnească.  Dar  după  câteva 
clipe,  vede  cu  mirare  că  este 
singur.  Se  culcă  şi  doarme  li¬ 
niştit.  A  doua  zi  desdedimineaţă, 
aceiaşi  ceată  de  oameni  înarmaţi 
stau  în  faţa  lui.  Ca  şi  în  ajun, 
îşi  închină  viaţa  Domnului. 

—  Iată-mă,  faceţi  cu  mine  ce 
vreţi  1 

Dar  în  loc  să  pună  mâna  pe 
el,  aceşti  oameni  îi  zic:  N’am 
venit  azi  de  dimineaţă  să-ţi  facem 
vreun  rău,  dar  ca  să  te  întrebăm 
cine  era  ieri  seara  lângă  tine? 
Aveam  de  gând  să  te  omoram. 

dar  erau  atâtea  fiinţe  în  jurul 
tău  că  n'am  putut  să  ne  apropiem 
de  tine. 

Sundar  Singh  înţelese  că  Dum¬ 
nezeu  trimise  îngerii  Lui  să-l 
apere. 

Viaţa  lui  —  scrie  Renee  de 
Benoit  —  este  plină  de  expe¬ 
rienţe  minunate  ca  şi  a  Aposto¬ 
lilor.  O  viată  de  lepădare  de 
sine  închinată  cu  totul  Dumne¬ 
zeului  Său;  viaţă  de  prigonire  şi 
suferinţă,  dar  plină  de-o  bucurie 
nemărginită,  pe  care  nimeni  n'o 
poate  pricepe,  decât  ceice  cu¬ 
nosc  pe  Hristos,  o  viaţă  săracă 
in  ochii  lumii,  dar  bogată  prin 
puterea  de  sus. 

Nu  de  mult,  domnişoara  Se- 
gesser,  misionară  salutistă  în 
Indii,  a  trecut  prin  satul  lui  Sadhu 
.Sundar  Singh  şi  acolo  a  aflat 
că  acesta  a  plecat  în  Aprilie, 
1929,  cu  o  caravană  de  pele¬ 
rini,  înspre  Tibet.  Pe  drum  a 
dat  holera  între  ei  cu  atâta  vio¬ 
lenţă,  încât  au  pierit  aproape 
4o{i.  O  parte  din  cadavre  au 
fost  arse,  iar  alta,  aruncate  în- 
tr’un  fluviu.  S.  S.  S.  era  printre 
cei  morţi.  In  memoria  lui  şi 
conform  testamentului  ce  a  lă¬ 
sat,  se  va  pune  bazele  unui 
„ashram",  un  fel  de  mănăstire 
în  al  său  bungalow  (sat  ?)  numit 
Sabadhou,  în  munţii  Simtă.  Te¬ 
stamentul  său  lasă  o  sumă  su¬ 
ficientă  pentru  întreţinerea  a  pa¬ 
tru  sadhous  cari  se  vor  consa¬ 
cra  evanghelizării  Tibetului  şi 
vor  observa  voturile  de  sărăcie, 
celibat  şi  ascultare  —  adică 
tocmai  voturile  monahale  cre¬ 
ştine. 

CU  PRILEJUL  celei  de  a  20-a 
aniversare  a  răsboiului  mondial, 
un  jurnal  al  mutilaţilor  şi  com¬ 


batanţilor  francezi  a  publicat  ur¬ 
mătoarele  cifre  apocaliptice :  Ră- 
sboiul  mondial  a  costat  10  mili¬ 
oane  de  morţi,  19  milioane  de 
răniţi,  10  milioane  de  mutilaţi,  9 
milioane  de  orfani,  5  milioane  de 
văduve  şi  10  milioane  pe  expa¬ 
triaţi.  In  timpul  răsboiului,  74 
milioane  de  oameni  au  fost  mo¬ 
bilizaţi.  Puterile  încăierate  au 
cheltuit  pentru  scopuri  de  râs- 
boiu  i0.000.000.000.000  franci 
francezi.  Cu  aceşti  bani,  putea 
să  se  facă  fiecărei  familii  din  Sta¬ 
tele  Unite  ale  Americii,  Canada, 
Anglia,  Franţa,  Germania  şi  Ru¬ 
sia,  o  vilă  mobilată  cu  grădină 
şi  dependinţe  în  valoare  de 
100.000  fr.  fr.  In  afară  de  acea¬ 
sta  s'ar  fi  putut  ridica  în  fie¬ 
care  oraş  cu  mai  mult  de  200.000 
locuitori,  un  spital  de  123  mili¬ 
oane  fr.  fr. ;  o  bibliotecă  de  125 
mit.  fr.  fr.  şi  o  Universitate  de 
250  mii.  fr.  fr.  Calculaţi  sumele 
acestea  în  bani  de-ai  noştri,  so¬ 
cotind  francul  francez  cu  6  Lei 
şi  vedeţi  la  ce  cifre  monstre 
ajungeţi.  Iată  pricina  mizeriei 
din  lume.  Datele  acestea  sunt 
mai  elocvente  decât  cel  mai 
elocvent  discurs  dela  beteaga 
conferinţă  a  dezarmării. 

GENERALUL  creştin  chinez 
Feng  ne  părăseşte.  Actualmente 
se  pregăteşte  se  intre  în  budism. 
In  schimb,  generalissimul  de 
acelaş  neam,  Ciang-Kai-Cek 
este  un  creştin  convins,  de  cu¬ 
loare  metodistă,  şi  ţine  cu  mi¬ 
sionarii  americani  amici  reu¬ 
niuni  regulate  de  rugăciune.  Se 
mai  ştie  apoi  că  tot  în  extremul 
orient  avem  şi-un  ortodox,  pe 
generalul  ministru  de  răsbotu  al 
Japoniei,  Sava  Araki. 

UN  „americanism*  de  cea 
mai  pură  stofă,  avem  în  cele  ce 
prmează:  Universitatea  din  New- 
Orleans,  U.  S,  A.  a  conferit  şo- 
rei  Stanisias  Malone,  pentru  cei 
cincizeci  de  ani  ai  săi  pe  cari 
i-a  împlinit  de  când  e  in  slujba 
bolnavilor,  titlul  de  doctor  în 
caritate. 

•o- 

SUEDEZII,  recunoscători  ma¬ 
relui  „profet  dela  miazănoapte" 
care  a  fost  Arhiepiscopul  Up- 
salei,  Natan  Soderblom,  au  con¬ 
sacrat  pe  numele  lui  Biserica 
din  Tierp  (Upland).  GR.  T.  M. 

BIBLIOTECA  naţională  din 
Viena  a  cumpărat  mai  zilele  tre¬ 
cute  prin  profesorul  universitar 
Hermann  Junker,  conducătorul 
Institutului  arheologic  german  din 
Cairo,  un  vechiu  manuscris. 
Acest  manuscris  cumpărat  dela 
un  negustor  egiptean,  este,  după 
constatările  savantului  german, 
un  străvechiu  text  biblic.  El  a 
fost  păstrat  într’un  ulcior  din- 
tr’o  veche  mănăstire  egipteană. 

Manuscrisul,  în  formă  de 
„codice",  arată  a  fi  un  produs 
al  primilor  creştini.  Fragmentele 
biblice  constătătoare  din  190  foi 
conţin  păr{i  din  Noul  şi  Vechiul 
Testament,  în  special  capitole 
din  evanghelia  lui  Matei  şi  din 
epistolele  lui  Pa  vel.  El  datează 
din  secolul  II  după  Hristos  şi  e 
considerat  Ca  cel  mai  vechiu 
dintre  manuscrisele  biblice  cu¬ 
noscute  până  acum.  L.  B. 

■o* 

HRISTOS  IN  ŞCOALĂ,  ma- 
nualul  catehetului  ortodox  pen¬ 
tru  şcoala  primară,  întocmit  de 
vrednicul  catehet  Dumitru  Că¬ 


lugăr,  este  pe  cale  de  a  se 
epuiza,  după  nu  mai  mult  de 
trei  luni  dela  apariţie.  Faptul 
constitue  o  elocventă  dovadă, 
că  manualul  a  venit  tocmai  la 
timp  şi  că  el  este  de  un  real 
folos  pentru  ceice  se  ostenesc 
înfru  creştineasca  luminare  a 
micilor  catehumeni. 

întrucât  numărul  celorce  mai 
doresc  să  aibă  acest  preţios 
auxiliar  didactic  este  conside¬ 
rabil,  consiliul  arhiepiscopesc  din 
Sibiu  a  luat  deja  măsurile  nece¬ 
sare  pentru  a  doua  ediţie  a  lu¬ 
crării  dlui  D.  Călugăr. 

Simultan  cu  această  a  doua 
ediţie  a  părţii  I  a  manualului  se 
pune  sub  tipar  la  „Arhidiece- 
zana*  şi  partea  II,  destinată  în¬ 
văţământului  religios  supra- 
primar. 

<* 

PĂRINTELE  Dr.  Nicolae  Balcă, 
absolvent  al  Academiei  teolo¬ 
gice  din  Sibiu,  s’a  întors  de  cuj 
rând  din  Germania,  unde  după 
o  harnică  activitate  de  trei  ani 
şi-a  luat  titlul  de  doctor  în  filo- 
sofie  Ia  universitatea  din  Jena. 

Teza  de  doctorat  a  D-sale  s'a 
bucurat  de  o  preţuire  deosebită 
în  cercurile  filosofice  germane. 
Dovadă  că  ea  a  fost  tipărită  în 
colecţia  „Pedagogische  Studien* 
de  sub  îngrijirea  profesorului  Dr. 
Petersen  din  Jena. 

Anunţăm  pe  iubiţii  noştri  citi¬ 
tori,  că  autorul  lucrării  „Die  Be- 
deutung  Gogartens  und  seines 
Kreises  fur  die  Pedagogik  der 
Gegenwart",  Păr.  Dr.  Nicolae 
Balcă,  va  publica  în  numărul 
viitor  al  „Revistei  Teologice"  un 
important  studiu  despre  „Teo¬ 
logia  crizei*.  . ,  ^  N.  C. 

